ประกาศกรมศุลกากร ที่ ๑๓๔/๒๕๖๑

เรื่อง การปฏิบัติพิธีการศุลกากรทางอิเล็กทรอนิกส์

(เล่มที่ ๒)

๑๕ เมษายน ๒๕๖๓

เพื่อให้เป็นไปตามหลักเกณฑ์การบริหารกิจการบ้านเมืองที่ดี ไม่มีขั้นตอนปฏิบัติงานเกินความจําเป็น และปรับปรุงภารกิจของส่วนราชการให้ทันต่อสถานการณ์ ทําให้ประชาชนได้รับความสะดวกและได้รับ

การตอบสนองความต้องการ กรมศุลกากรจึงได้ปรับปรุงพิธีการศุลกากรให้เป็นไปตามมาตรฐานสากล

บนพื้นฐานของเทคโนโลยีสารสนเทศและการสื่อสาร เพื่อเป็นทางเลือกในการอํานวยความสะดวก

ทางการค้าระหว่างประเทศ อันเป็นการพัฒนาความสามารถในการแข่งขันของประเทศ

อาศัยอํานาจตามความในมาตรา ๗ มาตรา ๒๙ มาตรา ๓๐ มาตรา ๓๑ มาตรา ๕๑

มาตรา ๖๓ มาตรา ๖๔ มาตรา ๗๑ มาตรา ๙๔ มาตรา ๙๖ มาตรา ๑๑๘ มาตรา ๑๒๒ มาตรา ๑๒๔ มาตรา ๑๒๖ มาตรา ๑๓๖ มาตรา ๑๓๙ มาตรา ๑๕๐ มาตรา ๑๕๑ มาตรา ๑๕๒ มาตรา ๑๕๓

มาตรา ๑๕๕ และมาตรา ๑๕๘ แห่งพระราชบัญญัติศุลกากร พ.ศ. ๒๕๖๐ ประกอบกับมาตรา ๕๓ และมาตรา ๕๔ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ อธิบดีกรมศุลกากร จึงออกประกาศไว้ ดังต่อไปนี้

ข้อ ๑

ในประกาศนี้

“อิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ “ข้อความ” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ “ข้อมูลอิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรม

ทางอิเล็กทรอนิกส์

“ลายมือชื่ออิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรม

ทางอิเล็กทรอนิกส์

“ผู้ส่งข้อมูล” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ “ผู้รับข้อมูล” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ “บุคคลที่เป็นสื่อกลาง” ให้มีความหมายตามที่บัญญัติไว้ในกฎหมายว่าด้วยธุรกรรม

ทางอิเล็กทรอนิกส์

“เจ้าของลายมือชื่อ” ให้มีความหมายตามที่บัญญัติไว้ในกฎหมายว่าด้วยธุรกรรม

ทางอิเล็กทรอนิกส์

“วิธีการทางอิเล็กทรอนิกส์” หมายความรวมทั้งและใช้ตลอดถึง การดําเนินการใด ๆ ที่กฎหมายว่าด้วยศุลกากร หรือกฎหมายอื่นที่เกี่ยวข้องกับการศุลกากรบังคับให้ จัดทํา ยื่น ส่ง รับ เก็บรักษา การอนุญาต การชําระเงิน หรือดําเนินการอื่นใด โดยวิธีการทางอิเล็กทรอนิกส์ทั้งหมดหรือบางส่วน

“การส่งข้อมูลทางอิเล็กทรอนิกส์” หมายความว่า ผู้ส่งข้อมูลส่งข้อมูลอิเล็กทรอนิกส์ ในการปฏิบัติพิธีการศุลกากรพร้อมลงลายมือชื่ออิเล็กทรอนิกส์ของเจ้าของลายมือชื่อผ่านบุคคล ผู้เป็นสื่อกลางผู้ให้บริการรับส่งข้อมูลทางอิเล็กทรอนิกส์เข้าสู่ระบบคอมพิวเตอร์ของผู้รับข้อมูล

“กระบวนการทางศุลกากร” หมายความว่า การปฏิบัติตามกฎหมายว่าด้วยการศุลกากร ให้ครบถ้วน และการดําเนินการตามกฎหมายอื่นที่เกี่ยวข้องกับการศุลกากร รวมถึงการเชื่อมโยง

กับธุรกรรมอื่นที่เกี่ยวข้องกับการค้าและการขนส่งสินค้าระหว่างประเทศ

หมวดที่ ๑

กระบวนการทางศุลกากรโดยวิธีทางอิเล็กทรอนิกส์

ข้อ ๒ เพื่อประโยชน์แห่งการดําเนินกระบวนการทางศุลกากร การปฏิบัติพิธีการศุลกากร

สามารถกระทําาโดยวิธีการทางอิเล็กทรอนิกส์ก็ได้

(๑) ภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์ ในการปฏิบัติพิธีการ ศุลกากรทางอิเล็กทรอนิกส์

(๑.๑) ห้ามปฏิเสธความผูกพันและการบังคับใช้ทางกฎหมายของข้อความใดเพียงเพราะ เหตุที่ข้อความนั้นอยู่ในรูปของข้อมูลอิเล็กทรอนิกส์

(๑.๒) ในกรณีที่กฎหมายกําหนดให้การใดต้องทําเป็นหนังสือ มีหลักฐานเป็นหนังสือ หรือมีเอกสารมาแสดง ถ้าได้จัดทําข้อความขึ้นเป็นข้อมูลอิเล็กทรอนิกส์ที่สามารถเข้าถึงและนํากลับมาใช้ได้ โดยความหมายไม่เปลี่ยนแปลง ให้ถือว่าข้อความนั้นเป็นหนังสือ มีหลักฐานเป็นหนังสือ หรือมีเอกสาร

มาแสดงแล้ว

(๑.๓) ในกรณีที่ต้องลงลายมือชื่อในหนังสือ ให้ถือว่าข้อมูลอิเล็กทรอนิกส์นั้นมีการลง ลายมือชื่อแล้ว ถ้าได้ดําเนินการตามมาตรฐานที่กรมศุลกากรกําหนด

(๒) การปฏิบัติพิธีการศุลกากรให้สามารถกระทําได้โดยวิธีการทางอิเล็กทรอนิกส์ โดยส่งข้อมูล อิเล็กทรอนิกส์พร้อมลงลายมือชื่ออิเล็กทรอนิกส์ (Digital Signature) ของเจ้าของลายมือชื่อ ผ่านบุคคล ที่เป็นสื่อกลางผู้ให้บริการรับส่งข้อมูลทางอิเล็กทรอนิกส์ (Value Added Network Services : VANS) เข้าสู่

ระบบคอมพิวเตอร์ของศุลกากรทางอิเล็กทรอนิกส์ตามมาตรฐานที่กรมศุลกากรกําหนด

Format) แทนการจัดทํา ยื่น ส่ง รับเอกสาร และการลงลายมือชื่อในกระดาษ

(ebXML XML

(๓) การส่งข้อมูลอิเล็กทรอนิกส์ของผู้ส่งข้อมูลเข้าสู่ระบบคอมพิวเตอร์ของศุลกากรทดแทน เอกสารใด ๆ หากระบบคอมพิวเตอร์ของศุลกากรผู้รับข้อมูลได้ทําการตอบรับข้อมูลอิเล็กทรอนิกส์นั้นใน การปฏิบัติพิธีการแล้ว ถือเป็นการยื่นเอกสารนั้น ๆ ตามกฎหมายว่าด้วยศุลกากรและกฎหมายอื่น ที่เกี่ยวข้องกับการศุลกากรแล้ว