ประกาศกรมศุลกากร ที่ 134/2561 เรื่อง การปฏิบัติพิธีการศุลกากรทางอิเล็กทรอนิกส์

เพื่อให้เป็นไปตามหลักเกณฑ์การบริหารกิจการบ้านเมืองที่ดี ไม่มีขั้นตอนปฏิบัติงานเกินความจำเป็นและปรับปรุงภารกิจของส่วนราชการให้ทันต่อสถานการณ์ ทำให้ประชาชนได้รับความสะดวกและได้รับการตอบสนองความต้องการ กรมศุลกากรจึงได้ปรับปรุงพิธีการศุลกากรให้เป็นไปตามมาตรฐานสากล บนพื้นฐานของเทคโนโลยีสารสนเทศและการสื่อสาร เพื่อเป็นทางเลือกในการอำนวยความสะดวกทางการค้าระหว่างประเทศ อันเป็นการพัฒนาความสามารถในการแข่งขันของประเทศ อาศัยอำนาจตามความในมาตรา 7 มาตรา 29 มาตรา 30 มาตรา 31 มาตรา 51 มาตรา 63 มาตรา 64 มาตรา 71 มาตรา 94 มาตรา 96 มาตรา 118 มาตรา 122 มาตรา 124 มาตรา 126 มาตรา 136 มาตรา 139 มาตรา 150 มาตรา 151 มาตรา 152 มาตรา 153 มาตรา 155 และมาตรา 158 แห่งพระราชบัญญัติศุลกากร พ.ศ. 2560 ประกอบกับมาตรา 53 และมาตรา 54 แห่งพระราชบัญญัติการนิคมอุตสาหกรรมแห่งประเทศไทย พ.ศ. 2522 อธิบดีกรมศุลกากรจึงออกประกาศไว้ ดังต่อไปนี้

ข้อ 1 ในประกาศนี้

“อิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“ข้อความ” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“ข้อมูลอิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“ลายมือชื่ออิเล็กทรอนิกส์” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“ผู้ส่งข้อมูล” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“ผู้รับข้อมูล” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“บุคคลที่เป็นสื่อกลาง” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“เจ้าของลายมือชื่อ” ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์

“วิธีการทางอิเล็กทรอนิกส์” หมายความรวมทั้งและใช้ตลอดถึง การดำเนินการใด ๆ ที่กฎหมายว่าด้วยศุลกากร หรือกฎหมายอื่นที่เกี่ยวข้องกับการศุลกากรบังคับให้ จัดทำ ยื่น ส่ง รับ เก็บรักษา การอนุญาต การชำระเงิน หรือดำเนินการอื่นใด โดยวิธีการทางอิเล็กทรอนิกส์ทั้งหมดหรือบางส่วน

“การส่งข้อมูลทางอิเล็กทรอนิกส์” หมายความว่า ผู้ส่งข้อมูลส่งข้อมูลอิเล็กทรอนิกส์ ในการปฏิบัติพิธีการศุลกากรพร้อมลงลายมือชื่ออิเล็กทรอนิกส์ของเจ้าของลายมือชื่อผ่านบุคคล ผู้เป็นสื่อกลางผู้ให้บริการรับส่งข้อมูลทางอิเล็กทรอนิกส์เข้าสู่ระบบคอมพิวเตอร์ของผู้รับข้อมูล

“กระบวนการทางศุลกากร” หมายความว่า การปฏิบัติตามกฎหมายว่าด้วยการศุลกากรให้ครบถ้วน และการดำเนินการตามกฎหมายอื่นที่เกี่ยวข้องกับการศุลกากร รวมถึงการเชื่อมโยง กับธุรกรรมอื่นที่เกี่ยวข้องกับการค้าและการขนส่งสินค้าระหว่างประเทศ

**หมวดที่ 1 กระบวนการทางศุลกากรโดยวิธีทางอิเล็กทรอนิกส์**

ข้อ 2 เพื่อประโยชน์แห่งการดำเนินกระบวนการทางศุลกากร การปฏิบัติพิธีการศุลกากรสามารถกระทำโดยวิธีการทางอิเล็กทรอนิกส์ก็ได้

(1) ภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์ ในการปฏิบัติพิธีการศุลกากรทางอิเล็กทรอนิกส์

(1.1) ห้ามปฏิเสธความผูกพันและการบังคับใช้ทางกฎหมายของข้อความใดเพียงเพราะ เหตุที่ข้อความนั้นอยู่ในรูปของข้อมูลอิเล็กทรอนิกส์

(1.2) ในกรณีที่กฎหมายกำหนดให้การใดต้องทำเป็นหนังสือ มีหลักฐานเป็นหนังสือ หรือมีเอกสารมาแสดง ถ้าได้จัดทำข้อความขึ้นเป็นข้อมูลอิเล็กทรอนิกส์ที่สามารถเข้าถึงและนำกลับมาใช้ได้ โดยความหมายไม่เปลี่ยนแปลง ให้ถือว่าข้อความนั้นเป็นหนังสือ มีหลักฐานเป็นหนังสือ หรือมีเอกสารมาแสดงแล้ว

(1.3) ในกรณีที่ต้องลงลายมือชื่อในหนังสือ ให้ถือว่าข้อมูลอิเล็กทรอนิกส์นั้นมีการลงลายมือชื่อแล้ว ถ้าได้ดำเนินการตามมาตรฐานที่กรมศุลกากรกำหนด

(2) การปฏิบัติพิธีการศุลกากรให้สามารถกระทำได้โดยวิธีการทางอิเล็กทรอนิกส์ โดยส่งข้อมูลอิเล็กทรอนิกส์พร้อมลงลายมือชื่ออิเล็กทรอนิกส์ (Digital Signature) ของเจ้าของลายมือชื่อ ผ่านบุคคลที่เป็นสื่อกลางผู้ให้บริการรับส่งข้อมูลทางอิเล็กทรอนิกส์ (Value Added Network Services : VANS) เข้าสู่ระบบคอมพิวเตอร์ของศุลกากรทางอิเล็กทรอนิกส์ตามมาตรฐานที่กรมศุลกากรกำหนด (ebXML/ XML Format) แทนการจัดทำ ยื่น ส่ง รับเอกสาร และการลงลายมือชื่อในกระดาษ

(3) การส่งข้อมูลอิเล็กทรอนิกส์ของผู้ส่งข้อมูลเข้าสู่ระบบคอมพิวเตอร์ของศุลกากรทดแทนเอกสารใด ๆ หากระบบคอมพิวเตอร์ของศุลกากรผู้รับข้อมูลได้ทำการตอบรับข้อมูลอิเล็กทรอนิกส์นั้นในการปฏิบัติพิธีการแล้ว ถือเป็นการยื่นเอกสารนั้น ๆ ตามกฎหมายว่าด้วยศุลกากรและกฎหมายอื่นที่เกี่ยวข้องกับการศุลกากรแล้ว

**ส่วนที่ 1 การลงทะเบียน**

ข้อ 3 ผู้ประสงค์จะปฏิบัติพิธีการศุลกากรหรือดำเนินการในกระบวนการทางศุลกากร โดยวิธีการทางอิเล็กทรอนิกส์ ให้ดำเนินการดังนี้

(1) ให้ยื่นแบบคำร้องขอลงทะเบียนเป็นผู้ปฏิบัติพิธีการศุลกากรหรือดำเนินการในกระบวนการศุลกากร ณ ส่วนทะเบียนและสิทธิพิเศษ สำนักมาตรฐานพิธีการและราคาศุลกากร หรือฝ่ายบริหารงานทั่วไป สำนักงานศุลกากรหรือด่านศุลกากร หรือยื่นแบบคำขอลงทะเบียนทางระบบลงทะเบียนผู้มาติดต่อออนไลน์

ทางอินเทอร์เน็ต

(2) หลักเกณฑ์และวิธีการในการขอจดทะเบียนและคุณสมบัติของผู้ขอจดทะเบียนให้เป็นไป

ตามที่กำหนดไว้ในแบบคำขอลงทะเบียน

(3) หากผู้ลงทะเบียนประสงค์จะเป็นผู้ส่งข้อมูลและผู้รับข้อมูลทางอิเล็กทรอนิกส์กับระบบคอมพิวเตอร์ของศุลกากร ให้ลงทะเบียนตามประกาศกรมศุลกากรว่าด้วยการลงทะเบียนใช้บริการระบบ

National Single Window (NSW) ของประเทศ และให้ทำการทดสอบระบบการแลกเปลี่ยนข้อมูล

และ / หรือการลงลายมือชื่ออิเล็กทรอนิกส์ให้ครบถ้วนสมบูรณ์ตามที่ส่วนแผนงานและมาตรฐาน

สำนักเทคโนโลยีสารสนเทศและการสื่อสาร กำหนดแล้วจึงรับส่งข้อมูลโดยใช้หมายเลขผู้มีสิทธิรับส่งข้อมูล

ทางอิเล็กทรอนิกส์กับระบบคอมพิวเตอร์ของศุลกากร (Production System) ต่อไป

(4) ผู้ที่ได้รับการอนุมัติให้ลงทะเบียนเป็นผู้ปฏิบัติพิธีการศุลกากรหรือดำเนินการในกระบวนการ

ทางศุลกากรโดยวิธีการทางอิเล็กทรอนิกส์แล้ว ให้ปฏิบัติพิธีการศุลกากรในการนำของเข้า การส่งของออก

และการดำเนินการในเรื่องสิทธิประโยชน์ทางภาษีอากร รวมถึงการชดเชยค่าภาษีอากรได้ทุกขั้นตอน

โดยไม่ต้องใช้บัตรผ่านพิธีการใด ๆ อีก

**ส่วนที่ 2 กระบวนการทางศุลกากรโดยระบบการให้บริการเบ็ดเสร็จ ณ จุดเดียว**

ข้อ 4 กระบวนการทางศุลกากรโดยระบบการให้บริการเบ็ดเสร็จ ณ จุดเดียว (Single Window)

(1) กรณีการปฏิบัติพิธีการศุลกากร โดยไม่ต้องดำเนินการตามกฎหมายอื่นที่เกี่ยวข้องกับการศุลกากร

(1.1) ให้ผู้นำของเข้าหรือผู้ส่งของออกส่งข้อมูลการปฏิบัติพิธีการพร้อมลงลายมือชื่ออิเล็กทรอนิกส์ตามมาตรฐานที่กรมศุลกากรกำหนด (ebXML / XML Format) ผ่านผู้ให้บริการรับส่งข้อมูลทางอิเล็กทรอนิกส์ (Value Added Network Services : VANS) เข้าสู่ระบบคอมพิวเตอร์ของศุลกากร

(1.2) เมื่อของได้ปล่อยออกจากอารักขาศุลกากรหรือระบบคอมพิวเตอร์ของศุลกากร ทำการรับบรรทุกของส่งออกแล้ว ระบบคอมพิวเตอร์ของศุลกากรจะทำการส่งข้อมูลเข้าสู่ระบบ การดำเนินการต่อเนื่องในกระบวนการของศุลกากร เช่น ระบบการคืนอากรเพื่อการส่งออก ระบบคลังสินค้าทัณฑ์บน ระบบคืนอากรทั่วไป ต่อไป

(2) กรณีการปฏิบัติพิธีการศุลกากร ต้องมีการดำเนินการตามกฎหมายอื่นที่เกี่ยวข้องกับการศุลกากร

(2.1) สำหรับการอนุมัติ / อนุญาตให้กับของที่นำเข้า / ส่งออกตามบัญชีราคาสินค้าที่นำเข้าเป็นรายครั้ง

(2.1.1) ให้ผู้ขออนุญาตทำการส่งข้อมูลบัญชีราคาสินค้าตามมาตรฐานที่กรมศุลกากรกำหนดร่วมกับหน่วยงานนั้น ๆ พร้อมข้อมูลการขออนุมัติ / อนุญาตที่หน่วยงานนั้น กำหนดผ่านผู้ให้บริการรับส่งข้อมูลทางอิเล็กทรอนิกส์ เข้าสู่ระบบคอมพิวเตอร์ของหน่วยงานดังกล่าว

(2.1.2) เมื่อหน่วยงานที่มีอำนาจตามกฎหมายในการควบคุมการนำเข้าพิจารณาข้อมูลคำขอของผู้นำของเข้า และทำการบันทึกการอนุมัติ / อนุญาตในระบบคอมพิวเตอร์ของหน่วยงานนั้น ๆ แล้ว ระบบคอมพิวเตอร์ของหน่วยงานนั้นจะแจ้งกลับผ่านผู้ให้บริการรับส่งข้อมูลทางอิเล็กทรอนิกส์ให้ผู้ส่งข้อมูลทราบเลขที่การอนุมัติ/อนุญาตดังกล่าว

(2.1.3) ระบบคอมพิวเตอร์ของหน่วยงานนั้นจะส่งผ่านข้อมูลบัญชีราคาสินค้า พร้อมข้อมูลการอนุมัติ / อนุญาตของหน่วยงานที่มีอำนาจตามกฎหมายในการควบคุมการนำเข้า-ส่งออก เข้าสู่ระบบคอมพิวเตอร์ของศุลกากรโดยผ่านระบบการให้บริการเบ็ดเสร็จ ณ จุดเดียว โดยผู้ปฏิบัติพิธีการศุลกากรไม่ต้องยื่นแสดงเอกสารการอนุมัติ / อนุญาตในรูปแบบกระดาษให้ศุลกากรในขณะปฏิบัติพิธีการศุลกากรอีก

(2.1.4) เมื่อของได้ปล่อยออกจากอารักขาศุลกากรหรือระบบคอมพิวเตอร์ ของศุลกากรทำการรับบรรทุกของส่งออกแล้ว ระบบคอมพิวเตอร์ของศุลกากรจะทำการส่งข้อมูลตอบกลับให้หน่วยงานนั้นทราบโดยผ่านระบบการให้บริการเบ็ดเสร็จ ณ จุดเดียว

(2.2) สำหรับการอนุมัติ / อนุญาตให้กับของที่นำเข้า-ส่งออกในกรณีอื่น ๆ

(2.2.1) ให้ผู้ขออนุมัติ / อนุญาตจัดส่งข้อมูลตามมาตรฐานที่หน่วยงานนั้น ๆ กำหนด ผ่านผู้ให้บริการรับส่งข้อมูลทางอิเล็กทรอนิกส์เข้าสู่ระบบคอมพิวเตอร์ของหน่วยงานดังกล่าว

(2.2.2) เมื่อหน่วยงานผู้มีอำนาจตามกฎหมายในการควบคุมการนำเข้า / ส่งออก พิจารณาข้อมูลคำขอและทำการบันทึกการอนุมัติ / อนุญาตในระบบคอมพิวเตอร์ของหน่วยงานนั้น ๆ แล้ว ระบบคอมพิวเตอร์ของหน่วยงานดังกล่าวจะแจ้งกลับให้ผู้ส่งข้อมูลทราบเลขที่การอนุมัติ / อนุญาตดังกล่าวโดยผ่านผู้ให้บริการรับส่งข้อมูลทางอิเล็กทรอนิกส์

(2.2.3) ระบบคอมพิวเตอร์ของหน่วยงานนั้นจะส่งผ่านข้อมูลการอนุมัติ / อนุญาต ดังกล่าวเข้าสู่ระบบคอมพิวเตอร์ของศุลกากรโดยผ่านระบบการให้บริการเบ็ดเสร็จ ณ จุดเดียว

(2.2.4) เมื่อของได้ปล่อยออกจากอารักขาศุลกากรหรือระบบคอมพิวเตอร์ ของศุลกากรทำการรับบรรทุกของส่งออกแล้ว ระบบคอมพิวเตอร์ของศุลกากรจะทำการบันทึกผล การปล่อยของ / การรับบรรทุกและข้อมูลเลขที่การอนุมัติ / อนุญาตไว้ โดยผู้ปฏิบัติพิธีการศุลกากร ไม่ต้องยื่นแสดงเอกสารการอนุมัติ / อนุญาตในรูปแบบกระดาษให้ศุลกากรในขณะปฏิบัติพิธีการศุลกากรอีก

(2.3) กรณีหน่วยงานนั้นต้องการข้อมูลเพื่อดำเนินการในระบบการดำเนินการต่อเนื่อง ในกระบวนการของหน่วยงานดังกล่าว ระบบคอมพิวเตอร์ของศุลกากรจะส่งผ่านข้อมูลการดำเนินกระบวนการศุลกากรในรูปแบบอิเล็กทรอนิกส์ซึ่งได้มีการบันทึกผลการปล่อยของหรือการรับบรรทุกแล้วให้กับหน่วยงานนั้น ๆ ตามระยะเวลาที่กำหนดไว้ระหว่างหน่วยงานต่อไป

**ส่วนที่ 3 การรับรองข้อมูลในการปฏิบัติพิธีการศุลกากรทางอิเล็กทรอนิกส์**

ข้อ 5 การรับรองข้อมูลในการปฏิบัติพิธีการศุลกากรทางอิเล็กทรอนิกส์

1. เมื่อระบบคอมพิวเตอร์ของศุลกากรได้ตอบรับข้อมูลอิเล็กทรอนิกส์นั้นในการปฏิบัติพิธีการแล้ว ระบบคอมพิวเตอร์ของศุลกากรจะส่งผ่านข้อมูลซึ่งรับรองแล้วเข้าสู่ระบบการดำเนินการต่อเนื่อง ดังนี้

1.1ในกระบวนการศุลกากร เช่น ระบบคลังสินค้าทัณฑ์บน ระบบเขตปลอดอากร ระบบคืนอากรเพื่อการส่งออก ระบบคืนอากรทั่วไป ระบบชดเชยอากร ระบบคดี เป็นต้น โดยผู้นำของเข้าไม่ต้องจัดส่งเอกสารในรูปแบบเอกสารอีก

1.2 กระบวนการของหน่วยงานอื่น เช่น ระบบการคืนภาษีมูลค่าเพิ่มของสรรพากร ระบบตัดบัญชีวัตถุดิบตามกฎหมายว่าด้วยการส่งเสริมการลงทุน ระบบการคืนภาษีสรรพสามิต เป็นต้น โดยไม่ต้องจัดส่งเอกสารสำเนาใบขนสินค้ามุมน้ำเงินในรูปแบบกระดาษอีก

2. ในกรณีที่ผู้นำของเข้าหรือผู้ส่งของออกหรือผู้ส่งข้อมูลต้องการข้อมูลอิเล็กทรอนิกส์ ที่ระบบคอมพิวเตอร์ของศุลกากรเก็บรักษาไว้เป็นเอกสารต้นฉบับตามกฎหมาย ให้ผู้ปฏิบัติพิธีการศุลกากรยื่นคำขอรับรองเอกสารใบขนสินค้าขาเข้า ใบขนสินค้าขาออก ต่อหน่วยงานบริการศุลกากร พร้อมชำระค่าธรรมเนียมการจำลองเอกสารตามอัตราที่กำหนดไว้ในกฎกระทรวง พนักงานศุลกากรจะพิมพ์เอกสารจากระบบคอมพิวเตอร์ของศุลกากรและลงชื่อรับรองว่า “ใบขนสินค้าได้พิมพ์จากระบบคอมพิวเตอร์ ของศุลกากร”

3. ในกรณีต้องการให้ลงนามรับรองในเอกสารตามระเบียบ ข้อบังคับ ประกาศของหน่วยงานอื่น ให้ผู้ปฏิบัติพิธีการศุลกากรยื่นเอกสารต่อหน่วยงานบริการศุลกากรในขณะปฏิบัติพิธีการศุลกากรเพื่อขอให้ตรวจสอบและลงนามรับรองในเอกสารดังกล่าวได้

**ส่วนที่ 4 การจัดเก็บหลักฐานข้อมูลอิเล็กทรอนิกส์**

ข้อ 6 ให้ผู้ดำเนินการในกระบวนการทางศุลกากรและผู้ปฏิบัติพิธีการศุลกากรโดยวิธีการทางอิเล็กทรอนิกส์จัดเก็บและรักษาบัญชีเอกสารหลักฐานและข้อมูลไม่ว่าในสื่อรูปแบบใด ๆ ที่เกี่ยวข้องกับการปฏิบัติพิธีการศุลกากรไว้ เป็นเวลาไม่น้อยกว่าห้าปีนับแต่วันส่งข้อมูลอิเล็กทรอนิกส์ในเรื่องนั้น ๆ

**หมวดที่ 2 การเสียค่าภาษีอากร**

ข้อ 7 การเสียค่าภาษีอากรให้เป็นไปตามที่กำหนดไว้ในกฎหมายว่าด้วยการศุลกากร กฎหมายพิกัดอัตราศุลกากร และกฎหมายอื่นที่เกี่ยวข้อง โดยให้ดำเนินการดังนี้

(1) ชำระเงินค่าภาษีอากร ณ หน่วยการเงินของด่านศุลกากรที่นำของเข้า / ส่งของออก เมื่อระบบคอมพิวเตอร์ของศุลกากรได้ออกเลขที่ใบขนสินค้าให้

(1.1) ให้แจ้งเลขที่ใบขนสินค้าและจำนวนค่าภาษีอากร เพื่อยื่นขอชำระค่าภาษีอากร เป็นเงินสดหรือแคชเชียร์เช็คหรือบัตรภาษี ได้ ณ หน่วยการเงินของด่านศุลกากรที่นำของเข้า / ส่งของออก

(1.2) เมื่อพนักงานศุลกากรหน่วยการเงินได้รับชำระค่าภาษีอากรแล้ว จะสั่งพิมพ์ และลงนามในใบเสร็จรับเงิน เพื่อมอบใบเสร็จรับเงินให้ผู้ชำระค่าภาษีอากรทันที

(2) ชำระค่าภาษีอากรโดยวิธีตัดบัญชีธนาคาร

(2.1) ให้แจ้งความประสงค์ขอชำระค่าภาษีอากรโดยระบุให้ตัดบัญชีเงินฝากจากธนาคารพาณิชย์ของผู้ชำระค่าภาษีอากรและโอนเงินผ่านระบบของธนาคารศุลกากรเพื่อนำเข้าบัญชีเงินฝากของกรมศุลกากรในขณะส่งข้อมูลใบขนสินค้าเข้าสู่ระบบคอมพิวเตอร์ของศุลกากร

(2.2) เมื่อระบบคอมพิวเตอร์ของศุลกากรออกเลขที่ใบขนสินค้าให้ ระบบคอมพิวเตอร์ ของศุลกากรจะส่งข้อมูลขอตัดบัญชีเงินฝากจากธนาคารพาณิชย์ที่ผู้ปฏิบัติพิธีการศุลกากร ทางอิเล็กทรอนิกส์แจ้งไว้ไปยังธนาคารศุลกากร (Customs Banks)

(2.3) เพื่อให้ธนาคารศุลกากรดำเนินการขอตัดบัญชีเงินฝากจากธนาคารพาณิชย์ดังกล่าว และโอนเงินผ่านระบบของธนาคารศุลกากรเพื่อนำเข้าบัญชีเงินฝากของกรมศุลกากรที่เปิดไว้กับธนาคารศุลกากรนั้น

(2.4) เมื่อธนาคารศุลกากรสามารถตัดบัญชีรับชำระค่าภาษีอากรได้และทำการตอบกลับการนำเงินเข้าบัญชีเงินฝากของกรมศุลกากรแล้ว

(2.5) ระบบคอมพิวเตอร์ของศุลกากรจะออกเลขรับชำระค่าภาษีอากร และส่งกลับข้อมูลให้ผู้ปฏิบัติพิธีการศุลกากรทางอิเล็กทรอนิกส์ทราบพร้อมกับเปลี่ยนสถานะใบขนสินค้าเป็น “ใบขนสินค้า ที่ชำระค่าภาษีอากรแล้ว” โดยอัตโนมัติ

(2.6) พนักงานศุลกากรหน่วยการเงินจะเรียกข้อมูลตามวันที่รับชำระและเลขที่ชำระอากรแล้วสั่งพิมพ์และลงนามในใบเสร็จรับเงินของใบขนสินค้าแต่ละฉบับ เพื่อให้ผู้ชำระค่าภาษีอากรรับใบเสร็จรับเงินได้ ณ หน่วยงานบริการศุลกากรที่ตรวจปล่อยสินค้า

(2.7) กรณีไม่สามารถตัดบัญชีเงินฝากจากธนาคารพาณิชย์ที่ผู้ปฏิบัติพิธีการศุลกากร ทางอิเล็กทรอนิกส์แจ้งไว้ได้ ต้องดำเนินการตาม ข้อ 7 (1) โดยมาชำระเงินที่หน่วยรับชำระเงิน ของด่านศุลกากรที่นำของเข้า / ส่งของออก

(3) การวางประกันทางอิเล็กทรอนิกส์ (e-Guarantee) กรณีใบขนสินค้าที่ต้องมีการวางประกัน

(3.1) ให้ผู้ประสงค์จะวางประกันทางอิเล็กทรอนิกส์ (e-Guarantee) ตั้งวงเงินค้ำประกันหลักกับธนาคารศุลกากร และแจ้งความประสงค์ขอวางค้ำประกันทางอิเล็กทรอนิกส์ (e-Guarantee) ในขณะส่งข้อมูลใบขนสินค้าเข้าสู่ระบบคอมพิวเตอร์ของศุลกากร

(3.2) ระบบคอมพิวเตอร์ของศุลกากรจะส่งข้อมูลตั้งภาระค้ำประกันไปยังธนาคาร และธนาคารจะตัดวงเงินค้ำประกันของผู้ขอวางประกัน โดยธนาคารจะแจ้งผลการตั้งภาระค้ำประกันกลับมายังระบบคอมพิวเตอร์ของศุลกากร พร้อมหักยอดวงเงินประกันลงตามจำนวนภาระค้ำประกันของใบขนสินค้านั้น ๆ

(3.3) เมื่อธนาคารศุลกากรสามารถหักยอดวงเงินประกันตามจำนวนภาระค้ำประกัน ของใบขนสินค้านั้น และได้แจ้งผลการตั้งภาระค้ำประกันกลับมายังระบบคอมพิวเตอร์ของศุลกากรแล้ว ระบบคอมพิวเตอร์ของศุลกากรจะออกเลขที่รับประกันธนาคาร และส่งกลับข้อมูลให้ผู้ปฏิบัติพิธีการศุลกากรทางอิเล็กทรอนิกส์ทราบพร้อมกับเปลี่ยนสถานะใบขนสินค้าเป็น “ใบขนสินค้าที่วางประกันค่าภาษีอากรแล้ว” โดยอัตโนมัติ

(3.4) พนักงานศุลกากรหน่วยการเงินจะเรียกข้อมูลตามวันที่วางประกันและเลขที่วางประกันแล้วสั่งพิมพ์และลงนามในใบเสร็จรับเงินของใบขนสินค้าแต่ละฉบับ เพื่อให้ผู้ชำระประกัน รับใบเสร็จรับเงินได้ ณ หน่วยบริการศุลกากรที่ตรวจปล่อยสินค้า

(3.5) กรณีไม่สามารถตั้งภาระค้ำประกันได้ ให้ดำเนินการติดต่อธนาคาร เพื่อดำเนินการตั้งวงเงินประกันเพิ่ม และให้ธนาคารแจ้งผลการตั้งภาระค้ำประกันกลับมายังระบบคอมพิวเตอร์ของศุลกากร พร้อมหักยอดวงเงินประกันตามจำนวนภาระค้ำประกันของใบขนสินค้านั้น

(4) กรณีวางประกันของธนาคารหรือหนังสือสัญญาประกันการชำระเงินค่าภาษีอากร ณ หน่วยการเงินของด่านศุลกากรที่นำของเข้า / ส่งของออก

(4.1) ให้แจ้งเลขที่ใบขนสินค้าและจำนวนค่าภาษีอากร เพื่อยื่นขอวางประกัน เป็นเงินสด หรือแคชเชียร์เช็ค หรือบัตรภาษี หรือสัญญาประกันในกรณีที่ธนาคารค้ำประกัน หรือหนังสือสัญญาประกัน ในกรณีประกันตนเองของหน่วยราชการได้ ณ หน่วยการเงินประจำด่านศุลกากรที่นำของเข้า / ส่งของออก

(4.2) เมื่อพนักงานศุลกากรหน่วยการเงินได้รับวางประกันแล้ว จะสั่งพิมพ์และลงนามในใบเสร็จรับเงิน เพื่อมอบใบเสร็จรับเงินให้ผู้วางประกันทันที

(4.3) หนังสือสัญญาประกันในกรณีที่ธนาคารค้ำประกันและ / หรือหนังสือสัญญาประกันตนเองของหน่วยราชการ ให้หน่วยงานบัญชีและอากรเป็นผู้เก็บรักษาหนังสือค้ำประกัน

(5) โดยใบเสร็จรับเงินมีรายการ เลขที่ใบเสร็จรับเงิน เลขที่ชำระอากรหรือเลขที่วางประกันหรือเลขที่ยกเว้นอากร เลขประจำตัวผู้เสียภาษีอากร ชื่อผู้นำของเข้าผู้ส่งของออก เลขที่ใบขนสินค้า และรายการภาษีที่ชำระ เป็นต้น

**หมวดที่ 3 การยื่นรายงานการนำของเข้า**

ข้อ 8 การรายงานการนำของเข้า

ให้ผู้รับผิดชอบในการขนส่งของจากต่างประเทศเข้ามาในราชอาณาจักร ทำการรายงานการนำของเข้ามาในราชอาณาจักร ก่อนการขนถ่ายของออกจากยานพาหนะที่ทำการขนส่งนั้น

**ส่วนที่ 1 การรายงานเรือเข้าและการยื่นบัญชีสินค้าสำหรับเรือ**

ข้อ 9 การลงทะเบียนเป็นผู้ยื่นรายงานเรือเข้าทางอิเล็กทรอนิกส์

(1) ให้ตัวแทนผู้รับมอบอำนาจจากนายเรือทำการลงทะเบียนเป็นผู้ยื่นรายงานเรือเข้าทางอิเล็กทรอนิกส์ โดยระบุชื่อเรือที่ทำการรายงานเรือเข้าไว้ด้วย

(2) เมื่อได้รับอนุมัติจากกรมศุลกากรให้เป็นผู้รับส่งข้อมูลทางอิเล็กทรอนิกส์ ให้ตัวแทนผู้รับมอบอำนาจดังกล่าวเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

ข้อ 10 ให้ตัวแทนผู้รับมอบอำนาจจากนายเรือดำเนินการเกี่ยวกับการรายงานเรือเข้า ขออนุมัติเปิดระวางเรือ และการยื่นบัญชีสินค้าสำหรับเรือทางอิเล็กทรอนิกส์ ดังต่อไปนี้

(1) การรายงานเรือเข้ามาในราชอาณาจักร

(1.1) ก่อนเรือเข้ามาในราชอาณาจักร ให้ตัวแทนเรือจัดทำข้อมูลการรายงานเรือเข้า และการขอเปิดระวางเรือ (Vessel Schedule : VSED) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์ล่วงหน้าไม่น้อยกว่ายี่สิบสี่ชั่วโมง ยกเว้นเรือที่เดินทางมาจากประเทศเวียดนามและกัมพูชา ให้ส่งข้อมูลล่วงหน้าไม่น้อยกว่าหกชั่วโมง เข้าสู่ระบบคอมพิวเตอร์ของศุลกากร โดยถือเป็นการยื่นรายงานเรือเข้าต่อศุลกากรแล้ว

(1.2) เมื่อระบบคอมพิวเตอร์ของกรมศุลกากรรับข้อมูลรายงานเรือเข้าแล้วจะแจ้งกลับเลขที่รับรายงานเรือเข้า (Receive Control Number) ให้ผู้ส่งข้อมูลทราบ ถือเป็นการอนุญาตพิเศษ ให้เปิดระวางเรือเพื่อขนถ่ายของได้ทันที

(1.3) เรือที่มาจากต่างประเทศนั้นไม่ต้องจอดทอดสมอเพื่อปฏิบัติพิธีการศุลกากรที่ด่านตรวจศุลกากร และให้เรือผ่านด่านตรวจเข้าเขตท่าภายในได้โดยไม่ต้องจัดพนักงานศุลกากรกำกับควบคุม

(1.4) ให้ตัวแทนผู้รับมอบอำนาจจากนายเรือจัดทำข้อมูลรายงานเรือเข้าสำเร็จ โดยแจ้งวันนำเข้าจริงและเวลาที่เรือถึงเขตท่า (Actual Date, Actual Time) ตามมาตรฐาน ที่กรมศุลกากรกำหนด และส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ให้ถือเป็นการลงรายละเอียดไว้ในสมุดทะเบียนเรือเข้าจากต่างประเทศหรือสมุดรับเรือ (แบบที่ 314) ประจำด่านตรวจนั้น ๆ แล้ว

(2) ให้ตัวแทนผู้รับมอบอำนาจจากนายเรือ และ / หรือ ผู้ที่ตัวแทนผู้รับมอบอำนาจ จากนายเรือมอบหมายให้รับส่งข้อมูลบัญชีสินค้าสำหรับเรือภายใต้เลขที่รับรายงานเรือเข้า

(2.1) จัดทำข้อมูลบัญชีสินค้าสำหรับเรือ (Ship Agent Operator : SAOPER) ตามมาตรฐานที่กรมศุลกากรกำหนด

(2.2) จัดทำข้อมูลบัญชีตู้สินค้า (Container List : CLIS) และบัญชีคอนเทนเนอร์แรค (Container Rack) ตามมาตรฐานที่กรมศุลกากรกำหนด

(2.3) จัดทำข้อมูลบัญชีสินค้าสำหรับเรือรายใบตราส่งสินค้า (Master Sea Cargo Manifest : MMAN) ตามมาตรฐานที่กรมศุลกากรกำหนด

(2.4) โดยแยกข้อมูลบัญชีสินค้าถ่ายลำ, บัญชีสินค้าผ่านแดน, บัญชีสินค้าขนขึ้นท่านำเข้า, บัญชีสินค้าติดเรือ (Through Cargo) และบัญชีของที่ขนขึ้นท่าอื่นภายในราชอาณาจักรนอกจากท่านำเข้า (ไม่ต้องจัดทำสำเนาเดินทางในรูปแบบเอกสารอีก)

(2.5) แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรภายใต้ เลขที่รับรายงานเรือเข้าภายในยี่สิบสี่ชั่วโมงนับแต่ได้รับการรายงานเรือเข้าสำเร็จ

(3) การสำแดงเครื่องหมายและเลขหมายหีบห่อ (Shipping Marks) ในข้อมูลบัญชีสินค้าสำหรับเรือ ถ้าข้อมูลเป็นรูปภาพให้บันทึกเป็น Picture แต่ถ้าเป็นข้อความให้บันทึกเป็นข้อความตามจริง

(4) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(4.1) ถ้าพบข้อผิดพลาดในการตรวจสอบความถูกต้องเบื้องต้น ระบบคอมพิวเตอร์ ของศุลกากรจะตอบรหัสข้อผิดพลาด (Error Message) กลับไปให้ผู้ส่งข้อมูล

(4.2) ถ้าไม่พบข้อผิดพลาดระบบคอมพิวเตอร์ของศุลกากรจะนำข้อมูลชื่อเรือ วันเรือเข้า ตามบัญชีสินค้าสำหรับเรือนั้น ๆ เผยแพร่ทางอินเทอร์เน็ต ให้ผู้นำของเข้าทราบเพื่อดำเนินการต่อไป

ข้อ 11 การแก้ไขข้อมูลบัญชีสินค้าสำหรับเรือทางอิเล็กทรอนิกส์

(1) ภายในกำหนดสี่สิบแปดชั่วโมงนับแต่ได้รับการรายงานเรือเข้าสำเร็จ สามารถส่งข้อมูล ทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลบัญชีสินค้าสำหรับเรือภายใต้ เลขที่รับรายงานเรือเข้าได้โดยไม่ต้องพิจารณาความผิด

(2) การขอแก้ไขข้อมูลบัญชีสินค้าสำหรับเรือภายหลังสี่สิบแปดชั่วโมงนับแต่ได้รับการรายงานเรือเข้า

สำเร็จ ให้ตัวแทนผู้รับมอบอำนาจจากนายเรือจัดทำคำร้องขอแก้ไข (Amend Should Be /

Shortlanded / Overlanded) ยื่นต่อหน่วยควบคุมการขนถ่าย ณ ด่านศุลกากร เพื่อพิจารณาอนุญาต

และพิจารณาความผิดเป็นการเฉพาะเป็นราย ๆ ไป แล้วพนักงานศุลกากรจะทำการบันทึกแก้ไขข้อมูล

บัญชีสินค้าสำหรับเรือในระบบคอมพิวเตอร์ของศุลกากรต่อไป

(3) กรณีที่ระบบคอมพิวเตอร์ของศุลกากรได้ทำการตรวจสอบข้อมูลใบขนสินค้าขาเข้ากับ บัญชีสินค้าสำหรับเรือและทำการตัดบัญชีสินค้าให้โดยอัตโนมัติแล้ว ระบบคอมพิวเตอร์ของศุลกากร จะไม่ยอมรับข้อมูลแก้ไขใบตราส่งดังกล่าวอีก

ข้อ 12 ข้อมูลบัญชีสินค้าสำหรับเรือที่ต้องแก้ไขให้ถูกต้อง

ข้อมูลบัญชีสินค้าสำหรับเรือที่ต้องแก้ไขให้ถูกต้องก่อนส่งใบขนสินค้าเข้าสู่ระบบคอมพิวเตอร์ของศุลกากร คือข้อมูลดังต่อไปนี้

(1) ชื่อเรือ

(2) รหัสสถานที่นำเข้า (Discharge Port)

(3) วันเรือเข้า (Arrival Date)

(4) เลขที่ใบตราส่ง (Bill of Lading)

(5) ชื่อผู้นำเข้าภาษาอังกฤษเพื่อใช้ตรวจสอบกับชื่อผู้รับสินค้า (Consignee Name or

Notify Party Name)

(6) จำนวนหีบห่อรวม (Total Package Amount)

(7) ลักษณะหีบห่อรวม (Total Package Unit)

(8) น้ำหนักรวม (Gross Weight)

(9) หน่วยของน้ำหนักรวม (Gross Weight Unit)

กรณีข้อมูลบัญชีสินค้าสำหรับเรือผิดเล็กน้อย หากเห็นว่าไม่ทำให้ความหมายผิดไปหรือยังอ่านได้

ความหมายเดิมไม่ต้องยื่นขอแก้ไขบัญชีสินค้าสำหรับเรือแต่อย่างใด เช่น

(ก) บัญชีสินค้าสำหรับเรือพิมพ์รายการสิ่งของผิดหรือพิมพ์ตกเป็นบางตัวอักษรแต่อ่านได้ ความหมายเดิมเช่นพิมพ์คำว่า “Pleyer” แต่ในใบขนสินค้าสำแดงว่า “Player” เป็นต้น

(ข) บัญชีสินค้าสำหรับเรือแสดงเครื่องหมายและเลขหมายหีบห่อว่า “B.C.L.#1 / 5” แต่ในใบขนสินค้าแสดงว่า “B.C.L.#1 / 5 Bangkok” หรือแสดงลักษณะหีบห่อไว้อย่างย่อ ๆ ว่า “P’kgs” “C / S” “B’dles” แต่ใบขนสินค้าแสดงเต็มว่า “Package” “Cases” “Bundles”

ข้อ 13 การแก้ไขบัญชีสินค้าสำหรับเรือ

ให้เป็นหน้าที่ของนายเรือหรือตัวแทนที่จะขอยื่นแก้ไขบัญชีสินค้าสำหรับเรือให้ถูกต้องก่อนการตรวจปล่อยของออกจากอารักขาศุลกากร ดังนี้

(1) เงื่อนไขการอนุญาตให้แก้ไขบัญชีสินค้าสำหรับเรือ

(1.1) ถ้ามีการอายัดหรือยึดหรือหน่วยงานควบคุมทางศุลกากร หรือสำนักสืบสวนและปราบปรามมีหนังสือขอตรวจสอบของที่นำเข้าไว้จะแก้ไขบัญชีสินค้าสำหรับเรือได้เมื่อได้มีการวินิจฉัย เรื่องของที่อายัดหรือยึดไว้ หรือของตามที่หน่วยงานควบคุมทางศุลกากรหรือสำนักสืบสวนและปราบปรามขอตรวจสอบนั้นเสร็จเด็ดขาดแล้ว

(1.2) ผู้นำของเข้าที่ถูกสั่งงดปฏิบัติพิธีการจะแก้ไขได้เมื่อหน่วยงานฯ ที่สั่งงดได้สั่งยกเลิก การงดปฏิบัติพิธีการแล้ว

(1.3) กรณีเรือคอนเทนเนอร์ที่มีตู้คอนเทนเนอร์นำเข้ามาโดยหลายเจ้าของในเรือลำเดียวกัน ให้แต่ละบริษัทฯ เจ้าของตู้คอนเทนเนอร์เป็นผู้ยื่นคำร้องขอแก้ไขบัญชีสินค้าสำหรับเรือ

(1.4) การขอแก้ไข/เปลี่ยนแปลงรายการในกรณีต่อไปนี้ จะแก้ไขได้เมื่อพนักงานศุลกากร ผู้ได้รับมอบหมายได้ตรวจสอบหลักฐานให้ได้ข้อเท็จจริงว่าไม่มีการทุจริต

(1.4.1) กรณีเปลี่ยนแปลงจำนวนหีบห่อลดลงหรือเพิ่มขึ้นจากที่ได้สำแดงไว้เดิม

(1.4.2) กรณีเปลี่ยนแปลงชนิดของให้ต่างไปจากที่สำแดงไว้เดิม

(1.4.3) กรณีเปลี่ยนแปลงชนิดของจากของต้องห้ามต้องกำกัดหรือของที่มีอากรสูง เป็นของอย่างอื่นซึ่งไม่เป็นของต้องห้ามต้องกำกัดหรือของต้องชำระอากรต่ำ

(2) การอนุญาตให้แก้ไขบัญชีสินค้าสำหรับเรือ

(2.1) กรณีของขาด (Shortlanded)

(2.1.1) หากปรากฏว่าหีบห่อของที่นำเข้ามามีจำนวนน้อยกว่าที่สำแดงในบัญชีสินค้า สำหรับเรือหรือหีบห่อของที่สำแดงไว้ในบัญชีสินค้าสำหรับเรือไม่มีการนำเข้า

(2.1.2) เอกสารที่ยื่นประกอบการพิจารณานายเรือ หรือตัวแทนเรือ หรือเจ้าของตู้คอนเทนเนอร์จะต้องยื่นเอกสารต่อหน่วยงานตรวจปล่อย ณ ด่านศุลกากรที่นำของเข้าดังนี้

(1) คำร้องขอแก้ไขซึ่งระบุเลขที่ใบตราส่ง (B/L) เครื่องหมายและเลขหมาย จำนวนและลักษณะหีบห่อน้ำหนักชนิดของชื่อผู้รับตราส่งและเหตุผลที่ขอแก้ไขกรณีของขาดบางส่วน ให้ระบุจำนวนเดิมและจำนวนที่ขอแก้ไขไว้ในคำร้องด้วย

(2) แบบอนุญาตให้แก้ไขบัญชีสินค้าสำหรับเรือ (แบบที่ 29)

(3) รายการสินค้าขาดและเกินจากบัญชีสินค้าเรือ (Short and Overlanded Cargo List) ของโรงพักสินค้า

(4) สำเนาใบรายการขนสินค้าจากเรือ (Tally Sheet) ของโรงพักสินค้า และ / หรือตัวแทนเรือ

(5) โทรสาร (Fax) โทรเลข (Telex) หรือ E-mail หรือเอกสารอื่น ที่เชื่อถือได้จากท่าต้นทางที่บรรทุกสินค้า

(2.1.3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ

(1) ให้พนักงานศุลกากรหน่วยงานตรวจปล่อยลงทะเบียนรับคำขอแก้ไขและตรวจสอบลายมือชื่อของผู้มีอำนาจลงนามตามที่บริษัทตัวแทนเรือยื่นไว้ตลอดจนความครบถ้วน และรายละเอียดในเอกสารประกอบการพิจารณาแล้วบันทึกหมายเหตุการยื่นขอแก้ไขไว้ในบัญชีสินค้า สำหรับเรือว่า “Amend….…(การขอแก้ไข)…..” พร้อมลงลายมือชื่อและรับรองผลการตรวจสอบในคำขอแก้ไขแล้วเสนอหัวหน้าหน่วยงานตรวจปล่อยหรือผู้ทำการแทนเพื่อพิจารณาต่อไป

(2) ให้หัวหน้าหน่วยงานตรวจปล่อยหรือผู้ทำการแทนสั่งการให้พนักงานศุลกากรประจำเรือหรือผู้ที่ได้รับมอบหมายตรวจสอบความถูกต้องและสมบูรณ์ของเอกสารประกอบการพิจารณา ซึ่งจะต้องไม่อยู่ในเงื่อนไขตามประมวลวิธีปฏิบัติศุลกากร พ.ศ. 2560 สำหรับกรณีของ Shortlanded บางส่วนให้ตรวจสอบเครื่องหมายและเลขหมายหีบห่อสินค้าที่เหลือด้วย

(3) เมื่อพนักงานศุลกากรประจำเรือหรือผู้ที่ได้รับมอบหมายตรวจสอบจนเป็นที่แน่ชัดว่าถูกต้องตรงตามคำขอแก้ไขให้บันทึกผลการตรวจสอบและเสนอความเห็นพร้อมลงลายมือชื่อ และวันเดือนปีรับรองในแบบที่ 29 เพื่อให้หัวหน้าหน่วยงานตรวจปล่อยหรือผู้ทำการแทนพิจารณาอนุญาตและลงลายมือชื่อในแบบที่ 29 ต่อไปกรณีที่ต้องพิจารณาความผิดกับนายเรือหรือตัวแทนเรือหรือเจ้าของตู้คอนเทนเนอร์ให้ส่งหน่วยงานคดีพิจารณาแล้วให้บันทึกผลการพิจารณาและเลขที่แฟ้มคดีไว้ในแบบที่ 29 ด้วย

(4) ให้พนักงานศุลกากรบันทึกข้อมูลการแก้ไขบัญชีสินค้าสำหรับเรือ ในระบบคอมพิวเตอร์ของศุลกากรแล้วหมายเหตุเพิ่มเติมไว้ในบัญชีสินค้าสำหรับเรือพร้อมเก็บเอกสารหลักฐานไว้เพื่อปิดบัญชีสินค้าสำหรับเรือต่อไป

(2.2) กรณีของเกิน (Overlanded)

(2.2.1) หากปรากฏว่ามีหีบห่อของซึ่งมิใช่หีบห่อส่วนตัวคนโดยสารในเรือและไม่ได้สำแดงไว้ในบัญชีสินค้าสำหรับเรือนายเรือหรือตัวแทนเรือหรือเจ้าของตู้คอนเทนเนอร์ต้องยื่นบัญชีเพิ่มเติม แสดงรายการหีบห่อนั้นให้ครบถ้วนหรือขออนุญาตเพิ่มเติมบัญชีสินค้าสำหรับเรือถ้าเรือลำใดกระทำผิดบ่อยครั้งหรือมีพฤติการณ์ส่อไปในลักษณะที่สมคบกันนำของเข้ามาโดยไม่แจ้งไว้ในบัญชีสินค้าสำหรับเรือเจตนาเพื่อลักลอบหนีศุลกากรให้พิจารณาลงโทษได้

(2.2.2) เอกสารที่ยื่นประกอบการพิจารณา

(1) คำร้องขอแก้ไขที่ระบุเครื่องหมายและเลขหมายจำนวนและลักษณะหีบห่อน้ำหนักชนิดของชื่อผู้รับตราส่งของที่เกินมาพร้อมเหตุผลโดยแยกให้เห็นได้ชัดเจนและระบุข้อความ “สำแดงไว้เดิม……..” “แก้ไขเป็น…………”

(2) แบบอนุญาตให้แก้ไขบัญชีสินค้าสำหรับเรือ (แบบที่ 29)

(3) รายการสินค้าขาดและเกินจากบัญชีสินค้าสำหรับเรือ (Short and Overlanded Cargo List) ของโรงพักสินค้า

(2.2.3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ กรณีของเกินให้ปฏิบัติเช่นเดียวกับข้อ (2.1.3) ของเกิน (Overlanded) ที่อยู่ในอารักขาของศุลกากรเกินกว่าสามสิบวันนับแต่วันเรือเข้าและไม่ได้มายื่นบัญชีเพิ่มเติมแสดงรายการหีบห่อของนั้นให้ครบถ้วนหรือขออนุญาตเพิ่มเติมบัญชีสินค้าสำหรับเรือ ให้พนักงานศุลกากรประจำเรือลำนั้นพิจารณาเสนอหัวหน้าหน่วยงานตรวจปล่อยหรือผู้ทำการแทน มีหนังสือแจ้งไปยังตัวแทนเรือที่นำของเข้ามาเพื่อให้มาดำเนินการภายในสิบห้าวัน นับแต่วันรับหนังสือแจ้ง โดยในหนังสือแจ้งให้มีข้อความว่า “หากไม่ไปดำเนินการภายในระยะเวลาที่กำหนดจะพิจารณาความผิดและถือเป็นของตกค้างตามกฎหมายศุลกากร” เมื่อครบกำหนดสิบห้าวันนับแต่วันที่มีหนังสือแจ้งตัวแทนของเรือที่นำของเข้าไม่ได้ยื่นบัญชีเพิ่มเติม แสดงรายการหีบห่อของนั้นให้ครบถ้วนหรือขออนุญาตเพิ่มเติมบัญชีสินค้าสำหรับเรือ และไม่มีใบขนสินค้าอันได้รับรองและชำระอากรหรือวางประกันค่าอากรที่พึงเรียกเก็บแก่ของนั้น ให้พิจารณาความผิดบริษัทตัวแทนเรือและให้ดำเนินการกับหีบห่อของนั้นเช่นของตกค้างทั่วไปโดยถือว่าบริษัทตัวแทนเรือนั้นเป็นผู้นำของเข้า

(2.3) กรณีอื่น ๆ (Should Be)

(2.3.1) การขอแก้ไขชื่อผู้รับตราส่งหรือที่อยู่ (Amend Should Be Consignee or Address)

(1) กรณีชื่อผู้รับตราส่งหรือที่อยู่ไม่ถูกต้องให้นายเรือหรือตัวแทนเรือ หรือเจ้าของตู้คอนเทนเนอร์ยื่นขอแก้ไขบัญชีสินค้าสำหรับเรือให้ถูกต้อง เช่น

(1.1) บัญชีสินค้าสำหรับเรือสำแดงชื่อผู้รับตราส่ง และ / หรือ ที่อยู่ไว้ไม่เฉพาะเจาะจงโดยใช้คำว่า “Order” แต่ใบขนสินค้าสำแดงชื่อผู้รับตราส่ง และ / หรือ ที่อยู่ตรงตามความเป็นจริง

(1.2) มีการโอนกรรมสิทธิ์หรือมีการซื้อขายกันแล้วทำให้ชื่อผู้รับตราส่งไม่ถูกต้องตรงกับความเป็นจริง หรือผู้รับตราส่งมีที่อยู่หลายแห่ง

(1.3) บัญชีสินค้าสำหรับเรือสำแดงชื่อบริษัทตัวแทนเรือหรือผู้รับช่วงสิทธิ (Agent or Forwarder) หรือตัวแทนผู้ขายภายในประเทศกรณีที่ขนส่งโดยระบบคอนเทนเนอร์ ทั้งประเภทบรรจุสินค้าหลายเจ้าของ (LCL) หรือบรรจุสินค้าเจ้าของเดียว (FCL) โดยไม่ได้สำแดงชื่อผู้รับตราส่งหรือผู้นำของเข้าที่แท้จริง

(1.4) กรณีนิติบุคคลให้ตรวจสอบผู้มีอำนาจลงนามในหนังสือรับรองการจดทะเบียน กระทรวงพาณิชย์ ทั้งผู้โอนและผู้รับโอน กรณีเป็นบุคคลธรรมดาให้ตรวจสอบบัตรประจำตัวประชาชน หรือหนังสือเดินทาง (Passport)

(2) เอกสารที่ยื่นประกอบการพิจารณา

(2.1)คำร้องขอแก้ไขบัญชีสินค้าสำหรับเรือซึ่งต้องระบุเลขที่ใบตราส่ง

(B / L) เครื่องหมายและเลขหมายจำนวนและลักษณะหีบห่อน้ำหนักชนิดของชื่อผู้รับตราส่ง และ/หรือ

ที่อยู่พร้อมเหตุผลโดยแยกให้เห็นได้ชัดเจนและระบุข้อความ “สำแดงไว้เดิม…….” และ “แก้ไขเป็น………”

(2.2) แบบอนุญาตให้แก้ไขบัญชีสินค้าสำหรับเรือ (แบบที่ 29)

(2.3) หลักฐานแสดงกรรมสิทธิ์หรือหลักฐานการโอนกรรมสิทธิ์

หรือหลักฐานการซื้อขายเช่นใบสั่งปล่อย (Delivery Order : D / O) หรือใบตราส่งสินค้าหรือบัญชี

ราคาสินค้า (Invoice) หรือเอกสารหลักฐานอื่นซึ่งแสดงให้เห็นได้ว่าเป็นผู้นำของเข้าที่แท้จริงเป็นต้น

การขอแก้ไขหรือเปลี่ยนแปลงชื่อผู้รับตราส่ง (Consignee) กรณีมีผลกระทบต่อ ค่าภาษี และ / หรือ ภาษีมูลค่าเพิ่มอันเป็นเหตุทำให้เงินอากรต่ำลงเช่นโอนหรือขายให้แก่สถานทูต หรือผู้ได้รับการส่งเสริมการลงทุนซึ่งมีสิทธิหรือได้รับสิทธิยกเว้นหรือลดหย่อนอากรให้เรียกหลักฐานอื่น ๆ ที่เกี่ยวข้องเช่นหนังสือรับรองของหน่วยราชการหรือหน่วยงานที่เกี่ยวข้องเป็นต้นเพื่อนำมาประกอบการพิจารณา

(3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ

(3.1) การพิจารณาตรวจสอบและอนุญาตให้แก้ไขบัญชีสินค้า สำหรับเรือกรณีแก้ไขชื่อผู้รับตราส่งหรือที่อยู่ตามความเป็นจริง (Amend Consignee or Address) ให้ปฏิบัติเช่นเดียวกับข้อ (2.1.3)

(3.2) ให้ตรวจสอบลายมือชื่อและตราบริษัท (ถ้ามี) ในหลักฐานการโอนกรรมสิทธิ์ระหว่างผู้โอน และผู้รับโอนให้ถูกต้องตรงกับหลักฐานที่ได้ยื่นไว้ต่อกรมศุลกากร หรือหลักฐานอื่นที่หน่วยราชการออกให้

(3.3) กรณีแก้ไขเปลี่ยนแปลงชื่อผู้รับตราส่งเป็นคนละรายและไม่สามารถนำเอกสารหลักฐานการโอนสิทธิ์มาแสดงได้ให้รายงานหัวหน้าหน่วยงานตรวจปล่อยหรือผู้ทำการแทน เพื่อพิจารณาสั่งการต่อไป

(2.3.2) การขอแก้ไขชนิดของหรือรายละเอียดของ (Amend Should Be Description)

(1) กรณีบัญชีสินค้าสำหรับเรือสำแดงชนิดของหรือรายละเอียดของ ไม่ชัดเจน เป็นชนิดสินค้าแบบไม่เจาะจง เช่น “vehicle” ไม่สำแดงว่ารถอะไร Brand รุ่นอะไร หรือ สำแดง“Merchandise” “Piece Goods” “Cotton” “Notions” “Sundries” เป็นต้น หรือสำแดงว่า “Cloths” ให้นายเรือหรือตัวแทนเรือหรือเจ้าของตู้คอนเทนเนอร์ยื่นขอแก้ไขบัญชีสินค้าสำหรับเรือให้ถูกต้องโดยต้องพิจารณาความผิดก่อน

(2) เอกสารที่ยื่นประกอบการพิจารณา

- คำร้องขอแก้ไขบัญชีสินค้าสำหรับเรือซึ่งต้องระบุเลขที่ใบตราส่ง (B / L) เครื่องหมายและเลขหมายจำนวนและลักษณะหีบห่อน้ำหนักชนิดของชื่อผู้รับตราส่งและที่อยู่พร้อมเหตุผล โดยแยกให้เห็นได้ชัดเจนและระบุข้อความ “สำแดงไว้เดิม…….” และ “แก้ไขเป็น………”

- แบบอนุญาตให้แก้ไขบัญชีสินค้าสำหรับเรือ (แบบที่ 29)

- ใบสั่งปล่อยของบริษัทตัวแทนเรือ (Delivery Order : D / O) หรือ ใบตราส่ง (Bill of Lading : B / L)

- บัญชีราคาสินค้า (Invoice) หรือเอกสารอื่นที่ใช้เป็นหลักฐานการสั่งซื้อสินค้า เช่น Commercial Invoice หรือ Performa Invoice หรือ Sale Contract เป็นต้น

(3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ การพิจารณาตรวจสอบและอนุญาตให้แก้ไขบัญชีสินค้าสำหรับเรือกรณีแก้ไขชนิดของ หรือรายละเอียดของตามความเป็นจริงให้ปฏิบัติเช่นเดียวกับข้อ (2.1.3)

(2.3.3) การขอแก้ไขเครื่องหมายและเลขหมาย (Amend Should Be Mark & Number)

(1) หากตรวจพบว่าบัญชีสินค้าสำหรับเรือสำแดงเครื่องหมายและเลขหมายหีบห่อต่างจากที่สำแดงในใบขนสินค้า ทำให้ไม่สามารถตรวจสอบของได้ถูกต้องให้นายเรือหรือตัวแทนเรือ หรือเจ้าของตู้คอนเทนเนอร์ยื่นขอแก้ไขบัญชีสินค้าสำหรับเรือให้ถูกต้อง เช่น

- บัญชีสินค้าสำหรับเรือสำแดงเครื่องหมายเลขหมายหีบห่อว่า “Address” แต่ในใบขนสินค้าสำแดงเครื่องหมายและเลขหมายตามที่ระบุไว้บนหีบห่อแต่ชนิดของตรงกัน

- บัญชีสินค้าสำหรับเรือสำแดงเครื่องหมายว่า “AB” ในใบขนสินค้าสำแดงว่า “CD” แต่ของตรงกันหรือบัญชีสินค้าสำหรับเรือสำแดงว่า “เลขหมาย 1 / 10” แต่มีของเข้ามาจำนวนเจ็ดหีบห่อและตามใบขนสินค้าสำแดงเจ็ดหีบห่อ

- บัญชีสินค้าสำหรับเรือผิดมากจนตรวจสอบให้ถูกต้องไม่ได้เช่นบัญชีสินค้าสำหรับเรือสำแดงเครื่องหมาย “BC15” แต่ใบขนสินค้าสำแดง “BC20L” และรายการของไม่ตรงกันเพราะเป็นของตามใบตราส่งต่างฉบับกัน

(2) เอกสารที่ต้องยื่นประกอบการพิจารณา

- คำร้องขอแก้ไขบัญชีสินค้าสำหรับเรือซึ่งต้องระบุเลขที่ใบตราส่ง (B / L) เครื่องหมายและเลขหมายจำนวนและลักษณะหีบห่อน้ำหนักชนิดของชื่อผู้รับตราส่งและที่อยู่พร้อมเหตุผล โดยแยกให้เห็นได้ชัดเจนและระบุข้อความ “สำแดงไว้เดิม…….” และ “แก้ไขเป็น………”

- แบบอนุญาตให้แก้ไขบัญชีสินค้าสำหรับเรือ (แบบที่ 29)

- ใบสั่งปล่อยของบริษัทตัวแทนเรือ (Delivery Order : D/O)

- สำเนาใบรายการขนสินค้าจากเรือ (Tally Sheet) ของโรงพักสินค้า และ/หรือ ตัวแทนเรือ

(3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ

- การพิจารณาตรวจสอบและอนุญาตให้แก้ไขบัญชีสินค้าสำหรับเรือ กรณีแก้ไขเครื่องหมายและเลขหมายตามความเป็นจริงให้ปฏิบัติเช่นเดียวกับข้อ (2.1.3)

- ให้ตรวจสอบเครื่องหมายและเลขหมายที่หีบห่อของที่นำเข้าจริง

(2.3.4) การขอแก้ไขเพิ่มเติมจำนวนหรือรายการหรือยอดรวมสำหรับของที่บรรจุในตู้คอนเทนเนอร์

(1) ของที่ขนส่งโดยระบบตู้คอนเทนเนอร์ทั้งประเภทบรรจุสินค้าหลายเจ้าของ (LCL) และบรรจุสินค้าเจ้าของเดียว (FCL) หากปรากฏว่าบัญชีสินค้าสำหรับเรือไม่ได้สำแดงของในตู้คอนเทนเนอร์หรือสำแดงจำนวนไม่ครบถ้วนจะต้องตรวจสอบด้วยว่ามีหมายเลขตู้คอนเทนเนอร์ ซึ่งบรรจุของดังกล่าวระบุไว้ในบัญชีรายละเอียดตู้คอนเทนเนอร์ (Inward Container List) จึงจะอนุญาตให้แก้ไขเพิ่มเติมได้

(2) เอกสารที่ต้องยื่นเพื่อประกอบการพิจารณา

- คำร้องขอแก้ไขบัญชีสินค้าสำหรับเรือซึ่งต้องระบุเลขที่ใบตราส่ง (B / L) เครื่องหมายและเลขหมายจำนวนและลักษณะหีบห่อน้ำหนักชนิดของชื่อผู้รับตราส่งและ / หรือ ที่อยู่ พร้อมเหตุผล

- แบบอนุญาตให้แก้ไขบัญชีสินค้าสำหรับเรือ (แบบที่ 29)

- ใบสั่งปล่อยของบริษัทตัวแทนเรือ (Delivery : D/O) หรือใบตราส่ง (Bill of Lading : B/L)

(3) การพิจารณาตรวจสอบและอนุญาตให้แก้ไขบัญชีสินค้าสำหรับเรือ

- การพิจารณาตรวจสอบและอนุญาตให้แก้ไขบัญชีสินค้าสำหรับเรือกรณีขอเพิ่มเติมจำนวนหรือรายการหรือยอดรวมตามความเป็นจริงให้ปฏิบัติเช่นเดียวกับข้อ (2.1.3)

- ให้ตรวจสอบจำนวนของจริงที่นำเข้า

ข้อ 14 การบันทึกรายการในคอมพิวเตอร์

เมื่ออนุญาตให้แก้ไขบัญชีสินค้าสำหรับเรือแล้ว ให้พนักงานศุลกากรหน่วยงานตรวจปล่อยบันทึกรายการแก้ไขลงในบัญชีสินค้าสำหรับเรือในระบบคอมพิวเตอร์ และ / หรือ ฉบับเอกสารพร้อมจัดเก็บแบบใบอนุญาต (แบบที่ 29) ไว้เป็นหลักฐานต่อไป

ข้อ 15 การยื่นบัญชีสินค้าสำหรับเรือกรณีอื่น ๆ โดยมิได้ส่งข้อมูลทางอิเล็กทรอนิกส์

(1) กรณียื่นเอกสารประกอบการรายงานเรือเข้าอื่น ๆ ให้ตัวแทนผู้รับมอบอำนาจจากนายเรือจัดทำบัญชีและเอกสารประกอบการรายงานเรือเข้าในรูปเอกสารยื่นต่อหน่วยควบคุมการขนถ่าย ภายในยี่สิบสี่ชั่วโมงนับแต่เรือมาถึงท่าในราชอาณาจักร ดังนี้

(1.1) บัญชีแสดงจำนวนคนโดยสาร

(1.2) บัญชีแสดงจำนวนรายชื่อ และตำแหน่งหน้าที่คนในเรือทุกแผนก

(1.3) บัญชีแสดงจำนวนอาวุธปืน และเครื่องกระสุนปืนที่คนโดยสารนำเข้ามา

(1.4) บัญชีแสดงจำนวนอาวุธปืน เครื่องกระสุนปืนและวัตถุระเบิด (ซึ่งเป็นของเจ้าหน้าที่เรือ)

หรือเป็นของใช้ประจำเรือ (ถ้ามิได้แจ้งไว้ในรายงานเรือ)

(1.5) บัญชีแสดงจำนวนของใช้ และอาหารของคนในเรือแผนกต่าง ๆ ซึ่งต้องเป็นของใช้ที่จำเป็นของแต่ละบุคคลและมีจำนวนพอสมควรเท่านั้น

(1.6) บัญชีแสดงจำนวนสุรา บุหรี่

(1.7) บัญชีแสดงจำนวนห่อพัสดุหรือถุงเมล์

(1.8) บัญชีแสดงจำนวนสัตว์ พืช

(1.9) บัญชีแสดงจำนวนยาเสพติดให้โทษที่เป็นของลูกเรือหรือของประจำเรือ

(2) กรณีการเริ่มขนถ่ายของโดยมิต้องยื่นข้อมูลบัญชีสินค้าสำหรับเรือเข้าสู่ระบบคอมพิวเตอร์

ของศุลกากร

(2.1) ให้ตัวแทนผู้รับมอบอำนาจจากนายเรือยื่นคำร้องขออนุญาตพิเศษเป็นลายลักษณ์อักษรต่อผู้อำนวยการสำนักงานศุลกากรที่นำของเข้าได้ในกรณีที่จะขนถ่ายของของทางราชการ หรือในกรณีที่จะบรรทุกของขาออกลงในเรือที่เข้ามามีแต่อับเฉา

(2.2) ในการอนุญาตพิเศษนี้ ผู้อำนวยการสำนักงานศุลกากรที่นำของเข้าหรือผู้ที่ได้ รับมอบหมายต้องเขียนหรือพิมพ์ลงไว้ให้ชัดเจนในใบอนุญาตพิเศษว่าอนุญาตให้ทำการอย่างใด และบันทึกวันเวลาที่ออกใบอนุญาตพิเศษฉบับนั้นด้วย

ข้อ 16 การแสดงรายการลงในบัญชีสินค้าสำหรับเรือ

บัญชีสินค้าสำหรับเรือนั้นต้องแสดงรายการของทุกอย่างที่บรรทุกมากับเรือโดยถูกต้องครบถ้วน เว้นแต่ หีบห่อของใช้ส่วนตัวโดยสุจริตที่ผู้โดยสารเรือลำนั้นนำเข้ามาพร้อมกับตนบรรดาหีบห่อที่มีของอยู่ภายในต้องมีเครื่องหมายและเลขหมาย และต้องแสดงเครื่องหมายและเลขหมายเช่นว่านั้นลงไว้ในบัญชีสินค้าสำหรับเรือบัญชีสินค้าสำหรับเรือที่ยื่นในการรายงานเรือเข้าต้องแสดงน้ำหนักสินค้าแต่ละรายการเป็นมาตราเมตริก ถ้าแสดงไม่ได้ให้แสดงมาตราเมตริกไว้ในยอดรวมแยกไว้ต่างหาก

การแสดงน้ำหนักสินค้าเป็นมาตราเมตริกนั้น สำหรับสินค้าโดยทั่ว ๆ ไป ถือว่าเป็นน้ำหนักที่ได้จากการชั่งสินค้ารวม สิ่งห่อหุ้ม (Gross Weight) เว้นเสียแต่สินค้าบางชนิดซึ่งไม่สะดวกในการที่จะชั่งหาน้ำหนักได้ เช่น ผลิตภัณฑ์ปิโตรเลียมเหลว แก๊ส ไม้ซุงหรือไม้แปรรูปก็ให้ใช้วิธีคำนวณหาจากปริมาตรที่ตรวจวัดได้ โดยถือห้าสิบคิวบิตฟิตเป็นหนึ่งตัน ของที่มีรายการในบัญชีสินค้าสำหรับเรือแสดงเมืองตราส่งเป็นท่าใด ต้องขนขึ้นไว้ ณ ท่านั้นจะไม่ขอขนขึ้นและหรือจะนำติดเรือกลับออกไปไม่ได้

ข้อ 17 เรือที่บรรทุกคอนเทนเนอร์เข้ามามีหลายเจ้าของ

เรือที่บรรทุกคอนเทนเนอร์เข้ามามีหลายเจ้าของในเรือลำเดียวกัน ให้ปฏิบัติดังนี้

(1) ความรับผิดแทนนายเรือเกี่ยวกับการรายงานเรือเข้า ตลอดจนความรับผิดตามกฎหมายศุลกากรทั่วไป ให้ตกอยู่แก่บริษัทตัวแทนเรือนั้น ส่วนความรับผิดเกี่ยวกับสินค้าที่บรรจุอยู่ในคอนเทนเนอร์ให้ตกอยู่แก่บริษัทเจ้าของคอนเทนเนอร์ การแต่งตั้งผู้แทนของนายเรือให้ใช้หนังสือมอบอำนาจตามแบบที่กำหนด

(2) การรายงานเรือเข้า

(2.1) ให้บริษัทตัวแทนเรือที่บรรทุกของเข้ามาซึ่งได้รับมอบอำนาจจากนายเรือแล้ว เป็นผู้รายงานเรือเข้าต่อหน่วยงานรับรายงานเรือเข้า ด่านศุลกากรที่นำของเข้า โดยให้บริษัทเจ้าของคอนเทนเนอร์แยกบัญชีสินค้าสำหรับเรือของแต่ละเจ้าของยื่นพร้อมกัน ถ้ากฎหมายหรือระเบียบกำหนดให้ต้องปฏิบัติอย่างใด บริษัทเจ้าของคอนเทนเนอร์ต้องปฏิบัติให้ครบถ้วน

(2.2) ถ้ามีบัญชีสินค้าสำหรับเรือเป็นของถ่ายลำหรือของผ่านแดน ให้แต่ละบริษัทเจ้าของคอนเทนเนอร์เป็นผู้ยื่น

(2.3) บริษัทตัวแทนเรือจะต้องทำใบสรุปยอดของทั้งหมด (รวมทั้งของบริษัทเจ้าของคอนเทนเนอร์) และบริษัทเจ้าของคอนเทนเนอร์ต้องทำใบสรุปรวมยอดของทั้งหมดของตนแนบด้วย

**ส่วนที่ 2 การรายงานอากาศยานเข้าและการยื่นบัญชีสินค้าสำหรับอากาศยาน**

ข้อ 18 การลงทะเบียนเป็นผู้ยื่นรายงานอากาศยานเข้าทางอิเล็กทรอนิกส์

(1) ให้ตัวแทนผู้รับมอบอำนาจจากผู้ควบคุมอากาศยานหรือตัวแทนอากาศยานทำการลงทะเบียนเป็นผู้ยื่นรายงานอากาศยานเข้าทางอิเล็กทรอนิกส์

(2) เมื่อได้รับอนุมัติจากกรมศุลกากรให้เป็นผู้รับส่งข้อมูลทางอิเล็กทรอนิกส์ ให้ตัวแทนผู้รับมอบอำนาจดังกล่าวเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

ข้อ 19 ให้ผู้ควบคุมอากาศยาน หรือผู้รับมอบอำนาจจากผู้ควบคุมอากาศยาน หรือตัวแทนอากาศยานทำการรายงานอากาศยานเข้า ขออนุมัติเปิดระวางอากาศยาน และการยื่นบัญชีสินค้าสำหรับอากาศยานทางอิเล็กทรอนิกส์ ดังต่อไปนี้

(1) การรายงานอากาศยานที่เข้ามาในราชอาณาจักร

(1.1) ภายในหนึ่งชั่วโมงหลังจากอากาศยานออกจากสนามบินต้นทาง ให้จัดทำข้อมูลการรายงานอากาศยานเข้าและการขอเปิดระวางอากาศยาน (Vessel Schedule : VSED) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรโดยถือเป็นการยื่นรายงานอากาศยานเข้า ต่อศุลกากรแล้ว

(1.2) เมื่อระบบคอมพิวเตอร์ของกรมศุลกากรรับข้อมูลรายงานอากาศยานเข้าแล้ว จะแจ้งกลับเลขที่รับรายงานอากาศยานเข้า (Receive Control Number) ให้ทราบ ถือเป็นการอนุญาตพิเศษให้เปิดระวางอากาศยานเพื่อขนถ่ายของได้ทันที โดยระบบจะกำหนดพนักงานศุลกากรประจำอากาศยานเพื่อควบคุมการขนถ่ายสินค้าต่อไป

(2) ให้ตัวแทนอากาศยาน

(2.1) จัดทำข้อมูลบัญชีสินค้าสำหรับอากาศยาน (Air Cargo Manifest : AMAN) ตามมาตรฐานที่กรมศุลกากรกำหนด

(2.2) จัดทำข้อมูลใบตราส่งสินค้าสำหรับอากาศยาน (Airway Bill : ABIL) ตามมาตรฐานที่กรมศุลกากรกำหนด

(2.3) โดยแยกข้อมูลบัญชีสินค้าถ่ายลำ บัญชีสินค้าผ่านแดน บัญชีสินค้าขนขึ้นสนามบินที่นำเข้า บัญชีสินค้าติดอากาศยาน (Through Cargo) และบัญชีของที่ขนขึ้นสนามบินอื่นภายในราชอาณาจักรนอกจากสนามบินที่เป็นด่านศุลกากรที่นำเข้า

(2.4) แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรภายใต้เลขที่รับรายงานอากาศยานเข้า ภายในหนึ่งชั่วโมงหลังจากอากาศยานออกจากสนามบินต้นทาง

(3) เมื่อส่งข้อมูลบัญชีสินค้าสำหรับอากาศยานครบถ้วนแล้ว ให้ตัวแทนอากาศยานจัดทำข้อมูลวันนำเข้าจริง (Actual Date) ตามมาตรฐานที่กรมศุลกากรกำหนด แล้วส่งข้อมูลทางอิเล็กทรอนิกส์ เข้าสู่ระบบคอมพิวเตอร์ของศุลกากร เพื่อเป็นการยืนยันความถูกต้องของบัญชีสินค้าสำหรับอากาศยาน และถือเป็นการลงรายละเอียดไว้ในทะเบียนรับอากาศยานเข้าจากต่างประเทศ (แบบที่ 438) แล้ว

(4) การสำแดงเครื่องหมายและเลขหมายหีบห่อ (Shipping Marks) ในข้อมูลบัญชีสินค้าสำหรับอากาศยาน ถ้าข้อมูลเป็นรูปภาพให้บันทึกเป็น Picture แต่ถ้าเป็นข้อความให้บันทึกเป็นข้อความตามจริง ตามมาตรฐานที่ กรมศุลกากรกำหนด

(5) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(5.1) ถ้าพบข้อผิดพลาดในการตรวจสอบความถูกต้องเบื้องต้น ระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล

(5.2) ถ้าไม่พบข้อผิดพลาด ระบบคอมพิวเตอร์ของศุลกากรจะนำข้อมูลเที่ยวบิน ของอากาศยานวันอากาศยานเข้า ข้อมูลเลขที่ใบตราส่งตามบัญชีสินค้าสำหรับอากาศยานที่ได้ทำการยืนยันความถูกต้องแล้ว เผยแพร่ทางอินเทอร์เน็ตให้ผู้นำของเข้าทราบเพื่อดำเนินการต่อไป

ข้อ 20 การแก้ไขข้อมูลบัญชีสินค้าสำหรับอากาศยานทางอิเล็กทรอนิกส์

(1) ภายในกำหนดสี่สิบแปดชั่วโมงนับแต่ออกเลขที่รับรายงานอากาศยาน ให้ตัวแทนอากาศยาน

สามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลบัญชีสินค้า

สำหรับอากาศยานเข้าได้โดยไม่ต้องพิจารณาความผิด

(2) การขอแก้ไขข้อมูลบัญชีสินค้าสำหรับอากาศยานภายหลังสี่สิบแปดชั่วโมงนับแต่ออกเลขที่รับ

รายงานอากาศยาน ให้ตัวแทนอากาศยานต้องจัดทำคำร้องขอแก้ไข (Amend Should Be /

Shortlanded / Overlanded) ยื่นต่อหน่วยงานบริการศุลกากร ณ สนามบินศุลกากรที่นำของเข้า

เพื่อพิจารณาอนุญาตเป็นการเฉพาะเป็นราย ๆ ไป แล้วให้พนักงานศุลกากรทำการบันทึกแก้ไขข้อมูล

บัญชีสินค้าสำหรับอากาศยานในระบบคอมพิวเตอร์ของศุลกากรต่อไป

(3) กรณีที่ระบบคอมพิวเตอร์ของศุลกากรได้ทำการตรวจสอบข้อมูลใบขนสินค้าขาเข้ากับบัญชีสินค้า

สำหรับอากาศยานและทำการตัดบัญชีสินค้าให้โดยอัตโนมัติแล้ว ระบบคอมพิวเตอร์ของศุลกากร

จะไม่ยอมรับข้อมูลแก้ไขใบตราส่งดังกล่าวนั้นอีก

ข้อ 21 การดำเนินการกับสินค้าสำหรับอากาศยานกรณีอื่น ๆ โดยมิได้ส่งข้อมูลทางอิเล็กทรอนิกส์

(1) การนำของเข้าเก็บในโรงพักสินค้าของแต่ละบริษัทการบิน ให้อยู่ในความรับผิดชอบของส่วนบริการศุลกากรนำเข้าที่จะควบคุมการเก็บรักษา

(2) สินค้าถ่ายลำให้จัดทำใบขนสินค้าถ่ายลำกำกับไว้ก่อนทุกราย เมื่อได้ตรวจสอบ และลงลายมือชื่อรับรองใบขนสินค้าถ่ายลำถูกต้องเรียบร้อยแล้ว นำมาให้พนักงานศุลกากรตรวจสอบกับข้อมูลในระบบคอมพิวเตอร์ของศุลกากร โดยถือเป็นการลงบัญชีสินค้าถ่ายลำขาเข้า – ขาออก (แบบที่ 489) ก่อนการนำเข้าเก็บไว้ในโรงพักสินค้าของบริษัทการบิน โดยให้แยกเก็บไว้ต่างหากจากของนำเข้าสนามบินนั้น

(3) เสบียงที่ส่งเข้ามา เพื่อใช้เป็นเสบียงบนอากาศยานที่จะบินออกไปต่างประเทศ

(3.1) ต้องนำเข้ามาโดยอากาศยานของบริษัทการบินเจ้าของเสบียงนั้น และเป็นของตามรายการที่ได้ตกลงกันไว้ในบัญชีแนบท้ายสัญญาประกันทัณฑ์บน

(3.2) ให้มีบัญชีสินค้าแยกมาต่างหากจากบัญชีสินค้าทั่ว ๆ ไปทางอากาศยาน

(3.3) การนำของเข้าเก็บ บริษัทการบินเจ้าของเสบียงจะต้องทำใบขนสินค้าถ่ายลำเป็นสองฉบับ นำมาให้พนักงานศุลกากรตรวจสอบกับข้อมูลบัญชีสินค้าในระบบคอมพิวเตอร์ของศุลกากรโดยถือเป็นการลงบัญชีสินค้าถ่ายลำขาเข้า-ขาออก (แบบที่ 489) ก่อนควบคุมเข้าเก็บรักษายังคลังเสบียงทัณฑ์บนของบริษัทการบินต่อไป

ข้อ 22 การยื่นบัญชีรายชื่อผู้โดยสารขาเข้าระหว่างประเทศ

สำหรับอากาศยานที่มีผู้โดยสาร และ/หรือลูกเรือ นอกจากการรายงานอากาศยานเข้า ให้ผู้ควบคุมอากาศยาน หรือผู้รับมอบอำนาจจากผู้ควบคุมอากาศยาน หรือตัวแทนอากาศยาน ดำเนินการดังนี้

(1) จัดทำบัญชีรายชื่อผู้โดยสารขาเข้าระหว่างประเทศ (Passenger Manifest) เป็นคู่ฉบับ

ตามแบบที่กำหนดใน APPENDIX 2. PASSENGER MANIFEST Annex 9 : Facilitation International Standards and Recommended Practices ขององค์การการบินพลเรือนระหว่างประเทศ (The International Civil Aviation Organization : ICAO) ยื่นต่อสนามบินที่เป็นด่านศุลกากรที่รับผิดชอบ ในเวลาเดียวกับที่รายงานอากาศยานเข้า พร้อมลงรายละเอียดและลายมือชื่อในสมุดรายงานผู้โดยสารขาเข้า (แบบที่ 490) หรือ

(2) การส่งข้อมูลผู้โดยสารล่วงหน้าซึ่งได้กระทำในรูปของอิเล็กทรอนิกส์ ผ่านระบบข้อมูลตรวจสอบและคัดกรองผู้โดยสารล่วงหน้า (Advance Passenger Processing System : APPS) หลังจากผู้โดยสารขึ้นเครื่องบินเรียบร้อยแล้ว (Flight Closed) ให้ถือว่ามีผลโดยชอบด้วยกฎหมาย เช่นเดียวกับการดำเนินการยื่นบัญชีรายชื่อผู้โดยสารโดยทางเอกสาร

**ส่วนที่ 3 การรายงานยานพาหนะเข้าและการยื่นบัญชีสินค้าทางบก**

ข้อ 23 การลงทะเบียนเป็นผู้ยื่นรายงานยานพาหนะเข้าทางอิเล็กทรอนิกส์

(1) ให้ผู้รับผิดชอบการขนส่งสินค้าทางบก หรือของเจ้าของผู้มีสิทธิครอบครองยานพาหนะที่ขนส่งทางบก ทำการลงทะเบียนเป็นผู้ยื่นรายงานยานพาหนะเข้าทางอิเล็กทรอนิกส์

(2) เมื่อได้รับอนุมัติจากกรมศุลกากรให้เป็นผู้รับส่งข้อมูลทางอิเล็กทรอนิกส์ ให้ผู้ได้รับอนุมัติดังกล่าวเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

ข้อ 24 ให้ผู้รับผิดชอบการขนส่งสินค้าทางบก หรือเจ้าของผู้มีสิทธิครอบครองยานพาหนะ

ที่ขนส่งทางบกที่ประสงค์จะยื่นรายงานยานพาหนะที่ขนส่งสินค้าผ่านพรมแดนทางบกเข้ามา ในราชอาณาจักร และยื่นบัญชีสินค้าทางอิเล็กทรอนิกส์ ดำเนินการดังนี้

(1) ก่อนนำยานพาหนะผ่านด่านพรมแดนทางบกเข้ามาในราชอาณาจักร ให้จัดทำข้อมูลบัญชีสินค้าที่นำเข้ามาในราชอาณาจักรทางบกตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(2.1) ถ้าพบข้อผิดพลาดในการตรวจสอบความถูกต้องเบื้องต้น ระบบคอมพิวเตอร์ ของศุลกากรจะตอบรหัสข้อผิดพลาดกลับไปให้ผู้ส่งข้อมูล ถ้าไม่พบข้อผิดพลาดระบบคอมพิวเตอร์ ของศุลกากรจะออกเลขที่รับรายงานยานพาหนะและบัญชีสินค้าเข้ามาในราชอาณาจักร (Receive Control Number) ให้ผู้ส่งข้อมูลทราบ

(2.2) ให้ใช้เลขที่รับรายงานดังกล่าว เป็นใบอนุญาตเพื่อแจ้งต่อด่านพรมแดนในการตรวจเพื่อนำยานพาหนะผ่านเขตแดนทางบกต่อไป โดยไม่ต้องยื่นบัญชีสินค้า (แบบ ศ.บ.1) อีก

ข้อ 25 การแก้ไขข้อมูลบัญชีสินค้าทางบกที่ส่งข้อมูลทางอิเล็กทรอนิกส์

(1) ผู้ส่งข้อมูลสามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไข ข้อมูลบัญชีสินค้าทางบกเข้าสู่ระบบคอมพิวเตอร์ของศุลกากรได้ ก่อนการนำยานพาหนะผ่านด่านพรมแดนทางบกเข้ามาในราชอาณาจักร โดยไม่ต้องพิจารณาความผิด

(2) การขอแก้ไขข้อมูลบัญชีสินค้าทางบก ภายหลังการนำยานพาหนะผ่านด่านพรมแดนทางบกเข้ามาในราชอาณาจักรแล้ว ต้องจัดทำคำร้องขอแก้ไขยื่นต่อหน่วยควบคุมทางศุลกากร ณ ด่านศุลกากรที่นำของเข้า เพื่อพิจารณาอนุญาตเป็นการเฉพาะเป็นราย ๆ แล้วให้พนักงานศุลกากรทำการบันทึก แก้ไขข้อมูลบัญชีสินค้าทางบกในระบบคอมพิวเตอร์ของศุลกากรต่อไป

(3) หากระบบคอมพิวเตอร์ของศุลกากรได้ทำการตรวจสอบข้อมูลใบขนสินค้าขาเข้ากับบัญชี สินค้าทางบกและทำการตัดบัญชีสินค้าให้โดยอัตโนมัติแล้ว ระบบคอมพิวเตอร์ของศุลกากรจะไม่ยอมรับข้อมูลแก้ไขบัญชีสินค้าดังกล่าวอีก

ข้อ 26 การรายงานยานพาหนะและการยื่นบัญชีสินค้าทางบกเข้ามาในราชอาณาจักร โดยมิได้

ส่งข้อมูลทางอิเล็กทรอนิกส์

(1) กรณีต้องยื่นบัญชีสินค้า (แบบ ศ.บ.1) ให้ผู้ควบคุมยานพาหนะที่ผ่านเขตแดนทางบก

เข้ามาในราชอาณาจักร ต้องยื่นบัญชีสินค้า (แบบ ศ.บ.1) ต่อพนักงานศุลกากรเมื่อจะนำรถบรรทุก

ของผ่านด่านพรมแดนที่นำเข้ามาในราชอาณาจักรเป็นสองฉบับ การกรอกรายการและลงนามในบัญชี

สินค้าทั้งสองฉบับถ้าเป็นยานพาหนะเปล่าเข้ามาให้หมายเหตุว่า “ไม่มีสินค้าบรรทุกเข้ามา”

(2) กรณีไม่ต้องยื่นบัญชีสินค้า (แบบ ศ.บ.1)

(2.1) ให้ผู้ควบคุมยานพาหนะบรรทุกของและมิได้เดินด้วยกำลังเครื่อง ไม่ต้องยื่นบัญชีสินค้า

แต่พนักงานศุลกากรประจำด่านพรมแดนจะตรวจจำนวนหีบห่อของที่บรรทุก สอบถามว่าเป็นของชนิดใดบ้าง

แล้วให้กรอกรายการลงในใบผ่านด่าน (แบบ ศ.บ.2) เป็นสองฉบับ

(2.2) รถยนต์ส่วนบุคคลและรถยนต์บรรทุกแต่คนโดยสารกับหีบห่อของส่วนตัวคนโดยสารในรถนั้น ไม่ต้องยื่นบัญชีสินค้าแต่พนักงานศุลกากรประจำด่านพรมแดนจะตรวจสอบ และถ้าไม่มีของต้องห้ามต้องกำกัดเข้ามา ให้จดเลขทะเบียนรถและวันที่เข้ามาแล้วออกใบผ่านด่าน (แบบ ศ.บ. 2) ให้ได้โดยไม่ต้องกรอกช่องจำนวนหีบห่อและชนิดของ

(2.3) ยานพาหนะอย่างอื่น ๆ นอกจากรถยนต์ตามข้อ 26 (2) (2.2) ถ้าไม่ได้บรรทุกของใด ๆ

นอกจากหีบห่อของส่วนตัวผู้โดยสารในยานพาหนะนั้น และถ้าไม่มีของต้องห้ามต้องกำกัดเข้ามาด้วย

ให้ผ่านด่านไปได้โดยไม่ต้องมีใบผ่านด่าน

(2.4) คนหาบหามของและสัตว์บรรทุกของเข้ามาเล็กน้อย ตามปกติเมื่อไม่มีของต้องห้ามต้องกำกัดให้ผ่านด่านไปได้โดยไม่ต้องมีใบผ่านด่าน

(3) เมื่อพนักงานศุลกากรตรวจสอบบัญชีสินค้าหรือกรอกรายการในใบผ่านด่านแล้ว ให้ออกเลขที่ วัน เดือน ปีกำกับ ถือเป็นการอนุญาตให้ผ่านแดน

(3.1) รูปแบบเลขที่ใบอนุญาตให้ผ่านแดนในรูปแบบเอกสาร มีจำนวนสิบสองหลัก ดังนี้

AAAA YY MM NNNNNNNNN

Running 7 หลัก เริ่มต้นที่ 0000001\* เดือน 2 หลัก ปี พ.ศ. 2 หลัก รหัสสถานที่ด่านศุลกากร 4 หลัก

(3.2) ให้ด่านศุลกากรประกาศกำหนดเลข Running 7 หลัก ให้เริ่มต้นด้วยเลขที่ใด เป็นการเฉพาะของแต่ละด่านพรมแดนในสังกัดแตกต่างกันไป เช่น เริ่มต้นด้วย 0001 หรือ 1001 หรือ 2001 เป็นต้น แต่เมื่อขึ้นเดือนใหม่ให้นับหนึ่งใหม่

(4) แล้วมอบต้นฉบับคืนให้ผู้ควบคุมยานพาหนะเป็นใบอนุญาตผ่านด่านพรมแดน และ กำกับการขนย้ายของตามบัญชีสินค้ามายังด่านศุลกากร และ/หรือ กำกับการขนย้ายของตามใบผ่านด่าน กรณีของต้องนำมาปฏิบัติพิธีการศุลกากร ณ ด่านศุลกากร คู่ฉบับด่านพรมแดนจะส่งไปยังด่านศุลกากรที่นำของเข้านั้นต่อไป

(5) ของที่บรรทุกเข้ามาในยานพาหนะใดต้องบรรทุกของในยานพาหนะเดิมนั้นตั้งแต่ด่านพรมแดนถึงด่านศุลกากร

(5.1) กรณีมีเหตุจำเป็นที่ต้องเปลี่ยนยานพาหนะขนถ่ายระหว่างทาง เช่น เพราะเกิดอุบัติเหตุแก่ยานพาหนะที่บรรทุกของเข้ามา ให้ผู้รับผิดชอบการขนส่งสินค้าทางบก หรือของเจ้าของผู้มีสิทธิครอบครองยานพาหนะที่ขนส่งทางบก ยื่นคำร้องขออนุญาตขนถ่ายของเปลี่ยนยานพาหนะระหว่างทาง ต่อนายด่านศุลกากรหรือหัวหน้าด่านพรมแดนหรือผู้ที่ได้รับมอบหมาย

(5.2) เมื่อเห็นว่ามีเหตุจำเป็นแท้จริง ให้นายด่านศุลกากรหรือหัวหน้าด่านพรมแดน หรือผู้ที่ได้รับมอบหมายอนุญาตให้ขนถ่ายของเปลี่ยนยานพาหนะได้ โดยมีพนักงานศุลกากรควบคุมจนเสร็จการ พร้อมหมายเหตุไว้ในต้นฉบับบัญชีสินค้าหรือใบผ่านด่านไว้เป็นหลักฐานด้วย

(6) เมื่อยานพาหนะบรรทุกของมาถึงด่านศุลกากร

(6.1) ให้ผู้ควบคุมยานพาหนะยื่นต้นฉบับใบอนุญาตผ่านด่านพรมแดนต่อพนักงานศุลกากร

(6.2) เมื่อพนักงานศุลกากรรับบัญชีสินค้าหรือใบผ่านด่านฉบับซึ่งเป็นใบอนุญาตให้ผ่านด่านพรมแดน จะตรวจดูว่าด่านพรมแดนได้กรอกถูกต้องแล้ว และยานพาหนะนั้นได้เข้ามาถึงด่านศุลกากรภายในเวลาอันควร และทำการบันทึกข้อมูลบัญชีสินค้า และ/หรือ ใบผ่านด่านเข้าสู่ระบบคอมพิวเตอร์ของศุลกากรต่อไป

**ส่วนที่ 4 การรายงานของเข้าและการยื่นบัญชีสินค้าทางรถไฟ**

ข้อ 27 ให้ผู้รับผิดชอบการขนส่งสินค้าทางรถไฟ หรือเจ้าของผู้มีสิทธิครอบครองสินค้าที่ขนส่งทางรถไฟที่ประสงค์จะยื่นรายงานยานพาหนะที่ขนส่งสินค้าผ่านพรมแดนทางบกเข้ามาในราชอาณาจักร และยื่นบัญชีสินค้าทางอิเล็กทรอนิกส์ดำเนินการเช่นเดียวกับการรายงานของเข้า และการยื่นบัญชีสินค้าทางเรือโดยอนุโลม

(1) โดยให้ถือว่านำเข้าจริงเมื่อรถไฟได้ผ่านสถานีรถไฟร่วมระหว่างประเทศที่ด่านพรมแดนทางบก

(2) การขอแก้ไขข้อมูลบัญชีสินค้าสำหรับรถไฟภายหลังสี่สิบแปดชั่วโมง นับแต่ได้รับการรายงานรถไฟเข้าสำเร็จ ให้จัดทำคำร้องขอแก้ไขยื่นต่อหน่วยควบคุมทางศุลกากร ณ ด่านศุลกากรที่มีชื่อส่งของถึงเพื่อพิจารณาอนุญาตเป็นการเฉพาะเป็นราย ๆ ไป แล้วให้พนักงานศุลกากรทำการบันทึกแก้ไขข้อมูลบัญชีสินค้าสำหรับเรือในระบบคอมพิวเตอร์ของศุลกากรต่อไป

**ส่วนที่ 5 การรายงานของเข้าและการยื่นบัญชีสินค้าทางไปรษณีย์**

ข้อ 28 การควบคุมทางไปรษณียภัณฑ์จากต่างประเทศ

การเปิดถุงไปรษณีย์ต่างประเทศทุกชนิด ให้หน่วยงานตรวจคัดไปรษณียภัณฑ์ดำเนินการร่วมกับบริษัท ไปรษณีย์ไทย จำกัด ทุกครั้ง

ข้อ 29 การตรวจคัดสิ่งของส่งทางไปรษณีย์ระหว่างประเทศ

ให้หน่วยงานตรวจคัดไปรษณียภัณฑ์ ร่วมกับบริษัท ไปรษณีย์ไทย จำกัด เปิดถุงไปรษณีย์ต่างประเทศแยกสิ่งของส่งทางไปรษณีย์ที่ได้เปิดถุงแล้ว ออกเป็นสามประเภท คือ

ประเภทที่หนึ่ง ของยกเว้นอากร คือของที่นำเข้าโดยทางไปรษณีย์ระหว่างประเทศ ซึ่งแต่ละหีบห่อมีราคารวมค่าขนส่งและค่าประกันภัยไม่เกินหนึ่งพันห้าร้อยบาท ตามประเภท 12 ภาค 4 แห่งพระราชกำหนดพิกัดอัตราศุลกากร พ.ศ. 2530 หรือตัวอย่างสินค้าที่ใช้ได้เพียงเป็นตัวอย่างและไม่มีราคาในทางการค้า ตามประเภท 14 ภาค 4 แห่งพระราชกำหนดพิกัดอัตราศุลกากร พ.ศ. 2530 และไม่เป็นของต้องห้ามต้องกำกัด สิ่งของส่งทางไปรษณีย์ระหว่างประเทศที่คัดแยกไว้ตามประเภทที่หนึ่ง ให้ส่งคืนบริษัท ไปรษณีย์ไทย จำกัด เพื่อนำจ่ายต่อไป

ประเภทที่สอง ของต้องชำระอากร คือของที่นำเข้าโดยทางไปรษณีย์ระหว่างประเทศ ซึ่งส่งจากผู้ส่งคนหนึ่งถึงผู้รับคนหนึ่งในคราวเดียวกัน หรือเข้ามาพร้อมกัน ไม่ว่าจะมีจำนวนกี่หีบห่อ หากมีราคา FOB รวมกันไม่เกินสี่หมื่นบาท และไม่เป็นของต้องห้าม ต้องกำกัด หรือของที่ต้องส่งตัวอย่างวิเคราะห์สินค้าก่อนปล่อย ให้พนักงานศุลกากรเปิดตรวจและประเมินอากร

(1) ให้นำสิ่งของส่งทางไปรษณีย์ที่คัดแยกไว้ตามประเภทที่สอง บันทึกข้อมูลในส่วนการบันทึกข้อมูล

สิ่งของส่งทางไปรษณีย์ประเภทที่สอง ของระบบศุลกากรไปรษณีย์

(2) ระบบศุลกากรไปรษณีย์จะกำหนดเลขที่รายการศุลกากรให้โดยอัตโนมัติ ดังนี้

X X YY MM NNNNNN

Running เลข 6 หลัก

เริ่มต้นด้วย 000001

เดือน 2 หลัก

ปี พ.ศ. 2 หลัก

ประเภทการนำเข้า มีค่าดังนี้

1 = พัสดุไปรษณียภัณฑ์ทางอากาศยาน

2 = พัสดุไปรษณียภัณฑ์ภาคพื้น

3 = ไปรษณียภัณฑ์ด่วนพิเศษ

4 = ไปรษณียภัณฑ์ลงทะเบียน

5 = ไปรษณียภัณฑ์ธรรมดา

ประเภทการตรวจคัด มีค่าดังนี้

2 = ประเภทที่สอง ของต้องชำระอากร (3) แล้วส่งมอบสิ่งของส่งทางไปรษณีย์ประเภทที่สอง พร้อมบัญชีพัสดุและไปรษณียภัณฑ์อื่น ๆ ที่เปิดตรวจและประเมินอากรแล้ว (แบบที่ 495) ให้แก่บริษัท ไปรษณีย์ไทย จำกัด เพื่อส่งมอบผู้รับ และเรียกค่าภาษีอากรแทนกรมศุลกากรต่อไป

ประเภทที่สาม ของอื่น ๆ นอกจากประเภทที่หนึ่ง และประเภทที่สอง

(1) ให้นำสิ่งของส่งทางไปรษณีย์ที่คัดแยกไว้ตามประเภทที่สาม บันทึกข้อมูลในส่วนของการบันทึกข้อมูลสิ่งของส่งทางไปรษณีย์ประเภทที่สามของระบบศุลกากรไปรษณีย์

(2) ระบบศุลกากรไปรษณีย์จะกำหนดเลขที่รายการศุลกากรให้โดยอัตโนมัติ ดังนี้

X X YY MM NNNNNN

Running เลข 6 หลัก

เริ่มต้นด้วย 000001

เดือน 2 หลัก

ปี พ.ศ. 2 หลัก

ประเภทการนำเข้า มีค่าดังนี้

1 = พัสดุไปรษณียภัณฑ์ทางอากาศยาน

2 = พัสดุไปรษณียภัณฑ์ภาคพื้น

3 = ไปรษณียภัณฑ์ด่วนพิเศษ

4 = ไปรษณียภัณฑ์ลงทะเบียน

5 = ไปรษณียภัณฑ์ธรรมดา

ประเภทการตรวจคัด มีค่าดังนี้

3 = ประเภทที่สาม ของอื่น ๆ นอกจากประเภทที่หนึ่ง และประเภทที่สอง

(3) แล้วส่งมอบสิ่งของส่งทางไปรษณีย์ประเภทที่สาม พร้อมบัญชีกำกับไปรษณียภัณฑ์ต้องเสียอากรหรือต้องห้ามต้องกำกัด (แบบที่ 431) ให้แก่บริษัท ไปรษณีย์ไทย จำกัด เพื่อนำเข้าเก็บรักษาในโรงพักสินค้าของบริษัท ไปรษณีย์ไทย จำกัด หรือส่งไปที่สำนัก/ด่านศุลกากรแล้วแต่กรณี เพื่อปฏิบัติพิธีการศุลกากรให้ถูกต้องครบถ้วนต่อไป

(4) ให้พนักงานศุลกากรหน่วยตรวจคัดไปรษณียภัณฑ์ ทำการบันทึกเลือกสิ่งของ ส่งทางไปรษณีย์ประเภทที่สาม ที่ต้องจัดทำเป็นใบขนสินค้าขาเข้า และส่งข้อมูลเข้าสู่ระบบคอมพิวเตอร์ของศุลกากร เพื่อใช้เป็นข้อมูลรายงานขาเข้าและบัญชีสินค้าทางไปรษณีย์ต่อไป

**ส่วนที่ 6 การรายงานของเข้าและการยื่นบัญชีสินค้าสำหรับของที่ขนส่งทางท่อหรือสายส่งไฟฟ้า**

ข้อ 30 การลงทะเบียนเป็นผู้ยื่นรายงานการขนส่งสินค้าทางท่อหรือสายส่งไฟฟ้า ทางอิเล็กทรอนิกส์

(1) ให้ผู้รับผิดชอบการขนส่งสินค้าทางท่อหรือสายส่งไฟฟ้า หรือเจ้าของผู้มีสิทธิครอบครองสินค้าที่ขนส่งทางท่อหรือสายส่งไฟฟ้า ทำการลงทะเบียนเป็นผู้ยื่นรายงานบัญชีสินค้าเข้าทางอิเล็กทรอนิกส์

(2) เมื่อได้รับอนุมัติจากกรมศุลกากรให้เป็นผู้รับส่งข้อมูลทางอิเล็กทรอนิกส์ ให้ผู้ได้รับอนุมัติดังกล่าวเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

ข้อ 31 ให้ผู้รับผิดชอบการขนส่งสินค้าทางท่อหรือสายส่งไฟฟ้า หรือเจ้าของผู้มีสิทธิครอบครองสินค้าที่ขนส่งทางท่อหรือสายส่งไฟฟ้า ประสงค์จะยื่นรายงานการนำเข้าและยื่นบัญชีสินค้าทางอิเล็กทรอนิกส์ดำเนินการ ดังนี้

(1) กรณีการยื่นใบขนสินค้าและการเสียอากรสำหรับการขนส่งสินค้าทางท่อ

(1.1) ให้ยื่นรายงานการนำเข้าและยื่นบัญชีสินค้าทางอิเล็กทรอนิกส์เข้าสู่ระบบคอมพิวเตอร์ของศุลกากร โดยจัดทำข้อมูลบัญชีสินค้าประมาณการสำหรับการนำเข้าประจำเดือน ภายในวันที่หนึ่งของเดือนที่นำของเข้า และเมื่อระบบคอมพิวเตอร์นั้นทำการออกเลขที่รับรายงานการนำเข้าและบัญชีสินค้าเข้ามาในราชอาณาจักรแล้ว ให้ใช้เลขที่รับรายงานดังกล่าวเป็นเลขที่บัญชีสินค้า สำหรับการขนส่งทางท่อในการจัดทำข้อมูลใบขนสินค้าขาเข้าเป็นรายเดือนไม่เกินวันที่สิบห้าของเดือนถัดจากเดือนที่นำของเข้า

(1.2) การยื่นใบขนสินค้าขาเข้าอย่างน้อยต้องมีเอกสารประกอบ ดังต่อไปนี้

(ก) บัญชีราคาสินค้ารายเดือน (monthly invoice)

(ข) ใบรับรองปริมาณก๊าซธรรมชาติรายเดือน (monthly statement, daily sales breakdown)

(1.3) ให้ผู้นำของเข้าวางประกันค่าอากรให้คุ้มกับค่าอากรที่คำนวณได้จากปริมาณก๊าซธรรมชาติที่นำเข้าแต่ละเดือนด้วยวิธีการอย่างหนึ่งอย่างใด ดังต่อไปนี้

(ก) เป็นเงินสด

(ข) ให้ธนาคารค้ำประกัน

(ค) ทำสัญญาประกันทัณฑ์บน

(ง) วางประกันโดยหลักประกันอื่น

ในการวางประกันตามข้อ (1.3) (ข) (ค) และ (ง) ให้สำนักงานหรือด่านศุลกากร ณ ท่าหรือที่ ที่นำของเข้าเสนอเรื่องให้ผู้อำนวยการสำนักงานหรือนายด่านศุลกากรที่กำกับดูแลเป็นผู้พิจารณาอนุมัติ

(1.4) ให้ผู้นำของเข้าจัดทำใบขนสินค้าขาเข้าและชำระอากรให้ครบถ้วนภายในวันที่สิบห้าของเดือนถัดจากเดือนที่นำของเข้า

(1.5) การตรวจวัดประมาณก๊าซธรรมชาติที่นำเข้า ให้ใช้วิธีการตรวจวัดโดยผ่านมาตรวัด (Flow meter) จะถูกวัดตั้งแต่เวลา 00.00 น. ของวันแรกของเดือนถึงเวลา 24.00 น. ของวันสุดท้ายของเดือนตามที่ระบุไว้ในสัญญาการซื้อขายก๊าซธรรมชาติ ณ จุดที่ความรับผิดทางภาษีเกิดขึ้น และให้สำแดงน้ำหนักของก๊าซธรรมชาติเป็นกิโลกรัม หากรายงานการคำนวณน้ำหนักเป็นหน่วยอื่น ให้ผู้นำของเข้าแปลเป็นหน่วยกิโลกรัม การคำนวณหาน้ำหนักให้ใช้ระบบมาตรฐานสถาบันปิโตรเลียมแห่งสหรัฐอเมริกา (American Petroleum Institute (API)) ระบบมาตรฐาน American Gas Association (AGA) หรือมาตรฐานสากลอื่น

(2) กรณีการยื่นใบขนสินค้าและการเสียอากรสำหรับพลังงานไฟฟ้าที่ขนส่งทางสายส่งไฟฟ้า

(2.1) ให้ยื่นรายงานการนำเข้าและยื่นบัญชีสินค้าทางอิเล็กทรอนิกส์ โดยจัดทำข้อมูลบัญชีสินค้าตามมาตรฐานที่กรมศุลกากรกำหนด ส่งข้อมูลใบขนสินค้าขาเข้าเป็นรายเดือนเข้าสู่ระบบคอมพิวเตอร์ของศุลกากร และปฏิบัติพิธีการศุลกากรให้ครบถ้วนภายในวันที่สิบห้าของเดือนถัดจากเดือนที่นำของเข้า

(2.2) การยื่นใบขนสินค้าขาเข้า อย่างน้อยต้องมีเอกสารประกอบ ดังต่อไปนี้

(ก) บัญชีสินค้า

(ข) บัญชีราคาสินค้า (invoice)

(ค) ข้อมูลยืนยันปริมาณและมูลค่าพลังงานไฟฟ้าที่นำเข้ารายเดือน (monthly confirmation statement)

(2.3) การตรวจวัดปริมาณพลังงานไฟฟ้าที่นำเข้า ให้ใช้วิธีการตรวจวัดหรือคำนวณโดยใช้ค่าที่อ่านได้จากมิเตอร์ไฟฟ้าที่ติดตั้ง ณ ประเทศผู้ส่งออกหรือประเทศผู้นำเข้า

(3) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง ถ้าพบข้อผิดพลาดในการตรวจสอบความถูกต้องเบื้องต้น ระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล ถ้าไม่พบข้อผิดพลาดระบบคอมพิวเตอร์ของศุลกากรจะออกเลขที่รับรายงานการนำเข้าและบัญชีสินค้าเข้ามาในราชอาณาจักรให้ผู้ส่งข้อมูลทราบ

ข้อ 32 การแก้ไขข้อมูลบัญชีสินค้าทางท่อส่งหรือสายส่งไฟฟ้าทางอิเล็กทรอนิกส์

(1) ผู้ส่งข้อมูลสามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลบัญชีสินค้าทางท่อส่งหรือสายส่งไฟฟ้าเข้าสู่ระบบคอมพิวเตอร์ของศุลกากรได้ ก่อนการยื่นใบขนสินค้าขาเข้าสำหรับการนำเข้าของในเดือนนั้น โดยไม่ต้องพิจารณาความผิด

(2) การขอแก้ไขข้อมูลบัญชีสินค้าทางท่อส่งหรือสายส่งไฟฟ้า ภายหลังการยื่นใบขนสินค้าขาเข้าสำหรับของที่ขนส่งทางท่อส่งหรือสายส่งไฟฟ้าแล้ว ต้องจัดทำคำร้องขอแก้ไขยื่นต่อหน่วยควบคุมทางศุลกากร ณ ด่านศุลกากรที่นำของเข้า เพื่อพิจารณาอนุญาตเป็นการเฉพาะเป็นราย ๆ แล้วให้พนักงานศุลกากรทำการบันทึกแก้ไขข้อมูลบัญชีสินค้าทางท่อส่งหรือสายส่งไฟฟ้าในระบบคอมพิวเตอร์ของศุลกากร ต่อไป

(3) หากระบบคอมพิวเตอร์ของศุลกากรได้ทำการตรวจสอบข้อมูลใบขนสินค้าขาเข้ากับบัญชีสินค้าทางท่อส่งหรือสายส่งไฟฟ้าและทำการตัดบัญชีสินค้าให้โดยอัตโนมัติแล้ว ระบบคอมพิวเตอร์ของศุลกากรจะไม่ยอมรับข้อมูลแก้ไขบัญชีสินค้าดังกล่าวอีก

**หมวดที่ 4 กระบวนการทางศุลกากรเกี่ยวกับการนำของเข้า**

ข้อ 33 ในหมวดนี้

(1) การนำของเข้ามาในราชอาณาจักร หมายถึง การนำของใด ๆ จากภายนอกราชอาณาจักรเข้ามาในราชอาณาจักร โดยการขนส่งทางเรือ ทางอากาศยาน ทางรถไฟ ทางบก ทางท่อ ทางสายส่งไฟฟ้า ทางไปรษณีย์ เป็นต้น

(2) ในการปฏิบัติพิธีการศุลกากรหรือดำเนินการในกระบวนการทางศุลกากรกับของที่นำเข้ามาในราชอาณาจักรนั้น ให้ดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบิน ที่เป็นด่านศุลกากรที่ระบุไว้ในบัญชีสินค้าว่ามีชื่อส่งของถึง

(3) เพื่อประโยชน์ในการปฏิบัติพิธีการหรือดำเนินการในกระบวนการทางศุลกากรกับของที่นำเข้ามาในราชอาณาจักรและจะขนเข้าเก็บในคลังสินค้าทัณฑ์บน หรือนำเข้าไปในเขตปลอดอากรและ / หรือ นำเข้าไปในเขตประกอบการเสรี ให้ดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรที่ระบุไว้ในบัญชีสินค้าว่ามีชื่อส่งของถึง

**ส่วนที่ 1 การปฏิบัติพิธีการใบขนสินค้าขาเข้าทางอิเล็กทรอนิกส์**

ข้อ 34 การส่งข้อมูลใบขนสินค้าขาเข้า

(1) ให้ผู้นำของเข้าจัดทำข้อมูลใบขนสินค้าขาเข้าตามมาตรฐานที่กรมศุลกากรกำหนด แล้วเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง ตรวจสอบกับข้อมูลการอนุมัติ/อนุญาตตามกฎหมายที่เกี่ยวข้องกับข้อมูลบัญชีสินค้าสำหรับเรือ

(2.1) ถ้าพบข้อผิดพลาดในการตรวจสอบความถูกต้องเบื้องต้นกับแฟ้มข้อมูลอ้างอิงระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล ให้ผู้นำของเข้าทำการแก้ไขข้อมูล และส่งข้อมูลการแก้ไขข้อมูลใบขนสินค้าขาเข้า (Version) เข้าสู่ระบบคอมพิวเตอร์ของศุลกากร

(2.2) ในการตรวจสอบความถูกต้องเบื้องต้นกับแฟ้มข้อมูลการอนุมัติ / อนุญาต ตามกฎหมายที่เกี่ยวข้อง หากพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาด กลับไปให้ผู้ส่งข้อมูล ให้ผู้นำของเข้าทำการแก้ไขข้อมูลและส่งข้อมูลการแก้ไขข้อมูลใบขนสินค้าเข้าสู่ระบบคอมพิวเตอร์ของศุลกากร

(2.3) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาเข้าทางอิเล็กทรอนิกส์จำนวนสิบสี่หลัก ในสถานะพร้อมชำระค่าภาษีอากร และแจ้งเลขที่ใบขนสินค้าาเข้าทางระบบอิเล็กทรอนิกส์ตอบกลับไปยังผู้ส่งข้อมูล โดยมีประเภทของเอกสารหลักมีค่าเป็น 0 = ใบขนสินค้าขาเข้า โดยถือเป็นการยื่นใบขนสินค้าขาเข้าโดยถูกต้องต่อกรมศุลกากรแล้ว

X X DD X YY MM NNNNN

Running เลข 5 หลัก

เริ่มต้นด้วย 00001

เดือน 2 หลัก

ปี พ.ศ. 2 หลัก

ประเภทของเอกสาร 1 หลัก มีค่าดังนี้

0 = ใบขนสินค้าขาเข้า

1= ใบขนสินค้าขาออก

2 = ใบขนสินค้าผ่านแดน

3 = คำร้องขอรับของไปก่อน

4 = คำร้องขอส่งของออกไปก่อน

5 = ใบขนสินค้าขาเข้าปากระวาง

6 = ใบขนสินค้าพิเศษผ่านแดนขาออก

7 = ใบขนสินค้าพิเศษผ่านแดนขาเข้า

8 = ใบขนสินค้าถ่ายลำ (Transhipment)

A = ใบขนสินค้าขาเข้าโอนย้ายภายในประเทศ

B = ใบขนสินค้าขาออกโอนย้ายภายในประเทศ

C = ใบขนสินค้าขาเข้าโอนย้ายจากเขตปลอดอากร

D = ใบขนสินค้าขาออกโอนย้ายเข้าเขตปลอดอากร

E = คำร้องขอนำไปแสดงนิทรรศการ

F = คำร้องขอทำลาย

G = คำร้องขอนำเข้าในเขตอารักขาศุลกากร

H = คำร้องขอนำออกนอกเขตอารักขาศุลกากร

วันที่ 2 หลัก

ตัวเลข 1 หลัก มีค่าตั้งแต่ 0 – 9 เริ่มต้นที่เลข 0 และจะเปลี่ยนเป็นเลขถัดไป (1, 2, ...) เมื่อเลขที่ใบขนสินค้า Running ไปจนถึงเลข 99999

ตัวอักษร 1 หลัก มีค่าเริ่มต้นที่ A และจะเปลี่ยนเป็นตัวอักษรถัดไป (B, C, …) ต่อเมื่อเลขที่ใบขนสินค้า Running ไปจนถึงเลขที่ A9DD-1-YYMM-99999 โดยจะเปลี่ยนเป็น B0DD-1-YYMM-00001

(3) กรณีผู้นำของเข้าส่งข้อมูลใบขนสินค้าขาเข้าทางอิเล็กทรอนิกส์เข้าสู่ระบบคอมพิวเตอร์ของศุลกากรล่วงหน้า

(3.1) กรณีที่ยังไม่มีการรายงานเรือเข้าสำเร็จ ระบบคอมพิวเตอร์ของศุลกากร จะตรวจสอบความถูกต้องเบื้องต้นกับแฟ้มข้อมูลอ้างอิง ตรวจสอบกับข้อมูลการอนุมัติ / อนุญาต ตามกฎหมายที่เกี่ยวข้อง และตอบกลับไปให้ผู้ส่งข้อมูลว่า ”ยังไม่มีการรายงานเรือเข้าสำเร็จ” โดยระบบคอมพิวเตอร์ของศุลกากรจะไม่ออกเลขที่ใบขนสินค้าให้ จนกว่าระบบคอมพิวเตอร์ของศุลกากรจะได้รับข้อมูลรายงานเรือเข้าสำเร็จ ระบบคอมพิวเตอร์ของศุลกากรจึงจะตอบกลับเลขที่ใบขนสินค้าขาเข้าไปให้ผู้ส่งข้อมูลโดยอัตโนมัติ

(3.2) กรณีมีการรายงานเรือเข้าแล้ว แต่ข้อมูลบัญชีสินค้าสำหรับเรือไม่ถูกต้องตรงกันกับใบขนสินค้าขาเข้า ระบบคอมพิวเตอร์ของศุลกากรจะตอบกลับไปให้ผู้ส่งข้อมูลว่า “ยังไม่พบข้อมูลบัญชีสินค้า” ให้ผู้นำของเข้าทำการตรวจสอบเพื่อแจ้งตัวแทนเรือแก้ไขบัญชีสินค้าสำหรับเรือ โดยระบบคอมพิวเตอร์ของศุลกากรจะไม่ออกเลขที่ใบขนสินค้าให้ จนกว่าระบบคอมพิวเตอร์ของศุลกากรจะได้รับข้อมูลบัญชีสินค้าสำหรับเรือที่ถูกต้องตรงกันกับใบขนสินค้าขาเข้า ระบบคอมพิวเตอร์ของศุลกากรจึงจะตอบกลับเลขที่ใบขนสินค้าขาเข้าไปให้ผู้ส่งข้อมูลโดยอัตโนมัติ

(3.3) ก่อนที่ระบบคอมพิวเตอร์ของศุลกากรจะออกเลขที่ใบขนสินค้าให้ ผู้นำของเข้าสามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลใบขนสินค้าขาเข้าได้โดยไม่ต้องพิจารณาความผิด

(3.4) กรณีตรวจพบความผิดพลาดในข้อมูลใบขนสินค้าขาเข้าที่ได้รับเลขที่แล้ว ให้ยื่นคำร้องต่อหน่วยงานบริการศุลกากรพิจารณาเป็นการเฉพาะกรณี

ข้อ 35 การชำระค่าภาษีอากร

(1) ให้ผู้นำของเข้าดำเนินการตามมาตรฐานที่กรมศุลกากรกำหนด

(1.1) กรณีใบขนสินค้าขาเข้าที่ต้องมีการวางค้ำประกันของธนาคาร เมื่อผู้นำของเข้าดำเนินการตั้งภาระค้ำประกันตามมาตรฐานที่กรมศุลกากรกำหนดแล้ว ระบบคอมพิวเตอร์ของศุลกากรจะออกเลขที่รับประกันธนาคาร พร้อมกับเปลี่ยนสถานะใบขนสินค้าขาเข้าเป็น “ใบขนสินค้าที่ชำระค่าภาษีอากรแล้ว” โดยอัตโนมัติ

(1.2) กรณีใบขนสินค้าขาเข้าที่ต้องชำระค่าภาษีอากร เมื่อผู้นำของเข้าชำระภาษีอากร แล้วระบบคอมพิวเตอร์ของศุลกากรจะออกเลขชำระค่าภาษีอากร พร้อมกับเปลี่ยนสถานะใบขนสินค้าขาเข้าเป็น “ใบขนสินค้าที่ชำระค่าภาษีอากรแล้ว” โดยอัตโนมัติ

(1.3) กรณีใบขนสินค้าขาเข้ายกเว้นอากร ระบบคอมพิวเตอร์ของศุลกากรจะออกเลขที่ยกเว้นอากร พร้อมกับเปลี่ยนสถานะใบขนสินค้าขาเข้าเป็น “ใบขนสินค้าที่ยกเว้นอากรแล้ว” โดยอัตโนมัติ

(2) ระบบคอมพิวเตอร์ของศุลกากรจะตอบกลับเลขที่วางประกัน หรือเลขที่ชำระอากร หรือเลขที่ยกเว้นอากร แต่ละรายการในใบขนสินค้าขาเข้ากลับไปให้ผู้ส่งข้อมูล

**ส่วนที่ 2 การรับของนำเข้าจากอารักขาศุลกากร**

ข้อ 36 การตัดบัญชีสินค้าเพื่อตรวจปล่อยสินค้าจากอารักขาศุลกากร

(1) ระบบคอมพิวเตอร์ของศุลกากรจะทำการตรวจสอบข้อมูลใบขนสินค้าขาเข้าสถานะ พร้อมตัดบัญชีเพื่อตรวจปล่อยกับบัญชีสินค้าสำหรับเรือหรือบัญชีสินค้าสำหรับอากาศยานหรือบัญชียานพาหนะทางบกตามรายการ (Field Name) ที่กำหนดไว้ว่ามีข้อมูลถูกต้องตรงกันแล้วจึงทำการตัดบัญชีสินค้าให้โดยอัตโนมัติ

(2) ระบบคอมพิวเตอร์ของศุลกากรจะทำการตรวจสอบเงื่อนไข (Profile) ตามหลักการบริหารความเสี่ยงที่กรมศุลกากรกำหนดและจะแจ้งการประมวลผลการตัดบัญชีตรวจปล่อยหลังการชำระภาษีอากรแล้วให้ผู้ส่งข้อมูลทราบคำสั่งการตรวจ

(2.1) กรณีใบขนสินค้าขาเข้าที่มีคำสั่ง “ยกเว้นการตรวจ” ระบบคอมพิวเตอร์ของศุลกากรจะบันทึกข้อมูล “ไม่ต้องตรวจสอบพิกัด ราคา และของ” (Green Line) พร้อมกับเปลี่ยนสถานะใบขนสินค้าขาเข้าเป็น “ใบขนสินค้าขาเข้าพร้อมส่งมอบของ” โดยอัตโนมัติ และระบบคอมพิวเตอร์ของศุลกากรจะแจ้งข้อมูลการสั่งปล่อยสินค้าไปยังโรงพักสินค้าหรือที่มั่นคง เพื่อส่งมอบของให้แก่ผู้นำของเข้า และตอบกลับให้ผู้ส่งข้อมูลทราบถึงการสั่งปล่อยสินค้าออกจากอารักขาศุลกากรแล้ว

(2.2) กรณีใบขนสินค้าขาเข้าที่มีคำสั่ง “ให้เปิดตรวจ” ระบบคอมพิวเตอร์ของศุลกากรจะบันทึกข้อมูล “ต้องตรวจสอบพิกัด ราคา และของ” (Red Line) และระบบคอมพิวเตอร์ของศุลกากรจะส่งข้อมูลเตรียมของไปยังโรงพักสินค้าหรือที่มั่นคง และตอบกลับให้ผู้ส่งข้อมูลทราบถึงการให้เปิดตรวจเพื่อมาติดต่อโรงพักสินค้าหรือที่มั่นคงต่อไป

ข้อ 37 ให้ผู้นำของเข้าดำเนินการในกระบวนการทางศุลกากรให้ครบถ้วนก่อนการรับของออกจากโรงพักสินค้าหรือที่มั่นคง

(1) กรณีใบขนสินค้าขาเข้าที่มีคำสั่งยกเว้นการตรวจ

(1.1) ให้ผู้นำของเข้าแจ้งเลขที่ใบตราส่งให้เจ้าหน้าที่โรงพักสินค้าหรือที่มั่นคงทราบ เพื่อติดต่อรับสินค้ากับโรงพักสินค้า หรือที่มั่นคง

(1.2) กรณีไม่สามารถดำเนินกระบวนการทางศุลกากรโดยระบบการให้บริการเบ็ดเสร็จ ณ จุดเดียวได้ ให้ผู้นำของเข้ายื่นเอกสารในรูปแบบเอกสารแก่หน่วยงานบริการศุลกากร เช่น เอกสารแสดงการได้รับสิทธิพิเศษต่าง ๆ ใบอนุญาต / ใบทะเบียน / หนังสืออนุญาตตามเงื่อนไขของกฎหมายที่เกี่ยวข้อง ก่อนการนำของออกจากโรงพักสินค้า หรือที่มั่นคง

(1.3) หน่วยงานบริการศุลกากรจะลงรับเอกสารไว้ และจัดพนักงานศุลกากรเพื่อทำการตรวจสอบเบื้องต้นกับข้อมูลใบขนสินค้าขาเข้าในระบบคอมพิวเตอร์ของศุลกากร หากตรวจพบว่าเอกสารไม่ตรงกับข้อมูลใบขนสินค้าขาเข้าจะพิจารณาดำเนินการเป็นการเฉพาะรายทันที

(2) กรณีใบขนสินค้าขาเข้าที่มีคำสั่งให้ตรวจสอบพิกัด ราคา และของ

(2.1) ให้ผู้นำของเข้าติดต่อโรงพักสินค้า หรือที่มั่นคงเพื่อเตรียมของให้ตรวจสอบ

(2.2) การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากรและการกำหนดราคาศุลกากร

(2.3) เมื่อตรวจสอบพิกัด ราคา และของแล้วเสร็จ พนักงานศุลกากรจะทำการบันทึกการตรวจในระบบคอมพิวเตอร์ของศุลกากร และตอบกลับให้ผู้ส่งข้อมูลทราบถึงการตรวจปล่อยสินค้าออกจากอารักขาศุลกากรแล้ว เพื่อติดต่อรับของกับโรงพักสินค้า หรือที่มั่นคงต่อไป

ข้อ 38 การตรวจสอบพิกัด ราคา และของก่อนการตรวจปล่อยทางศุลกากร

(1) กรณีต้องตรวจสอบพิกัด ราคา และของ

(1.1) ของตามข้อมูลใบขนสินค้าขาเข้าติดเงื่อนไขความเสี่ยงต้องตรวจสอบตามกฎหมายศุลกากร และกฎหมายที่เกี่ยวข้องกับการศุลกากร

(1.2) กรณีที่ผู้นำของเข้าแจ้งความประสงค์ขอตรวจสอบพิกัดและ / หรือราคา ในขณะส่งข้อมูลใบขนสินค้าขาเข้าเข้าสู่ระบบคอมพิวเตอร์ของศุลกากร

(1.2.1) เนื่องจากได้มีการวางประกันสำหรับของชนิดและประเภทเดียวกันที่ได้นำเข้ามาก่อนหน้านี้

(1.2.2) เนื่องจากได้มีการชำระภาษีอากรในตามพิกัดอัตราศุลกากรหรือตามราคา ที่สูงกว่า และบันทึกข้อมูลในช่องบันทึกอื่น ๆ (Remark) ของรายการในใบขนสินค้าขาเข้าว่าขอโต้แย้งพิกัด และ / หรือ ราคา จากที่สำแดงเป็นพิกัด / ราคาใด

(2) ในกรณีที่การตรวจสอบการแสดงราคาศุลกากร

(2.1) หากพบว่ามีเหตุอันควรสงสัยในความจริงและความถูกต้องของรายละเอียด หรือเอกสารหรือข้อมูลอิเล็กทรอนิกส์ซึ่งจัดทำขึ้นเพื่อการปฏิบัติพิธีการศุลกากรนั้น

(2.1.1) ให้พนักงานศุลกากรดำเนินการตรวจสอบความจริงหรือความถูกต้องของข้อความในเอกสารหรือการแสดงใด ๆ ที่ยื่นเพื่อความมุ่งหมายของการกำหนดราคาศุลกากร

(2.1.2 )ใบขนสินค้าขาเข้าที่พบว่ามีเหตุอันควรสงสัยข้างต้น ให้หลุดพ้นจากเงื่อนไขการประกันเวลาการให้บริการ

(2.2) ให้พนักงานศุลกากรแจ้งให้ผู้นำของเข้าจัดหาคำชี้แจงเกี่ยวกับราคาสำแดง คำอธิบายเพิ่มเติม รวมทั้งเอกสารหรือหลักฐานอื่น

(2.3) ผู้นำของเข้าต้องยื่นคำชี้แจง อธิบายเพิ่มเติมรวมทั้งเอกสารหลักฐานอื่น ๆ เกี่ยวกับราคาที่แสดง ต่อพนักงานศุลกากรผู้ตรวจสอบราคาภายในเจ็ดวันนับแต่วันที่ได้รับหนังสือแจ้งดังกล่าว

(2.4) ในกรณีที่ผู้นำของเข้าเพิกเฉยไม่ให้คำชี้แจงเกี่ยวกับราคาแสดงและเอกสารสนับสนุน ภายในเจ็ดวันนับแต่ได้รับหนังสือแจ้ง ให้ถือว่าราคาศุลกากรสำหรับของนำเข้านั้น ไม่อาจกำหนดได้ตามวิธีที่หนึ่ง ราคาซื้อขายของที่นำเข้า

(2.5) เมื่อพนักงานศุลกากรผู้ตรวจสอบราคาได้รับคำอธิบายเพิ่มเติมรวมทั้งเอกสาร และหลักฐานอื่น ๆ ที่เกี่ยวข้อง จนเพียงพอแก่การกำหนดราคาของของนั้นครบถ้วน พนักงานศุลกากรผู้ตรวจสอบราคาจะพิจารณากำหนดราคาศุลกากรให้แล้วเสร็จภายในห้าวันทำการ

(2.6) กรณีที่ราคาตามแสดงสามารถกำหนดราคาศุลกากรตามวิธีที่หนึ่ง ราคาซื้อขายของนำเข้าได้ โดยราคาที่แสดงนั้นเป็นราคาซื้อขายของที่นำเข้าตามกฎกระทรวงว่าด้วยการกำหนด และการใช้ราคาศุลกากร พ.ศ. 2560 จะรับราคาตามแสดงเป็นราคาซื้อขายของที่นำเข้า

(2.7) กรณีที่ผู้นำของเข้าประสงค์จะเพิ่มราคา

(2.7.1) ให้ผู้นำของเข้าแจ้งให้พนักงานศุลกากรทราบว่าประสงค์จะเพิ่มราคา จากราคาที่แสดงให้ครบถ้วนตามหลักเกณฑ์ของการกำหนดราคาศุลกากรตามวิธีที่หนึ่ง ราคาซื้อขายของที่นำเข้า

(2.7.2) พนักงานศุลกากรจะทำการบันทึกข้อมูลการเพิ่มราคาแต่ละรายการ ในแต่ละรายการในใบขนสินค้าขาเข้าใบขนสินค้าขาเข้าในระบบคอมพิวเตอร์ของศุลกากร และเสนอให้หัวหน้าหน่วยงานบริการหรือผู้ที่ได้รับมอบหมายทำการบันทึกอนุมัติให้รับราคาที่ได้มีการเพิ่มเติมดังกล่าวเป็นราคาศุลกากรตามวิธีที่หนึ่ง โดยไม่ต้องพิจารณาความผิด

(2.7.3) ระบบคอมพิวเตอร์ของศุลกากรจะแจ้งข้อมูลค่าภาษีอากรที่ต้องชำระเพิ่มให้ครบถ้วนตามหลักเกณฑ์ของการกำหนดราคาศุลกากรตามวิธีที่หนึ่ง ราคาซื้อขายของที่นำเข้าของใบขนสินค้าขาเข้ากลับไปให้ผู้ส่งข้อมูล

(2.7.4) ให้ผู้นำของเข้าชำระค่าภาษีอากรเพิ่ม ณ หน่วยการเงินของด่านศุลกากร หรือสนามบินที่เป็นด่านศุลกากรที่นำของเข้าได้ เมื่อผู้นำของเข้าชำระภาษีอากรแล้ว ระบบคอมพิวเตอร์ของศุลกากรจะออกเลขชำระค่าภาษีอากร พร้อมกับเปลี่ยนสถานะใบขนสินค้าขาเข้าเป็น “ใบขนสินค้า ที่สามารถบันทึกผลการตรวจได้” โดยอัตโนมัติ

(2.8) กรณีที่พนักงานศุลกากรยังมีเหตุอันควรสงสัยในความจริงและความถูกต้องของราคาที่แสดงและราคาของของนำเข้าตามแสดงไม่สามารถกำหนดเป็นราคาศุลกากรตามวิธีที่หนึ่ง ราคาซื้อขายของที่นำเข้าได้ ให้ถือเป็นกรณีมีเหตุจำเป็นที่ทำให้การกำหนดราคาศุลกากรขั้นสุดท้ายต้องล่าช้าออกไป

(2.8.1) หากผู้นำของเข้าประสงค์จะขอวางประกันเพิ่มเติมจนครบจำนวนค่าภาษีอากรสูงสุดที่อาจต้องเสียสำหรับของนั้น ให้นำของที่นำเข้านั้นออกไปจากอารักขาของศุลกากรได้ โดยตกลงกันยอมให้เอาแต่ตัวอย่าง รูปภาพ หรือรายละเอียดของของไว้วินิจฉัยปัญหา

(2.8.2) พนักงานศุลกากรจะทำการบันทึกการประเมินราคาใหม่ และบันทึกที่มาของราคาที่ใช้ในการวางประกันแต่ละรายการของข้อมูลใบขนสินค้าขาเข้าในระบบคอมพิวเตอร์องศุลกากรและเสนอให้หัวหน้าหน่วยงานบริการหรือผู้ที่ได้รับมอบหมายทำการบันทึกอนุมัติการประเมินราคาใหม่ดังกล่าว

(2.8.3) ระบบคอมพิวเตอร์ของศุลกากรจะแจ้งข้อมูลค่าภาษีอากรที่ต้องวางประกันเพิ่มเติมเพื่อนำของออกไปจากอารักขาศุลกากรกลับไปให้ผู้ส่งข้อมูลใบขนสินค้าขาเข้า

(2.8.4) ระบบคอมพิวเตอร์ของศุลกากรจะส่งข้อมูลการประเมินราคาเพิ่ม เพื่อการวางประกันออกของไปก่อนดังกล่าวเข้าสู่ระบบงานคดี โดยระบบจะให้เลขที่แฟ้มคดีโดยอัตโนมัติ แล้วให้พนักงานศุลกากรหน่วยคดีของด่านศุลกากร หรือสนามบินที่เป็นด่านศุลกากรที่นำเข้า ทำการกำหนดค่าเปรียบเทียบปรับภาษีอากร เบี้ยปรับภาษีมูลค่าเพิ่ม หรือเบี้ยปรับภาษีอื่น ๆ (ถ้ามี) และบันทึกลงในระบบคอมพิวเตอร์ของศุลกากรเพื่อการวางประกันออกของไปก่อนของผู้นำของเข้า

(2.8.5) ระบบคอมพิวเตอร์ของศุลกากรจะแจ้งข้อมูลค่าภาษีอากรพร้อมค่าเปรียบเทียบปรับ/เบี้ยปรับภาษีอากรต่าง ๆ ที่ต้องวางประกันเพิ่มเติมเพื่อนำของออกไปจากอารักขาศุลกากรกลับไปให้ผู้ส่งข้อมูลใบขนสินค้าขาเข้าทราบเพื่อมาติดต่อชำระ ณ หน่วยการเงินต่อไป

(2.8.6) ให้ผู้นำของเข้าวางประกันค่าภาษีอากร พร้อมวางประกันค่าเปรียบเทียบปรับภาษีอากร ชำระเบี้ยปรับภาษีมูลค่าเพิ่ม และ / หรือ วางประกันเบี้ยปรับภาษีอื่น ๆ (ถ้ามี) ณ หน่วยการเงินของด่านศุลกากร หรือสนามบินที่เป็นด่านศุลกากรที่นำของเข้าได้ เมื่อผู้นำของเข้าวางประกันเพิ่มออกของไปก่อนแล้วระบบคอมพิวเตอร์ของศุลกากรจะออกเลขชำระค่าภาษีอากร พร้อมกับเปลี่ยนสถานะใบขนสินค้าขาเข้าเป็น “ใบขนสินค้าที่สามารถบันทึกผลการตรวจได้” โดยอัตโนมัติ

(2.8.7) พนักงานศุลกากรจะตรวจปล่อยของออกจากอารักขาของศุลกากร โดยชักตัวอย่าง หรือรูปภาพ หรือหลักฐานอื่น เพื่อการพิจารณากำหนดราคาศุลกากรในภายหลัง

(2.8.8) เมื่อพนักงานศุลกากรหน่วยงานบริการทำการบันทึกผลการตรวจปล่อยแล้ว ระบบคอมพิวเตอร์ของศุลกากรจะส่งข้อมูลใบขนสินค้าขาเข้าเข้าสู่ระบบคดีเพื่อพิจารณาต่อไป

(3) ในกรณีที่การการตรวจสอบพบความผิดตามกฎหมายว่าด้วยศุลกากรและกฎหมายว่าด้วย

พิกัดอัตราภาษีศุลกากร หรือกฎหมายอื่นใด

(3.1) เมื่อมีการตรวจพบความผิดตามกฎหมายว่าด้วยศุลกากรและกฎหมายว่าด้วย พิกัดอัตราภาษีศุลกากร หรือกฎหมายอื่นใด และของยังไม่ได้ตรวจปล่อยพ้นไปจากอารักขาของศุลกากร พนักงานศุลกากรจะทำการบันทึกข้อมูลการตรวจพบความผิดในระบบคอมพิวเตอร์ของศุลกากร

(3.2) ในกรณีที่ผู้นำของเข้ามีความประสงค์จะ ขอให้ตรวจปล่อยของออกไปก่อนแล้วพิจารณาภายหลัง

(3.2.1) พนักงานศุลกากรจะทำการบันทึกการประเมินภาษีอากรใหม่ และบันทึกที่มา เช่น พิกัดอัตราอากรของการพิจารณาค่าภาษีอากรใหม่ แต่ละรายการของข้อมูลใบขนสินค้าขาเข้า ในระบบคอมพิวเตอร์ของศุลกากร และเสนอให้หัวหน้าหน่วยงานบริการหรือผู้ที่ได้รับมอบหมาย ทำการบันทึกอนุมัติการประเมินภาษีอากรใหม่ดังกล่าว

(3.2.2) ระบบคอมพิวเตอร์ของศุลกากรจะแจ้งข้อมูลค่าภาษีอากรที่ต้องวางประกันเพิ่มเติมเพื่อนำของออกไปจากอารักขาศุลกากรกลับไปให้ผู้ส่งข้อมูล

(3.2.3) ระบบคอมพิวเตอร์ของศุลกากรจะส่งข้อมูลใบขนสินค้าขาเข้าดังกล่าว ให้หน่วยคดีของด่านศุลกากร หรือสนามบินที่เป็นด่านศุลกากรที่นำเข้าทราบ เพื่อตั้งแฟ้มคดีและทำการบันทึกค่าเปรียบเทียบปรับภาษีอากร เบี้ยปรับภาษีมูลค่าเพิ่ม หรือเบี้ยปรับภาษีอื่น ๆ (ถ้ามี) ในระบบคอมพิวเตอร์ของศุลกากรเพื่อการวางประกันออกของไปก่อนของผู้นำของเข้า เว้นแต่ของนั้นเป็นของต้องห้ามหรือของต้องกำกัดที่ให้ปฏิบัติตามระเบียบหรือตามกฎหมายที่กำหนดไว้สำหรับของนั้น ๆ ด้วย

(3.2.4) ระบบคอมพิวเตอร์ของศุลกากรจะแจ้งข้อมูลค่าภาษีอากรพร้อมค่าเปรียบเทียบปรับ / เบี้ยปรับภาษีอากรต่าง ๆ ที่ต้องวางประกันเพิ่มเติมเพื่อนำของออกไปจากอารักขาศุลกากรกลับไปให้ผู้ส่งข้อมูล

(3.2.5) ให้ผู้นำของเข้าวางประกันค่าภาษีอากร พร้อมวางประกันค่าภาษีอากรชำระเบี้ยปรับภาษีมูลค่าเพิ่ม และ / หรือวางประกันเบี้ยปรับภาษีอื่น ๆ (ถ้ามี) ณ หน่วยการเงิน ของด่านศุลกากร หรือสนามบินที่เป็นด่านศุลกากรที่นำของเข้าได้ เมื่อผู้นำของเข้าวางประกันเพิ่ม ออกของไปก่อนแล้วระบบคอมพิวเตอร์ของศุลกากรจะออกเลขชำระค่าภาษีอากร พร้อมกับเปลี่ยนสถานะใบขนสินค้าขาเข้าเป็น “ใบขนสินค้าที่สามารถบันทึกผลการตรวจได้” โดยอัตโนมัติ

(3.2.6) พนักงานศุลกากรจะตรวจปล่อยของออกจากอารักขาของศุลกากร โดยชักตัวอย่างหรือรูปภาพ หรือหลักฐานอื่น เพื่อการพิจารณาในภายหลัง

(3.2.7) เมื่อบันทึกผลการตรวจปล่อยแล้ว ระบบคอมพิวเตอร์ของศุลกากรจะส่งข้อมูลใบขนสินค้าขาเข้าเข้าสู่ระบบคดีเพื่อพิจารณาต่อไป

ข้อ 39 การรับมอบของไปจากโรงพักสินค้าหรือที่มั่นคง

(1) ให้ผู้นำของเข้าตรวจสอบว่าของที่นำเข้าตรงตามข้อมูลใบขนสินค้าขาเข้าที่ส่งเข้าสู่ระบบคอมพิวเตอร์ของศุลกากร

(2) หากพบว่าของไม่ตรงตามแสดงให้แจ้งต่อส่วนบริการศุลกากร เพื่อขอแก้ไขก่อนการรับของไปจากโรงพักสินค้า หรือที่มั่นคง

(3) เมื่อส่วนบริการศุลกากรอนุญาตให้แก้ไขได้ ให้ผู้นำของเข้าส่งข้อมูลการแก้ไขข้อมูลเข้าสู่ระบบคอมพิวเตอร์ของศุลกากรได้ โดยถือเป็นกรณีผู้นำของเข้าตรวจพบเอง

ข้อ 40 ของที่ได้ตรวจปล่อยออกจากอารักขาของศุลกากรแล้ว

(1) ของที่นำเข้ามาในราชอาณาจักรและได้ปล่อยออกจากอารักขาของศุลกากรแล้ว ให้ถือว่ามีชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าได้ส่งข้อมูลเข้าสู่ระบบคอมพิวเตอร์ของศุลกากร

(2) ของที่นำเข้ามาในราชอาณาจักรและได้ยื่นใบขนสินค้าเพื่อขนเข้าเก็บในคลังสินค้าทัณฑ์บน เมื่อได้ทำการปล่อยออกจากอารักขาศุลกากรแล้ว ให้ถือว่าได้จดแจ้งรายละเอียดแห่งของที่ขนขึ้นเก็บในคลังสินค้าทัณฑ์บน ทั้งชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าได้ส่งข้อมูลเข้าสู่ระบบคอมพิวเตอร์ของศุลกากร

(3) ของที่นำเข้ามาในราชอาณาจักรเพื่อนำเข้าไปในเขตปลอดอากร และ / หรือ เขตประกอบการเสรี เมื่อได้ทำการปล่อยออกจากอารักขาศุลกากรแล้ว ให้ถือว่าของที่นำเข้าไปในเขตปลอดอากร และ / หรือ เขตประกอบการเสรีมี ชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าได้ส่งข้อมูลเข้าสู่ระบบคอมพิวเตอร์ของศุลกากร

ข้อ 41 ให้โรงพักสินค้าหรือที่มั่นคงดำเนินกระบวนการทางศุลกากร ดังนี้

(1) กรณียกเว้นการตรวจ

(1.1) เมื่อผู้นำของเข้าแจ้งเลขที่ใบตราส่งให้เจ้าหน้าที่โรงพักสินค้าหรือที่มั่นคงทราบ เพื่อติดต่อรับสินค้ากับโรงพักสินค้าหรือที่มั่นคง ให้โรงพักสินค้าหรือที่มั่นคงทำการตรวจสอบของที่จะทำการส่งมอบให้ตรงตามข้อมูลการสั่งปล่อย

(1.2) ในกรณีของที่จะส่งมอบแก่ผู้นำของเข้าไม่ตรงตามข้อมูลการสั่งปล่อย หรือกรณีมีเหตุอันควรสงสัยด้วยประการใด ๆ ก็ตาม ให้เจ้าหน้าที่โรงพักสินค้าหรือที่มั่นคงแจ้งให้หน่วยงานบริการศุลกากรทราบเพื่อตรวจสอบโดยพลัน

(1.3) เมื่อโรงพักสินค้าหรือที่มั่นคง ได้ส่งมอบของให้กับผู้นำของเข้าแล้ว ให้โรงพักสินค้า หรือที่มั่นคง แจ้งข้อมูลการส่งมอบของกลับเข้าสู่ระบบคอมพิวเตอร์ของศุลกากร

(2) กรณีต้องตรวจสอบพิกัด ราคา และของ

(2.1) เมื่อผู้นำของเข้าแจ้งเลขที่ใบตราส่งให้เจ้าหน้าที่โรงพักสินค้าหรือที่มั่นคงทราบ เพื่อติดต่อรับสินค้ากับโรงพักสินค้าหรือที่มั่นคง ให้โรงพักสินค้าหรือที่มั่นคงทำการเตรียมของให้พนักงานศุลกากรตรวจสอบ

(2.2) เมื่อโรงพักสินค้าหรือที่มั่นคงเตรียมของแล้วเสร็จ ให้โรงพักสินค้าหรือที่มั่นคง แจ้งข้อมูลการเตรียมของพร้อมให้ตรวจแล้วเข้าสู่ระบบคอมพิวเตอร์ของศุลกากร

(2.3) ระบบคอมพิวเตอร์ของศุลกากรจะกำหนดพนักงานศุลกากรหน่วยงานบริการผู้ทำการตรวจสอบพิกัด ราคา และของโดยอัตโนมัติ

(2.4) เมื่อตรวจสอบพิกัด ราคา และของแล้วเสร็จพนักงานศุลกากรจะทำการบันทึก การตรวจในระบบคอมพิวเตอร์ของศุลกากร และแจ้งข้อมูลการสั่งปล่อยสินค้าให้โรงพักสินค้าหรือที่มั่นคงทราบ เพื่อส่งมอบของให้แก่ผู้นำของเข้า

(2.5) เมื่อโรงพักสินค้าหรือที่มั่นคงได้ส่งมอบของให้กับผู้นำของเข้าแล้ว ให้โรงพักสินค้าหรือที่มั่นคงแจ้งข้อมูลการส่งมอบของกลับเข้าสู่ระบบคอมพิวเตอร์ของศุลกากร

ข้อ 42 ในกรณีผู้นำของเข้าแจ้งความประสงค์ขอขนย้ายสินค้าไปตรวจปล่อยนอกเขต

ด่านศุลกากร หรือสนามบินที่เป็นด่านศุลกากรที่นำของเข้าในขณะส่งข้อมูลใบขนสินค้าขาเข้าเข้าสู่ระบบ

คอมพิวเตอร์ของศุลกากร

(1) กรณี ใบขนสินค้าขาเข้าที่มีคำสั่งยกเว้นการตรวจ ให้ดำเนินการกระบวนการศุลกากรอื่น ๆ

ให้เสร็จสิ้นก่อนนำของออกจากอารักขาศุลกากร

(2) กรณีใบขนสินค้าขาเข้าที่มีคำสั่งให้ตรวจสอบพิกัด ราคา และของ

(2.1) ระบบคอมพิวเตอร์ของศุลกากรจะทำการแจ้งกลับให้ผู้นำของเข้าทราบว่า “ให้ตรวจสอบพิกัด ราคา และของ” เพื่อมาติดต่อโรงพักสินค้าหรือที่มั่นคง และแจ้งข้อมูลไปยังโรงพักสินค้าหรือที่มั่นคงเพื่อทำการเตรียมของให้ดำเนินการต่อไป

(2.2) ให้โรงพักสินค้าหรือที่มั่นคงแจ้งข้อมูลการเตรียมของพร้อมให้มัดลวดแล้วเข้าสู่ระบบคอมพิวเตอร์ของศุลกากร และระบบคอมพิวเตอร์ของศุลกากรจะกำหนดพนักงานศุลกากรผู้ทำการมัดลวด ต่อไป

(2.3) เมื่อโรงพักสินค้าหรือที่มั่นคงได้ส่งมอบของให้กับผู้นำของเข้าแล้ว ให้โรงพักสินค้าหรือที่มั่นคงแจ้งข้อมูลการส่งมอบของกลับเข้าสู่ระบบคอมพิวเตอร์ของศุลกากร

(2.4) ระบบคอมพิวเตอร์ของศุลกากรจะกำหนดพนักงานศุลกากรหน่วยงานบริการศุลกากร ณ สถานที่ที่ขอให้ตรวจปล่อยนั้นเป็นผู้ทำการตรวจสอบพิกัด ราคา และของ ต่อไป

(2.5) หากด่านศุลกากร หรือสนามบินที่เป็นด่านศุลกากรที่นำเข้า และเขตปลอดอากร หรือเขตประกอบการเสรี หรือคลังสินค้าทัณฑ์บนมีระบบตรวจสอบรหัสโดยใช้ความถี่วิทยุ (Radio Frequency Identification : RFID) ให้มีการติดอุปกรณ์ระบบตรวจสอบรหัสโดยใช้ความถี่วิทยุ ที่ตู้คอนเทนเนอร์หรือพาหนะที่ใช้ขนย้ายสินค้าหรือที่ที่สามารถสื่อสารกับตัวอ่านระบบตรวจสอบรหัส โดยใช้ความถี่วิทยุ (RFID Reader) ได้แทนการมัดลวดประทับตรา กศก.

**ส่วนที่ 3 การขอแก้ไขข้อมูลการนำของเข้า**

ข้อ 43 การขอแก้ไขข้อมูลให้ผู้นำของเข้า

(1) กรณีการขอยกเลิกใบขนสินค้าซึ่งได้รับการตอบกลับเลขที่ใบขนสินค้าขาเข้าไปยังผู้ส่งข้อมูลแล้ว ให้ยื่นคำร้องต่อหน่วยงานบริการศุลกากร ณ ด่านศุลกากร หรือสนามบินที่เป็นด่านศุลกากรที่นำของเข้าเพื่อพิจารณาเป็นการเฉพาะเป็นราย ๆ ไป

(2) กรณีก่อนรับของจากอารักขาศุลกากรพบว่าข้อมูลที่เข้าสู่ระบบคอมพิวเตอร์ของศุลกากรแล้วมีความผิดพลาด คลาดเคลื่อนไม่ตรงตามความจริง ให้ยื่นคำร้องต่อหน่วยงานบริการศุลกากร ณ ด่านศุลกากร หรือสนามบินที่เป็นด่านศุลกากรที่นำของเข้าเพื่อพิจารณาเป็นการเฉพาะเป็นราย ๆ ให้ถือเป็นการตรวจพบความผิดเอง

(3) กรณีขอแก้ไขข้อมูลใบขนสินค้าขาเข้าในเรื่องใด ๆ ภายหลังการตรวจปล่อยไปจากอารักขาศุลกากรแล้ว ให้ยื่นคำร้องต่อหน่วยควบคุมทางศุลกากร ณ ด่านศุลกากร หรือ สนามบินที่เป็นด่านศุลกากรที่นำของเข้า หรือที่ทำการตรวจปล่อยของเพื่อพิจารณาเป็นการเฉพาะเป็นราย ๆ ไป

**หมวดที่ 5 กระบวนการทางศุลกากรเกี่ยวกับการนำของออก**

ข้อ 44 ในหมวดนี้

(1) การส่งของออกไปนอกราชอาณาจักร หมายถึง การนำของใด ๆ จากภายในราชอาณาจักร ขนหรือย้ายขน โดยทางเรือ ทางอากาศยาน ทางรถไฟ ทางบก ทางท่อ ทางสายส่งไฟฟ้า ทางไปรษณีย์ เป็นต้น เพื่อส่งออกไปนอกราชอาณาจักร

(2) ในการปฏิบัติพิธีการศุลกากรหรือดำเนินการในกระบวนการทางศุลกากรกับของที่ส่งออกไปนอกราชอาณาจักรนั้น ให้ดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบิน ที่เป็นด่านศุลกากร สุดท้ายที่ระบุไว้ว่าจะทำการขน หรือย้ายขนของเพื่อส่งออกไปนอกราชอาณาจักร

(3) เพื่อประโยชน์ในการปฏิบัติพิธีการหรือดำเนินการในกระบวนการทางศุลกากรกับของที่เก็บในคลังสินค้าทัณฑ์บน หรืออยู่ในเขตปลอดอากร และ / หรือ ในเขตประกอบการเสรี ให้ดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรสุดท้ายที่ระบุไว้ว่าจะทำการขน หรือย้ายขนของเพื่อส่งออกไปนอกราชอาณาจักร

(4) ผู้รับผิดชอบการบรรจุ หมายความถึง

(4.1) ผู้ส่งของออกหรือตัวแทน

(4.2) ผู้จัดการโรงงาน หรือผู้จัดการสถานประกอบการของผู้ส่งของออกที่ทำการ บรรจุสินค้า

(4.3) ผู้ประกอบการสถานที่ตรวจปล่อยและบรรจุสินค้าเข้าคอนเทนเนอร์เพื่อการส่งออก (สตส.)

(4.4) ผู้ประกอบการโรงพักสินค้าเพื่อการตรวจปล่อยของขาเข้าและบรรจุของขาออก ที่ขนส่งโดยระบบคอนเทนเนอร์นอกเขตทำเนียบท่าเรือ (รพท.)

(4.5) ผู้ประกอบการคลังสินค้าทัณฑ์บน หรือผู้ประกอบการในเขตปลอดอากร หรือเขต

ประกอบการเสรี

(4.6) ผู้ให้บริการบรรจุสินค้าเข้าคอนเทนเนอร์ในเขตทำเนียบท่าเรือ

(4.7) ผู้รับจัดการขนส่งสินค้าหรือตัวแทนของเรือ

**ส่วนที่ 1 การปฏิบัติพิธีการใบขนสินค้าขาออกทางอิเล็กทรอนิกส์**

ข้อ 45 การส่งข้อมูลใบขนสินค้าขาออก

(1) ให้ผู้ส่งของออกจัดทำข้อมูลใบขนสินค้าขาออกตามมาตรฐานที่กรมศุลกากรกำหนด และเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ก่อนการขนย้ายของมายังด่านศุลกากร หรือสนามบินที่เป็นด่านศุลกากร เพื่อการส่งออกไปนอกราชอาณาจักร

(1.1) ในกรณีของที่จะทำการปล่อยออกจากคลังสินค้าทัณฑ์บน เพื่อทำการขนย้ายไปยังด่านศุลกากร หรือสนามบินที่เป็นด่านศุลกากรเพื่อส่งออกไปนอกราชอาณาจักร ให้ผู้ส่งของออกที่ได้ปล่อยของออกจากคลังสินค้าทัณฑ์บนนั้น เป็นผู้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรก่อนการขนย้ายของออกจากคลังสินค้าทัณฑ์บนที่เก็บของนั้น เพื่อเป็นข้อมูลกำกับการขนย้ายของออกจากคลังสินค้าทัณฑ์บน

(1.2) ในกรณีของที่จะนำออกจากเขตปลอดอากร เพื่อทำการขนย้ายไปยังด่านศุลกากร หรือสนามบินที่เป็นด่านศุลกากรเพื่อส่งออกไปนอกราชอาณาจักร ให้ผู้ส่งของออกที่จะนำของออกจากเขตปลอดอากร เป็นผู้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรก่อนการขนย้ายของออกจากเขตปลอดอากรที่เก็บของนั้น เพื่อเป็นข้อมูลกำกับการขนย้ายของออกจากเขตปลอดอากร

(1.3) ในกรณีของที่จะนำของออกจากเขตประกอบการเสรี เพื่อทำการขนย้ายไปยังด่านศุลกากร หรือสนามบินที่เป็นด่านศุลกากรเพื่อส่งออกไปนอกราชอาณาจักร ให้ผู้ส่งของออกที่จะนำของออกจากเขตประกอบการเสรีเป็นผู้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากร ก่อนการขนย้ายของออกจากเขตประกอบการเสรีที่เก็บของนั้น เพื่อเป็นข้อมูลกำกับการขนย้ายของออกจากเขตประกอบการเสรี

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิงตรวจสอบกับข้อมูลการอนุมัติ / อนุญาตตามกฎหมายที่เกี่ยวข้อง

(2.1) ถ้าพบข้อผิดพลาดในการตรวจสอบความถูกต้องเบื้องต้นกับแฟ้มข้อมูลอ้างอิง ระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล ให้ผู้ส่งของออกทำการแก้ไขข้อมูลและส่งข้อมูลการแก้ไขข้อมูลใบขนสินค้าขาออกเข้าสู่ระบบคอมพิวเตอร์ของศุลกากร

(2.2) ในการตรวจสอบความถูกต้องเบื้องต้นกับแฟ้มข้อมูลการอนุมัติ / อนุญาต ตามกฎหมายที่เกี่ยวข้อง หากพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูลให้ผู้ส่งของออกทำการแก้ไขข้อมูลและส่งข้อมูลการแก้ไขข้อมูลใบขนสินค้าขาออกเข้าสู่ระบบคอมพิวเตอร์ของศุลกากร

(2.3) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาออกทางอิเล็กทรอนิกส์จำนวนสิบสี่หลัก ในสถานะพร้อมชำระค่าภาษีอากร (ถ้ามี) และแจ้งเลขที่ใบขนสินค้าขาออกทางระบบอิเล็กทรอนิกส์ตอบกลับไปยังผู้ส่งข้อมูล โดยมีประเภทของเอกสารหลัก มีค่าเป็น 1 = ใบขนสินค้าขาออก โดยถือเป็นการยื่นเอกสารใบขนสินค้าขาออกต่อศุลกากรแล้ว

ข้อ 46 การชำระค่าภาษีอากร

(1) ให้ผู้ส่งของออกดำเนินการตามมาตรฐานที่กรมศุลกากรกำหนด

(1.1) กรณีใบขนสินค้าขาออกที่ต้องมีการวางค้ำประกันของธนาคาร เมื่อผู้ส่งของออก ดำเนินการตั้งภาระค้ำประกันตามมาตรฐานที่กรมศุลกากรกำหนดแล้ว ระบบคอมพิวเตอร์ของศุลกากรจะออกเลขที่รับประกันธนาคาร พร้อมกับเปลี่ยนสถานะใบขนสินค้าขาออกเป็น “ใบขนสินค้าที่ชำระค่าภาษีอากรแล้ว” โดยอัตโนมัติ

(1.2) กรณีใบขนสินค้าขาออกที่ต้องชำระค่าภาษีอากร เมื่อผู้นำของออกชำระภาษีอากร แล้วระบบคอมพิวเตอร์ของศุลกากรจะออกเลขชำระค่าภาษีอากร พร้อมกับเปลี่ยนสถานะใบขนสินค้าขาออกเป็น “ใบขนสินค้าที่ชำระค่าภาษีอากรแล้ว” โดยอัตโนมัติ

(1.3) กรณีใบขนสินค้าขาออกยกเว้นอากร ระบบคอมพิวเตอร์ของศุลกากรจะออกเลขที่ยกเว้นอากร พร้อมกับเปลี่ยนสถานะใบขนสินค้าขาออกเป็น “ใบขนสินค้าที่ยกเว้นอากรแล้ว” โดยอัตโนมัติ

(2) ระบบคอมพิวเตอร์ของศุลกากรจะตอบเลขที่วางประกัน หรือเลขที่ชำระอากร หรือเลขที่ยกเว้นอากร แต่ละรายการในใบขนสินค้าขาออกกลับไปให้ผู้ส่งข้อมูล

ข้อ 47 กรณีผู้ส่งของออกไม่ประสงค์จะทำการส่งของออกตามใบขนสินค้าขาออกที่ได้ส่งข้อมูลทางอิเล็กทรอนิกส์มายังระบบคอมพิวเตอร์ของศุลกากรแล้ว หรือข้อมูลใบขนสินค้าขาออกที่ได้รับการตอบรับเลขที่ใบขนสินค้าขาออกแล้วผิดพลาด หรือให้ผู้ส่งของออกขอยกเลิกเลขที่ใบขนสินค้าขาออกฉบับนั้น ๆ ทางอิเล็กทรอนิกส์ เพื่อให้ระบบคอมพิวเตอร์ของศุลกากรทำการยกเลิกเลขที่ใบขนสินค้าฉบับนั้นออกจากระบบก่อนการส่งข้อมูลอิเล็กทรอนิกส์ของใบขนสินค้าขาออกที่ถูกต้องมาใหม่

**ส่วนที่ 2 การปฏิบัติพิธีการการกำกับการขนย้ายสินค้าเพื่อการส่งออกทางอิเล็กทรอนิกส์**

ข้อ 48 ให้ผู้รับผิดชอบการบรรจุที่เป็นผู้ทำการบรรจุสินค้าที่จะขนย้ายมายังด่านศุลกากร หรือสนามบินที่เป็นด่านศุลกากรที่ส่งออกเพื่อการส่งของออกดำเนินการบรรจุสินค้า ดังนี้

(1) กรณีบรรจุสินค้าเข้าตู้คอนเทนเนอร์ ให้ผู้รับผิดชอบการบรรจุทำการปิดผนึกตู้คอนเทนเนอร์ ด้วยวิธีที่ผู้รับผิดชอบการบรรจุกำหนดเมื่อบรรจุของเข้าตู้คอนเทนเนอร์แล้วเสร็จ

(1.1) กรณีตู้คอนเทนเนอร์เป็นของผู้ส่งออกเพียงรายเดียว (FCL) ไม่ว่าจะมีใบขนสินค้าขาออกฉบับเดียวหรือหลายฉบับก็ตาม ให้ทำการบรรจุสินค้านอกเขตอารักขาของศุลกากรได้

(1.2) กรณีตู้คอนเทนเนอร์เป็นของผู้ส่งของออกมากกว่าหนึ่งราย (LCL) ต้องทำการบรรจุภายในเขตอารักขาของศุลกากรเท่านั้น

(1.3) กรณีตู้คอนเทนเนอร์เป็นของผู้ส่งของออกมากกว่าหนึ่งราย (LCL) ที่ทำการบรรจุนอกเขตอารักขาศุลกากรให้ดำเนินการดังนี้

(1.3.1) ผู้ส่งของออกต้องมีความจำเป็นในการบรรจุของในตู้คอนเทนเนอร์เดียวกัน เช่น เป็นผู้ส่งออกในเครือบริษัทเดียวกัน หรือผู้ส่งออกที่มีสายการผลิตต่อเนื่องกัน หรือ ผู้ส่งออกที่มีเงื่อนไขจากลูกค้าให้ส่งออกโดยบรรจุพร้อมกับผู้ส่งออกรายอื่น หรือกรณีสินค้าที่ต้องควบคุมอุณหภูมิ (เน่าเสียง่าย) เป็นต้น

(1.3.2) ให้ผู้ส่งของออกซึ่งเป็นผู้ทำการบรรจุสินค้าทั้งหมดที่จะขนย้ายมายังด่านศุลกากร หรือสนามบินที่เป็นด่านศุลกากรเพื่อการส่งของออก เป็นผู้จัดทำข้อมูลใบกำกับการขนย้ายสินค้า และเป็นผู้ส่งข้อมูลใบกำกับการขนย้ายสินค้าสำหรับใบขนสินค้าขาออกที่บรรจุร่วมกันในตู้คอนเทนเนอร์เข้าสู่ระบบคอมพิวเตอร์ของศุลกากร

(1.3.3) โดยผู้ส่งข้อมูลใบกำกับการขนย้ายดังกล่าวมีความรับผิดชอบต่อผู้ส่งของออกรายอื่นเช่นเดียวกับผู้รับผิดชอบการบรรจุที่อยู่ในเขตอารักขาศุลกากร

(2) กรณีทำการบรรจุสินค้าในพาหนะแบบปิด ให้ผู้รับผิดชอบการบรรจุทำการปิดผนึกประตูพาหนะที่ใช้ขนย้ายสินค้าด้วยวิธีที่ผู้รับผิดชอบการบรรจุกำหนดเมื่อบรรจุของขึ้นบนพาหนะแล้วเสร็จ

(3) กรณีทำการบรรจุสินค้าขึ้นบนยานพาหนะแบบเปิด ให้ผู้รับผิดชอบการบรรจุทำการคลุมผ้าใบหรือคลุมตาข่ายที่พาหนะที่ใช้ในการขนย้ายสินค้าแล้วใช้เชือกผูกประทับตราผนึกด้วยวิธีที่ผู้รับผิดชอบการบรรจุกำหนดเมื่อบรรจุของขึ้นบนพาหนะแล้วเสร็จ

(4) กรณีทำการขนย้ายสินค้าที่ไม่อาจทำการชั่งน้ำหนักสินค้าขณะทำการขนถ่ายได้ในคราวเดียวกัน เช่น การขนถ่ายโดยเรือฉลอม หรือโดยสายพานลำเลียง หรือโดยทางท่อขนส่ง เป็นต้น ให้ผู้รับผิดชอบการบรรจุทำการขนถ่ายสินค้าเข้าสู่เรือค้าต่างประเทศที่ใช้ในการขนย้ายของนั้นออกนอกราชอาณาจักร หรือให้ลำเลียงของทางท่อขนส่งออกไปนอกราชอาณาจักรทางบก จนเสร็จสิ้นตามใบขนสินค้าขาออก

ข้อ 49 การส่งข้อมูลใบกำกับการขนย้ายสินค้า

(1) ให้ผู้รับผิดชอบการบรรจุ จัดทำข้อมูลใบกำกับการขนย้ายสินค้าตามมาตรฐานที่กรมศุลกากรกำหนด แล้วเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ก่อนการขนย้ายของมายังด่านศุลกากร หรือสนามบินที่เป็นด่านศุลกากรเพื่อการส่งออกไปนอกราชอาณาจักร

(1.1) กรณีการบรรจุสินค้าเข้าตู้คอนเทนเนอร์ ให้ผู้รับผิดชอบการบรรจุจัดทำข้อมูลใบกำกับการขนย้ายสินค้าตามปริมาณและน้ำหนักที่บรรจุจริงเป็นรายตู้คอนเทนเนอร์

(1.2) กรณีการบรรจุสินค้ารายหีบห่อและทำการขนส่งไปยังสนามบินที่เป็นด่านศุลกากรเพื่อการส่งออก ให้ผู้รับผิดชอบการบรรจุจัดทำข้อมูลใบกำกับการขนย้ายสินค้าตามปริมาณและน้ำหนักที่ส่งออกจริงเป็นรายใบขนสินค้าขาออกทางอากาศยาน

(1.3) กรณีการบรรจุสินค้าในยานพาหนะและทำการขนส่งผ่านเขตแดนทางบก ให้ผู้รับผิดชอบการบรรจุจัดทำข้อมูลใบกำกับการขนย้ายสินค้าตามบัญชีสินค้าที่ทำการบรรจุจริง เป็นรายยานพาหนะที่ใช้ในการขนย้ายสินค้า และให้ใช้ใบกำกับการขนย้ายสินค้าดังกล่าวเป็นบัญชีสินค้า (แบบ ศ.บ. 3) เพื่อแสดงในการกำกับการนำยานพาหนะที่ใช้ในการขนย้ายสินค้าผ่านเขตแดนทางบกออกไปนอกราชอาณาจักรด้วย

(1.4) กรณีการขนย้ายสินค้าโดยวิธีอื่น เนื่องจากโดยสภาพของการขนย้ายสินค้า แล้วไม่อาจทำการชั่งน้ำหนักสินค้าขณะทำการขนถ่ายได้ในคราวเดียวกัน เช่น การขนถ่ายโดยเรือฉลอม หรือโดยสายพานลำเลียง หรือโดยทางท่อขนส่ง เป็นต้น ให้ผู้รับผิดชอบการบรรจุจัดทำข้อมูลใบกำกับการขนย้ายสินค้ากำกับตามรายใบขนสินค้าขาออก

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง และตรวจสอบเงื่อนไขความเสี่ยง ถ้าพบข้อผิดพลาดระบบคอมพิวเตอร์ของกรมศุลกากรจะตอบรหัสข้อผิดพลาดกลับไปให้ผู้ส่งข้อมูล ให้ผู้รับผิดชอบการบรรจุทำการแก้ไขข้อมูลและส่งข้อมูลแก้ไขข้อมูลใบกำกับการขนย้ายสินค้าเข้าสู่ระบบคอมพิวเตอร์ของศุลกากร

(3) ถ้าไม่พบข้อผิดพลาดระบบคอมพิวเตอร์ของศุลกากร จะกำหนดเลขที่ใบกำกับการขนย้ายสินค้าทางอิเล็กทรอนิกส์ จำนวนสิบสองหลัก ให้ผู้ส่งข้อมูล ดังนี้

YY MM X NNNNNNN

Running 7 หลัก เริ่มต้นด้วย 0000001

ตัวอักษร 1 หลัก มีค่าเริ่มต้นที่ A และจะ

เปลี่ยนเป็นตัวอักษรถัดไป (B, C, …) ต่อเมื่อเลขที่

ใบกำกับการขนย้ายสินค้า Running ไปจนถึงเลขที่

9999999

เดือน 2 หลัก

ปี พ.ศ. 2 หลัก

(4) ผู้ส่งข้อมูลสามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลใบกำกับการขนย้ายสินค้าได้ ก่อนการขนย้ายสินค้าเข้าไปในสถานีรับบรรทุก หรือก่อนผ่านจุดรับบรรทุกที่กำหนด โดยไม่ต้องพิจารณาความผิด

ข้อ 50 การกำกับการขนย้ายสินค้า

(1) ให้ผู้รับผิดชอบการบรรจุกำกับการขนย้ายสินค้าไปยังด่านศุลกากร หรือสนามบินที่เป็น

ด่านศุลกากรที่ส่งออก ดังนี้

(1.1) ในกรณีบรรจุสินค้าเข้าตู้คอนเทนเนอร์เพื่อการส่งออกให้ผู้รับผิดชอบการบรรจุดำเนินการ เช่น สั่งพิมพ์ใบกำกับการขนย้ายสินค้าจากระบบคอมพิวเตอร์ หรือทำสำเนาภาพถ่ายใบกำกับการขนย้ายสินค้า หรือแสดงเลขที่ใบกำกับการขนย้ายสินค้าที่ระบบคอมพิวเตอร์ของศุลกากรได้กำหนดให้ในเอกสารอื่นใด มอบให้พนักงานขับรถที่บรรทุกตู้คอนเทนเนอร์เพื่อกำกับสินค้าที่ทำการขนย้ายนั้น

(1.2) ในกรณีบรรจุสินค้าในพาหนะที่จะทำการขนส่งมายังสนามบินที่ส่งออก ให้ผู้รับผิดชอบการบรรจุสั่งพิมพ์ใบกำกับการขนย้ายสินค้าจากระบบคอมพิวเตอร์ หรือทำสำเนาภาพถ่ายใบกำกับการขนย้ายสินค้า หรือแสดงเลขที่ใบกำกับการขนย้ายสินค้าที่ระบบคอมพิวเตอร์ของศุลกากรได้กำหนดให้ในเอกสารอื่นใด เพื่อแจ้งให้ผู้รับผิดชอบในการขนย้ายสินค้าทราบถึงเลขที่ ใบกำกับการขนย้ายสินค้าที่ระบบคอมพิวเตอร์ของศุลกากรได้กำหนดให้เพื่อกำกับสินค้าที่ทำการขนย้ายนั้น

(1.3) ในกรณีการบรรจุสินค้าในยานพาหนะเพื่อทำการขนส่งผ่านเขตแดนทางบก ให้ผู้รับผิดชอบการบรรจุดำเนินการสั่งพิมพ์ใบกำกับการขนย้ายสินค้าจากระบบคอมพิวเตอร์หรือทำสำเนาภาพถ่ายใบกำกับการขนย้ายสินค้า แล้วมอบให้ผู้ควบคุมยานพาหนะเพื่อนำไปยื่นต่อจุดรับบรรทุกสินค้าที่กำหนด และให้ใช้เป็นบัญชีสินค้า (แบบ ศ.บ. 3) เพื่อยื่นต่อด่านพรมแดนในการนำยานพาหนะผ่านเขตแดนทางบกต่อไป

(1.4) ในกรณีการขนย้ายสินค้าโดยวิธีอื่น เนื่องจากโดยสภาพของการขนย้ายสินค้า แล้วไม่อาจทำการชั่งน้ำหนักสินค้าขณะทำการขนถ่ายได้ในคราวเดียวกัน ให้ผู้รับผิดชอบการบรรจุ สั่งพิมพ์ใบกำกับการขนย้ายสินค้าจากระบบคอมพิวเตอร์ หรือทำสำเนาภาพถ่ายใบกำกับการขนย้ายสินค้า หรือแสดงเลขที่ใบกำกับการขนย้ายสินค้าที่ระบบคอมพิวเตอร์ของศุลกากรได้กำหนดให้ในเอกสารอื่นใด เพื่อแจ้งให้ผู้รับผิดชอบในการขนย้ายสินค้าทราบถึงเลขที่ใบกำกับการขนย้ายสินค้าที่ระบบคอมพิวเตอร์ของศุลกากรได้กำหนดให้

(2) หากด่านศุลกากร หรือสนามบินที่เป็นด่านศุลกากรที่ส่งออกมีระบบตรวจสอบรหัสโดยใช้ความถี่วิทยุ (Radio Frequency Identification : RFID) ให้ผู้รับผิดชอบการบรรจุทำการติดอุปกรณ์ระบบตรวจสอบรหัสโดยใช้ความถี่วิทยุซึ่งมีข้อมูลใบกำกับการขนย้ายสินค้าที่ตู้คอนเทนเนอร์ หรือพาหนะที่ใช้ขนย้ายสินค้าหรือที่ที่สามารถสื่อสารกับตัวอ่านระบบตรวจสอบรหัสโดยใช้ความถี่วิทยุ (RFID Reader) ได้

**ส่วนที่ 3 การขนย้ายสินค้าผ่านสถานีรับบรรทุก ณ ด่านศุลกากร หรือสนามบินที่เป็นด่านศุลกากร**

ข้อ 51 ก่อนการขนย้ายสินค้าเข้าไปในสถานีรับบรรทุก หรือก่อนผ่านจุดรับบรรทุกที่กำหนดให้ผู้รับผิดชอบการบรรจุดำเนินการ ดังนี้

(1) กรณีบรรจุสินค้าเข้าตู้คอนเทนเนอร์เพื่อการส่งออก ให้พนักงานขับรถที่บรรทุกตู้คอนเทนเนอร์ หรือยานพาหนะที่ใช้ในการขนย้ายสินค้าไปยังด่านศุลกากร หรือสนามบินที่เป็นด่านศุลกากรที่ส่งออกดำเนินการชั่งน้ำหนักของตู้คอนเทนเนอร์ก่อนที่จะถึงสถานีรับบรรทุก

(2) กรณีบรรจุสินค้าในพาหนะที่จะทำการขนส่งมายังสนามบินที่เป็นด่านศุลกากรที่ส่งออก ให้ผู้รับผิดชอบการบรรจุทำการชั่งน้ำหนักของสินค้าก่อนยื่นใบกำกับการขนย้ายสินค้า ณ จุดรับบรรทุกที่กำหนด

(3) กรณีการบรรจุสินค้าในยานพาหนะเพื่อทำการขนส่งผ่านเขตแดนทางบก หากจุดรับบรรทุกสินค้าที่กำหนดมีเครื่องชั่งน้ำหนักให้ผู้ควบคุมยานพาหนะดำเนินการชั่งน้ำหนักของสินค้าก่อนยื่นใบกำกับการ ขนย้ายสินค้า ณ จุดรับบรรทุกที่กำหนด

(4) กรณีการขนย้ายสินค้าโดยวิธีอื่น เนื่องจากโดยสภาพของการขนย้ายสินค้าแล้วไม่อาจทำการชั่งน้ำหนักสินค้าขณะทำการขนถ่ายได้ในคราวเดียวกัน ให้ผู้รับผิดชอบการบรรจุดำเนินการขนย้ายสินค้า จนเสร็จสิ้นตามใบขนสินค้าขาออก

ข้อ 52 ให้ผู้ประกอบการทำเนียบท่าเรือ ผู้ประกอบการสถานที่ที่ส่งออก หรือผู้ประกอบการคลังสินค้า / ผู้ประกอบการเขตปลอดอากร ณ สนามบินที่เป็นด่านศุลกากรที่ส่งออก ทำการชั่งน้ำหนักของตู้คอนเทนเนอร์หรือสินค้า แล้วออกใบตรวจรับสภาพตู้สินค้าหรือใบชั่ง (Equipment Interchange Receipt : EIR) พร้อมกับบันทึกข้อมูลใบตรวจรับสภาพตู้สินค้าหรือใบชั่งสินค้าตามมาตรฐานที่กรมศุลกากรกำหนดเข้าสู่ระบบคอมพิวเตอร์ของศุลกากร เพื่อใช้ประกอบการตัดบัญชีใบกำกับการขนย้ายสินค้าของศุลกากร

**ส่วนที่ 4 การตรวจสอบ ณ สถานีรับบรรทุก**

ข้อ 53 การตรวจสอบและตัดบัญชีใบกำกับการขนย้ายสินค้า

(1) ให้พนักงานขับรถหรือตัวแทนผู้รับผิดชอบการบรรจุแสดงใบกำกับการขนย้ายสินค้า (ถ้ามี) หรือแจ้งเลขที่ใบกำกับการขนย้ายสินค้าที่ระบบคอมพิวเตอร์ของกรมศุลกากรได้กำหนดให้ พร้อมแนบใบตรวจรับสภาพตู้หรือใบชั่งสินค้า (ถ้ามี) แก่พนักงานศุลกากรที่ประจำสถานีรับบรรทุกหรือจุดรับบรรทุกสินค้าที่กำหนดนั้น

(2) พนักงานศุลกากรจะตรวจสอบเลขที่ใบกำกับการขนย้ายสินค้าที่ได้รับแจ้งว่ามีข้อมูลอยู่ในระบบคอมพิวเตอร์ของกรมศุลกากรแล้ว

(3) ของที่จะนำผ่านสถานีรับบรรทุกหรือจุดรับบรรทุกสินค้าที่กำหนดต้องถูกต้องตรงตามข้อมูลใบกำกับการขนย้ายสินค้า ดังนี้

(3.1) ในกรณีบรรจุสินค้าเข้าตู้คอนเทนเนอร์ เลขที่ตู้คอนเทนเนอร์ที่จะนำผ่านสถานีรับบรรทุกหรือจุดรับบรรทุกสินค้าที่กำหนดต้องถูกต้องตรงตามข้อมูลใบกำกับการขนย้ายสินค้าในระบบคอมพิวเตอร์ของศุลกากรเท่านั้น

(3.2) ในกรณีบรรจุสินค้าในพาหนะที่จะทำการขนส่งมายังสนามบินที่เป็นด่านศุลกากรที่ส่งออก ในขณะที่จะนำสินค้าผ่านสถานีรับบรรทุกหรือจุดรับบรรทุกสินค้าที่กำหนด ให้ผู้รับผิดชอบ การบรรจุแจ้งเลขที่ ใบตราส่งสินค้าทางอากาศยาน (Air WayBill) ให้พนักงานศุลกากรทราบก่อนนำสินค้าผ่านสถานีรับบรรทุกหรือจุดรับบรรทุกสินค้าที่กำหนด

(3.3) ในกรณีการบรรจุสินค้าในยานพาหนะเพื่อทำการขนส่งผ่านเขตแดนทางบก เลขทะเบียนยานพาหนะที่บรรทุกสินค้ามายังด่านศุลกากรที่ส่งออก หรือจุดรับบรรทุกที่กำหนดต้องถูกต้องตรงตามข้อมูลใบกำกับการขนย้ายสินค้าในระบบคอมพิวเตอร์ของศุลกากรเท่านั้น

(4) การตรวจสอบตัดบัญชีใบกำกับการขนย้ายสินค้า

(4.1) พนักงานศุลกากรจะตรวจสอบข้อมูลใบขนสินค้าขาออกที่ระบุเลขที่ไว้ในใบกำกับการขนย้ายสินค้าว่าอยู่ในเงื่อนไขความเสี่ยงที่ระบบคอมพิวเตอร์ของศุลกากรกำหนดว่ารับได้ แล้วทำการตัดบัญชีใบกำกับการขนย้ายสินค้าดังกล่าว และอนุญาตให้นำสินค้าผ่านสถานีรับบรรทุกหรือจุดรับบรรทุกสินค้าที่กำหนดได้

(4.2) กรณีที่ใช้ระบบตรวจสอบรหัสโดยใช้ความถี่วิทยุสำหรับติดตามรถขนส่งตู้คอนเทนเนอร์ หรือยานพาหนะที่ทำการขนย้ายสินค้า และที่สถานีรับบรรทุกมีตัวอ่านระบบตรวจสอบรหัสโดยใช้ความถี่วิทยุ เมื่อยานพาหนะที่ติดอุปกรณ์ระบบตรวจสอบรหัสโดยใช้ความถี่วิทยุวิ่งผ่านสถานีรับบรรทุกตัวอ่านข้อมูล จะอ่านข้อมูลที่ติดมากับตู้คอนเทนเนอร์หรือยานพาหนะที่ทำการขนย้ายสินค้านั้นเข้าระบบคอมพิวเตอร์ของศุลกากร ถ้าข้อมูลถูกต้องตรงกันระบบคอมพิวเตอร์ของศุลกากรจะตัดบัญชีใบกำกับการขนย้ายสินค้าโดยอัตโนมัติ

(5) ในวันทำการเดียวกันที่ทำการตัดบัญชีใบกำกับการขนย้ายสินค้า ระบบคอมพิวเตอร์ของศุลกากรจะตอบกลับข้อมูลการตัดบัญชีใบกำกับการขนย้ายสินค้าไปให้ผู้ส่งข้อมูลใบขนสินค้าขาออกที่ปรากฏเลขที่ใบขนสินค้าในใบกำกับการขนย้ายสินค้านั้น ทราบถึงการตัดบัญชีใบกำกับการขนย้ายสินค้าดังกล่าว

ข้อ 54 การเปิดตรวจของขาออก

(1) กรณี ของขาออกที่มีคำสั่ง “ให้เปิดตรวจ”

(1.1) ของส่งออกที่ขนย้ายมายังสถานีหรือจุดรับบรรทุกติดเงื่อนไขความเสี่ยงที่ต้องตรวจสอบพิกัด ราคา และของ

(1.2) กรณี ผู้ส่งของออกมีความประสงค์ขอให้เปิดตรวจของที่จะส่งออก ให้จัดทำคำร้องขอยื่นต่อหัวหน้าหน่วยงานบริการศุลกากร ณ ด่านศุลกากร หรือสนามบินที่เป็นด่านศุลกากรที่ส่งออก ก่อนการขนย้ายของเข้าไปในสถานีรับบรรทุกหรือก่อนผ่านจุดรับบรรทุกที่กำหนด เพื่อพิจารณาอนุมัติเป็นการเฉพาะราย

(2) การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากรและการกำหนดราคาศุลกากร

(2.1) ระบบคอมพิวเตอร์ของศุลกากรจะแจ้งให้พนักงานศุลกากรหน่วยงานบริการศุลกากรประจำสถานีรับบรรทุกหรือจุดรับบรรทุกสินค้าทราบถึงเลขที่ใบขนสินค้าขาออกที่ติดเงื่อนไขความเสี่ยง และกำหนดชื่อพนักงานศุลกากรที่จะทำการตรวจของโดยอัตโนมัติ

(2.2) ระบบคอมพิวเตอร์ของศุลกากรจะตอบกลับข้อมูลการตัดบัญชีใบกำกับการขนย้ายสินค้า ไปให้ผู้ส่งข้อมูลใบขนสินค้าขาออกทราบถึงการตัดบัญชีใบกำกับการขนย้ายสินค้าและการให้เปิดตรวจเพื่อมาติดต่อหน่วยงานบริการศุลกากร ณ ด่านศุลกากร หรือสนามบินที่เป็นด่านศุลกากรที่ส่งออกต่อไป

(2.3) พนักงานศุลกากรจะแจ้งให้พนักงานขับรถทราบ และนำรถบรรทุกคอนเทนเนอร์ หรือยานพาหนะที่ใช้ในการขนย้ายสินค้าไปยังจุดตรวจสินค้า เพื่อปฏิบัติตามคำสั่งการตรวจแล้วแต่กรณี

(3) เมื่อตรวจสอบพิกัด ราคา และของแล้วเสร็จพนักงานศุลกากรจะทำการบันทึกการตรวจ ในระบบคอมพิวเตอร์ของศุลกากร

ข้อ 55 ของส่งออกทางไปรษณีย์

(1) เมื่อตรวจของที่จะส่งแล้ว หน่วยงานตรวจปล่อยต้องควบคุมให้ผู้ส่งของออกทำการบรรจุ และผูกมัดห่อสิ่งของให้แน่นหนาแข็งแรงเหมาะแก่การส่งออกโดยทางไปรษณีย์

(2) แล้วบันทึกบนหีบห่อว่าเป็นของส่งออกตามใบขนสินค้าขาออกฉบับใด ตรวจปล่อยเมื่อใดและประทับตราด่านศุลกากรไปรษณีย์

(3) เมื่อที่ทำการไปรษณีย์ได้รับฝากส่งเรียบร้อยแล้ว พนักงานศุลกากรจะทำการบันทึกการตรวจในระบบคอมพิวเตอร์ของศุลกากร

**ส่วนที่ 5 การดำเนินการในกระบวนการศุลกากรในการส่งออก**

ข้อ 56 ให้ผู้นำของออกดำเนินการในกระบวนการทางศุลกากรให้ครบถ้วนก่อนการตัดบัญชีใบกำกับการขนย้ายสินค้า ณ สถานีรับบรรทุก หรือจุดรับบรรทุกที่กำหนด

(1) กรณีใบขนสินค้าขาออกที่มีคำสั่งยกเว้นการตรวจ

(1.1) กรณีสามารถดำเนินกระบวนการทางศุลกากรโดยระบบการให้บริการเบ็ดเสร็จ ณ จุดเดียวได้ และหน่วยงานที่มีอำนาจตามกฎหมายในการควบคุมการนำเข้า/ส่งออก ได้ส่งผ่านข้อมูลการอนุมัติ / อนุญาตเข้าสู่ระบบคอมพิวเตอร์ของศุลกากรโดยผ่านระบบการให้บริการเบ็ดเสร็จ ณ จุดเดียว แล้วระบบคอมพิวเตอร์ของศุลกากรจะทำการบันทึกผลการปล่อยของและข้อมูลเลขที่การอนุมัติ/อนุญาตไว้ โดยผู้ส่งของออกไม่ต้องยื่นเอกสารในรูปเอกสารให้ศุลกากรอีก

(1.2) กรณีไม่สามารถดำเนินกระบวนการทางศุลกากรโดยระบบการให้บริการเบ็ดเสร็จ ณ จุดเดียวได้

(1.2.1) กรณีการอนุมัติ / อนุญาตให้กับของที่ส่งออกตามบัญชีราคาสินค้าที่ส่งออกเป็นรายครั้ง ให้ผู้ส่งของออกนำเอกสารในรูปแบบเอกสาร เช่น เอกสารแสดงการได้รับสิทธิพิเศษต่าง ๆ ใบอนุญาต / ใบทะเบียน / หนังสืออนุญาตตามเงื่อนไขของกฎหมายที่เกี่ยวข้อง ยื่นต่อหน่วยควบคุมทางศุลกากรของด่านศุลกากร หรือสนามบินที่เป็นด่านศุลกากรสุดท้ายที่ส่งของออกไปนอกราชอาณาจักร ภายในสิบห้าวัน นับแต่วันตัดบัญชีใบกำกับการขนย้ายสินค้า

(1.2.2) กรณีการอนุมัติ / อนุญาตให้กับของที่ส่งออกตามปริมาณที่กำหนดไว้ หรือเป็นรายงวด / รายปี หรือตามใบขนสินค้าขาออกมากกว่าหนึ่งฉบับ

(1) ให้ผู้ส่งออกยื่นเอกสารในรูปเอกสาร ณ จุดรับรองใบขนสินค้า ขาออกของด่านศุลกากร หรือสนามบินที่เป็นด่านศุลกากรสุดท้ายที่ได้ทำการส่งของออกไปนอกราชอาณาจักร ภายในสิบห้าวัน นับแต่วันตัดบัญชีใบกำกับการขนย้ายสินค้า

(2) เพื่อให้พนักงานศุลกากรหน่วยงานบริการศุลกากรตรวจสอบข้อมูลใบขนสินค้าขาออกจากระบบคอมพิวเตอร์ของศุลกากรกับเอกสารในรูปเอกสารดังกล่าว และรับรองปริมาณการส่งออกตามใบขนสินค้าขาออกไว้ในเอกสารดังกล่าว พร้อมลงชื่อและวันเดือนปีกำกับไว้ด้วย

(3) กรณีใบอนุญาตที่เป็นการตัดงวดสุดท้าย ให้หน่วยงานบริการศุลกากรจัดส่งให้หน่วยงานเจ้าของใบอนุญาตต่อไป

(4) ให้ผู้ส่งของออกจัดทำสำเนาเอกสารที่รับรองปริมาณการส่งออกแล้ว พร้อมรับรองสำเนาถูกต้อง ยื่นต่อหน่วยควบคุมทางศุลกากรทุกครั้งที่มีการส่งของออก

(1.3) กรณียื่นเอกสารในรูปแบบเอกสารต่อหน่วยควบคุมทางศุลกากรภายหลังสิบห้าวัน นับแต่วันตัดบัญชีใบกำกับการขนย้ายสินค้า พนักงานศุลกากรจะพิจารณาความผิดกรณีไม่ยื่นเอกสาร ในรูปแบบเอกสารในเวลาอันควร

(1.4) ให้หน่วยงานควบคุมทางศุลกากร เป็นผู้รวบรวมใบอนุญาต หรือใบรับรองการส่งออก หรือเอกสารอื่นใดที่ได้รับอนุมัติ อนุญาต หรือดำเนินการใด ๆ ตามกฎหมายอื่นที่เกี่ยวข้องกับการศุลกากร เพื่อจัดเก็บไว้เป็นหลักฐานในการตรวจสอบภายหลังการตรวจปล่อยต่อไป

(2) กรณีใบขนสินค้าขาออกที่มีคำสั่งให้เปิดตรวจเพื่อตรวจสอบพิกัด ราคา และของ

(2.1) กรณีสามารถดำเนินกระบวนการทางศุลกากรโดยระบบการให้บริการเบ็ดเสร็จ ณ จุดเดียวได้ ผู้ส่งของออกไม่ต้องยื่นเอกสารให้ศุลกากรอีก

(2.2) กรณีไม่สามารถดำเนินกระบวนการทางศุลกากรโดยระบบการให้บริการเบ็ดเสร็จ ณ จุดเดียวได้ ให้ผู้ส่งของออกนำเอกสาร เช่น เอกสารแสดงการได้รับสิทธิพิเศษต่าง ๆ ใบอนุญาต / ใบทะเบียน / หนังสืออนุญาตตามเงื่อนไขของกฎหมายที่เกี่ยวข้อง ยื่นต่อพนักงานศุลกากรขณะทำการตรวจของที่ส่งออกนั้น

**ส่วนที่ 6 การรับบรรทุกของส่งออก**

ข้อ 57 การรับบรรทุกของที่ส่งออก

(1) เมื่อได้มีการตัดบัญชีใบกำกับการขนย้ายแล้ว ระบบคอมพิวเตอร์ของศุลกากรจะเปลี่ยนสถานะใบขนสินค้าขาออกเป็น “ใบขนสินค้าที่พร้อมรับบรรทุก” โดยอัตโนมัติ

(2) เมื่อมีการส่งออกไปนอกราชอาณาจักรแล้ว พนักงานศุลกากรจะบันทึกข้อมูลวันที่ส่งออกจริงในระบบคอมพิวเตอร์ของศุลกากร

(2.1) ในกรณีการขนย้ายของโดยเรือ ณ ท่าเรือที่ส่งออกจะบันทึกข้อมูลชื่อเรือ วันเรือออก เมื่อมีการรายงานเรือออกไปนอกราชอาณาจักรแล้ว

(2.2) ในกรณีการขนย้ายของโดยอากาศยาน ณ สนามบินที่เป็นด่านศุลกากร อากาศยาน จะบันทึกข้อมูลเที่ยวบินและวันที่อากาศยานออกเมื่อมีการรายงานอากาศยานออกไปนอกราชอาณาจักรแล้ว

(2.3) ในกรณีการขนย้ายของโดยยานพาหนะทางบก จะบันทึกข้อมูลยานพาหนะออกไปนอกราชอาณาจักร เมื่อผู้ควบคุมยานพาหนะยื่นใบกำกับการขนย้ายสินค้าโดยให้ใช้เป็นบัญชีสินค้า (แบบ ศ.บ.3) ต่อด่านพรมแดนในการนำยานพาหนะผ่านเขตแดนทางบก

(2.4) ในกรณีการขนย้ายของโดยรถไฟ จะบันทึกข้อมูลเที่ยวที่และวันที่ที่รถไฟออกไปนอกราชอาณาจักร เมื่อมีการรายงานรถไฟออกไปนอกราชอาณาจักรแล้ว

(2.5) ในกรณีการขนย้ายสินค้าโดยวิธีอื่น เช่น โดยทางท่อขนส่ง ทางสายส่งไฟฟ้า จะบันทึกข้อมูลวันที่ส่งออกตามรายงานการส่งของออกไปนอกราชอาณาจักร

(3) ระบบคอมพิวเตอร์ของศุลกากรจะทำการประมวลผลการรับบรรทุกโดยอัตโนมัติตามเวลา ที่กำหนดไว้

(4) ในวันทำการเดียวกันระบบคอมพิวเตอร์ของศุลกากรจะตอบกลับข้อมูลที่ทำการประมวลผล การรับบรรทุกไปให้ผู้ส่งข้อมูลใบขนสินค้าขาออกนั้น ทราบถึงการรับบรรทุกสินค้าดังกล่าว

**ส่วนที่ 7 การขอแก้ไขข้อมูลการส่งออก**

ข้อ 58 ในกรณีที่พบว่าข้อมูลที่เข้าสู่ระบบคอมพิวเตอร์ของศุลกากรแล้วมีความผิดพลาด คลาดเคลื่อนไม่ตรงตามความจริง ให้แจ้งพนักงานศุลกากรทราบโดยพลัน

(1) กรณีที่มีการเปลี่ยน ชื่อเรือ เที่ยวเรือ ชื่ออากาศยาน หรือเที่ยวบิน โดยไม่เปลี่ยนเขตท่าที่จะขนถ่ายตู้สินค้าลงเรือหรือไม่เปลี่ยนคลังสินค้า

(1.1) ให้ตัวแทนเรือหรือตัวแทนอากาศยานจัดทำคำร้องขอแก้ไขเปลี่ยนแปลง ยื่นต่อพนักงานศุลกากรหน่วยงานบริการศุลกากรของทำเนียบท่าเรือหรือคลังสินค้าที่ส่งออกนั้น

(1.2) เมื่อพนักงานศุลกากรพิจารณาและทำการแก้ไขข้อมูลแล้ว ระบบคอมพิวเตอร์ของศุลกากรจะเก็บข้อมูลก่อนการแก้ไขและข้อมูลหลังการแก้ไข พร้อมชื่อพนักงานศุลกากรผู้ทำการแก้ไข โดยไม่ต้องมีการพิจารณาความผิด

(2) กรณีที่มีการเปลี่ยน เขตท่าที่จะขนถ่ายตู้สินค้าลงเรือ คลังสินค้าที่จะบรรทุกขึ้นอากาศยาน ท่าเรือที่จะส่งออก สถานที่ที่จะส่งออก หรือสนามบินที่เป็นด่านศุลกากร ที่จะส่งออก

(2.1) ให้ผู้รับผิดชอบการบรรจุจัดทำคำร้องขอแก้ไขเปลี่ยนแปลง ยื่นต่อพนักงานศุลกากร ณ หน่วยงานบริการนั้น ๆ เพื่อยกเลิกเลขที่ใบกำกับการขนย้ายสินค้าออกจากระบบคอมพิวเตอร์ของศุลกากรและแก้ไขสถานะของใบขนสินค้าเป็นใบขนสินค้าที่ยังมิได้ตัดบัญชีใบกำกับการขนย้าย

(2.2) เมื่อพนักงานศุลกากรพิจารณาอนุญาตและทำการแก้ไขข้อมูลแล้ว ให้ผู้รับผิดชอบการบรรจุส่งข้อมูลใบกำกับการขนย้ายสินค้าที่ถูกต้องมาใหม่ โดยไม่ต้องมีการพิจารณาความผิด

(3) กรณีที่ต้องการขอเปิดตู้สินค้า เพื่อเปลี่ยนถ่ายตู้สินค้าใหม่หรือเพื่อทำการอย่างหนึ่งอย่างใด ในเขตด่านศุลกากรจะขนถ่ายตู้สินค้าลงเรือ คลังสินค้าที่จะบรรทุกขึ้นอากาศยาน

(3.1) ให้ผู้รับผิดชอบการบรรจุจัดทำคำร้องขอแก้ไขเปลี่ยนแปลง โดยให้ผู้ประกอบการทำเนียบท่าเรือ ผู้ประกอบการสถานที่ หรือผู้ประกอบการคลังสินค้า ณ สนามบินที่เป็นด่านศุลกากร ลงชื่อรับรองในคำร้องด้วย แล้วยื่นต่อพนักงานศุลกากร ณ หน่วยงานบริการนั้น ๆ

(3.2) ให้พนักงานศุลกากรหน่วยงานบริการศุลกากรร่วมกับพนักงานศุลกากร หน่วยควบคุมทางศุลกากรทำการกำกับควบคุมการเปิดตู้สินค้า เพื่อทำการเปลี่ยนถ่ายสินค้าเข้าตู้คอนเทนเนอร์ใหม่ หรือการดำเนินการอื่นใดจนเสร็จสิ้น

(3.3) เมื่อดำเนินการแล้วเสร็จ ให้พนักงานศุลกากรหน่วยงานบริการศุลกากรทำการแก้ไขข้อมูลในระบบคอมพิวเตอร์ของศุลกากรให้ถูกต้อง ระบบคอมพิวเตอร์จะเก็บข้อมูลก่อนการแก้ไข และข้อมูลหลังการแก้ไข พร้อมชื่อพนักงานศุลกากรผู้ทำการแก้ไข โดยไม่ต้องมีการพิจารณาความผิด

(4) กรณีสินค้าที่ส่งออกไปนอกราชอาณาจักรไม่ครบตามจำนวน (Short Packing)

(4.1) ภายในสิบวันนับแต่วันตัดบัญชีใบกำกับการขนย้ายสินค้า ผู้ส่งของออกสามารถส่งข้อมูลอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกให้ถูกต้องตรงตามความเป็นจริงได้โดยไม่ต้องพิจารณาความผิด

(4.2) การขอแก้ไขข้อมูลรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกภายหลังสิบวัน นับแต่วันตัดบัญชีใบกำกับการขนย้ายสินค้าให้

(4.2.1) ให้ผู้ส่งของออกจัดทำคำร้องเพื่อแจ้งรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกให้ถูกต้องตรงตามความเป็นจริงพร้อมแนบเอกสารที่เกี่ยวข้อง ยื่นต่อหน่วยควบคุมทางศุลกากรเพื่อพิจารณาเป็นการเฉพาะราย

(4.2.2) พนักงานศุลกากรจะพิจารณาคำร้องพร้อมการพิจารณาความผิด กรณีที่พิจารณาอนุญาตให้ทำการแก้ไขข้อมูล และระบบคอมพิวเตอร์ของศุลกากรจะเก็บข้อมูลก่อนการแก้ไขและข้อมูลหลังการแก้ไข พร้อมชื่อพนักงานศุลกากรผู้ทำการแก้ไขดังกล่าว

(5) กรณีเป็นสินค้าเทกองในลักษณะ Bulk Cargo ซึ่งการขนย้ายสินค้ากระทำโดยวิธีอื่น หรือต้องตรวจสอบปริมาณโดยวิธีวัดระดับเรือ (Draft Survey)

(5.1) ภายในสิบวันนับแต่วันตัดบัญชีใบกำกับการขนย้ายสินค้า ผู้ส่งของออกสามารถจัดทำคำร้องเพื่อแจ้งรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกให้ถูกต้องตรงตามความเป็นจริงพร้อมแนบเอกสารที่เกี่ยวข้อง ยื่นต่อหน่วยงานบริการศุลกากรเพื่อพิจารณาอนุญาต เมื่อพนักงานศุลกากรพิจารณาอนุญาตและทำการแก้ไขข้อมูลแล้ว ระบบคอมพิวเตอร์ของศุลกากรจะเก็บข้อมูลก่อนการแก้ไขและข้อมูลหลังการแก้ไข พร้อมชื่อพนักงานศุลกากรผู้ทำการแก้ไข โดยไม่ต้องมีการพิจารณาความผิด

(5.2) การแจ้งรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกให้ถูกต้องตรงตามความเป็นจริงภายหลังสิบวันนับแต่วันตัดบัญชีใบกำกับการขนย้ายสินค้า พนักงานศุลกากรจะพิจารณาคำร้องพร้อมการพิจารณาความผิด กรณีที่พิจารณาอนุญาตให้ทำการแก้ไขข้อมูลระบบคอมพิวเตอร์ของศุลกากรจะเก็บข้อมูลก่อนการแก้ไขและข้อมูลหลังการแก้ไข พร้อมชื่อพนักงานศุลกากรผู้ทำการแก้ไขดังกล่าว

(6) กรณีขอตรวจรับสินค้ากลับคืน หรือการยกเลิกการส่งออก

(6.1) กรณีตรวจรับสินค้ากลับคืนบางส่วน เนื่องจากส่งออกไม่ครบจำนวน

(6.1.1) ให้ผู้ส่งของออกจัดทำคำร้องเพื่อแจ้งรายการของสินค้าที่ไม่ได้ส่งออก และยืนยันปริมาณหรือจำนวนหีบห่อสินค้าที่ส่งออกให้ถูกต้องตรงตามความเป็นจริงพร้อมแนบเอกสารที่เกี่ยวข้อง ยื่นต่อหน่วยควบคุมทางศุลกากรเพื่อพิจารณาอนุญาต

(6.1.2) เมื่อพนักงานศุลกากรตรวจสอบว่ามีการแก้ไขข้อมูลรายการของสินค้าที่ไม่ได้ส่งออกแล้ว ให้พิจารณาอนุญาตให้รับสินค้ากลับคืนได้ โดยไม่ต้องมีการพิจารณาความผิด

(6.2) กรณียกเลิกการส่งออกและขอตรวจรับสินค้ากลับคืนทั้งหมด

(6.2.1) ให้ผู้ส่งของออกจัดทำคำร้องเพื่อยกเลิกการส่งออกและขอตรวจรับสินค้ากลับคืน ยื่นต่อหน่วยควบคุมทางศุลกากรเพื่อพิจารณาอนุญาต

(6.2.2) ให้พนักงานศุลกากรบันทึกข้อมูลการยกเลิกเลขที่ใบขนสินค้าฉบับนั้น ออกจากระบบก่อนอนุญาตให้ตรวจรับกลับคืนทั้งหมด โดยไม่ต้องมีการพิจารณาความผิด

(7) กรณีขอให้เพิ่มเติมข้อมูลเลขที่ใบขนสินค้าขาออกเพื่อรับรองการส่งออก

(7.1) ให้ผู้ส่งของออกจัดทำคำร้อง ยื่นต่อหน่วยควบคุมทางศุลกากรในกรณีของที่ส่งออก ได้ผ่านสถานีรับบรรทุกหรือจุดรับบรรทุกสินค้าที่กำหนดแล้ว แต่ผู้รับผิดชอบการบรรจุมิได้จัดส่งข้อมูลเลขที่ใบขนสินค้าขาออกของผู้ส่งของออกมาเพื่อทำการตัดบัญชีใบกำกับการขนย้ายสินค้า

(7.2) หากพนักงานศุลกากรพิจารณาอนุญาตให้รับรองการส่งออกเป็นการเฉพาะรายแล้ว ในการพิจารณาความผิดให้ดำเนินการกับผู้ส่งข้อมูลใบกำกับการขนย้ายสินค้า และให้ผ่อนผันการปรับแก่ผู้ส่งของออก

(8) การขอแก้ไขข้อมูลใบขนสินค้าในเรื่องอื่น ๆ ภายหลังการส่งออก ให้ผู้ส่งของออกจัดทำคำร้องขอแก้ไข ยื่นต่อหน่วยงานบริการศุลกากรที่ทำการส่งออก เพื่อพิจารณาความผิดที่เกี่ยวข้อง และพิจารณาอนุญาตเป็นการเฉพาะเป็นราย ๆ ไป แล้วพนักงานศุลกากรจะทำการแก้ไขข้อมูลในระบบคอมพิวเตอร์ของศุลกากรต่อไป

**หมวดที่ 6 การยื่นรายงานการนำของออก**

ข้อ 59 ให้ผู้รับผิดชอบในการขนส่งของออกไปนอกราชอาณาจักร ทำการรายงานการนำของออกไปนอกราชอาณาจักร

**ส่วนที่ 1 การรายงานเรือออกและการยื่นบัญชีสินค้าสำหรับเรือ**

ข้อ 60 ให้ตัวแทนเรือดำเนินการเกี่ยวกับการรายงานเรือออก การอนุญาตพิเศษให้ขนสินค้าขาออกบรรทุกลงในเรือ การยื่นบัญชีสินค้าสำหรับเรือขาออกทางอิเล็กทรอนิกส์ และกรณีเรือแวะบรรทุกสินค้าขาออกหลายท่า ดังต่อไปนี้

(1) การรายงานเรือออกและการยื่นบัญชีสินค้าสำหรับเรือทางอิเล็กทรอนิกส์ การรายงานเรือออกและการยื่นบัญชีสินค้าสำหรับเรือทางอิเล็กทรอนิกส์ สามารถกระทำได้โดยวิธีการทางอิเล็กทรอนิกส์ โดยส่งข้อมูลอิเล็กทรอนิกส์พร้อมลงลายมือชื่ออิเล็กทรอนิกส์ (Digital Signature) ของเจ้าของลายมือชื่อ ผ่านบุคคลที่เป็นสื่อกลางผู้ให้บริการรับส่งข้อมูลทางอิเล็กทรอนิกส์ (Value Added Network Services: VANS) เข้าสู่ระบบคอมพิวเตอร์ของศุลกากรทางอิเล็กทรอนิกส์ตามมาตรฐานที่กรมศุลกากรกำหนด (ebXML/ XML Format) เสมือนการจัดทำ ยื่น ส่ง รับเอกสาร และการลงลายมือชื่อในกระดาษและถือว่าเป็นการยื่นรายงานเรือออกทางอิเล็กทรอนิกส์และการยื่นบัญชีสินค้าสำหรับเรือ โดยให้ผู้รายงานยานพาหนะออก หรือตัวแทนผู้รับมอบอำนาจจากนายเรือ จัดทำข้อมูลรายงานเรือออกและการยื่นบัญชีสินค้าสำหรับเรือตามมาตรฐานที่กรมศุลกากรกำหนด และเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เมื่อระบบคอมพิวเตอร์องศุลกากรผู้รับข้อมูลได้ทำการตอบรับข้อมูลอิเล็กทรอนิกส์นั้นในการปฏิบัติพิธีการ ถือเป็นการยื่นเอกสารนั้น ๆ ตามกฎหมายว่าด้วยศุลกากรและกฎหมายอื่นที่เกี่ยวข้องกับพิธีการศุลกากรแล้ว ระบบ NSW จะทำหน้าที่กระจายข้อมูลให้ทั้งสี่หน่วยงาน คือ กรมศุลกากร กรมเจ้าท่าท่าเรือกรุงเทพ และท่าเรือแหลมฉบัง เป็นการบูรณาการข้อมูลภาครัฐและภาคเอกชนให้สามารถแลกเปลี่ยนเชื่อมโยงกันได้ ดังนี้

(2) การรายงานเรือออก

(2.1) ก่อนขนสินค้าขาออกบรรทุกลงเรือหรือก่อนเรือออก ให้ผู้รายงานยานพาหนะออกหรือตัวแทนผู้รับมอบอำนาจจากนายเรือจัดทำข้อมูลการรายงานเรือออกไปนอกราชอาณาจักรและการขออนุญาตพิเศษในการขนสินค้าลงเรือ (Vessel Schedule : VSED) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์ล่วงหน้ายี่สิบสี่ชั่วโมง ผ่านระบบ NSW เข้าสู่ระบบคอมพิวเตอร์ของศุลกากร

(2.2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง และกับข้อมูลการอนุมัติ / อนุญาตตามกฎหมายที่เกี่ยวข้อง หากไม่พบข้อผิดพลาด ข้อมูลต้องถูกต้องไม่มีข้อผิดพลาดทุกรายการ ระบบคอมพิวเตอร์ของศุลกากรจึงถือว่า Accept และจะกำหนดเลขที่รับรายงานเรือออก (Receive Control Number) ให้อัตโนมัติ โดยยานพาหนะหนึ่งลำต่อหนึ่งเลขที่รับรายงานเรือออก (Receive Control Number) และแจ้งเลขที่รับรายงานเรือออก (Receive Control Number) กลับไปยังผู้รายงานยานพาหนะออกหรือตัวแทนผู้รับมอบอำนาจจากนายเรือ หากพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาดทุกข้อกลับไปให้ผู้ส่งข้อมูล (ตาม XML User) ในคราวเดียว ตามรายการที่พบข้อผิดพลาด ให้ผู้รายงานยานพาหนะออก หรือตัวแทนผู้รับมอบอำนาจจากนายเรือทำการแก้ไขข้อมูลและส่งข้อมูลเฉพาะที่แก้ไขใหม่เข้าสู่ระบบคอมพิวเตอร์ของศุลกากร เมื่อระบบคอมพิวเตอร์ของศุลกากรรับข้อมูลรายงานเรือออก ถือเป็นการออกใบปล่อยเรือและจะแจ้งกลับเลขที่รับรายงานเรือออก (Receive Control Number : RCN)

ให้ผู้รายงานยานพาหนะออก หรือตัวแทนผู้รับมอบอำนาจจากนายเรือทราบ ถือเป็นการอนุญาตพิเศษ

ให้ขนสินค้าขาออกบรรทุกลงในเรือได้ และถือเป็นการลงรายงานเรือในสมุดรายงานเรือออกและยื่นใบ

สำแดงรายการเรือออกแล้ว

(2.3) ให้ผู้รายงานยานพาหนะออกหรือตัวแทนผู้รับมอบอำนาจจากนายเรือจัดทำข้อมูลวันเรือออกจริงและเวลาที่เรือออกจากเขตท่า (Actual Date, Actual Time) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์ ผ่านระบบ NSW เข้าสู่ระบบคอมพิวเตอร์ของศุลกากร โดยต้องส่งข้อมูลรายงานเรือออกจริงภายใต้ Reference Number เดิมเท่านั้น โดยแจ้งวันและเวลาที่เรือออกจากเขตท่าจริง (Actual Date Actual Time) ภายใต้เลขที่รับรายงานเรือออกที่ได้รับตอนรายงานเรือออกครั้งแรก หากไม่พบข้อผิดพลาดจะตอบ Accept ด้วยข้อความ “VESSEL CLOSED / ACTUAL DATE ACCEPT”

(2.4) ให้ผู้รายงานยานพาหนะออก หรือตัวแทนผู้รับมอบอำนาจจากนายเรือชำระค่าธรรมเนียม ใบปล่อยเรือ และค่าธรรมเนียมประภาคาร

(2.5) การแก้ไข การยกเลิกข้อมูลรายงานเรือออก

(2.5.1) ภายในยี่สิบสี่ชั่วโมงก่อนถึงวันที่และเวลาที่แจ้งไว้ในข้อมูลการรายงานเรือออกจริง ให้ผู้รายงานยานพาหนะออกหรือตัวแทนผู้รับมอบอำนาจจากนายเรือ ส่งข้อมูลแก้ไขเข้าสู่ระบบคอมพิวเตอร์ของศุลกากรได้ โดยไม่ต้องพิจารณาความผิด

ถ้าเกินกำหนดเวลาตามวรรคแรกแต่ไม่เกินสองวันทำการนับแต่เรือออกจริงหรือข้อมูลมีการรายงานเรือออกจริงแล้ว ระบบไม่อนุญาตให้แก้ไขข้อมูลรายการนั้นอีก ทั้งนี้ ให้ยื่นคำร้องขอแก้ไขต่อหน่วยงานบริการศุลกากร ณ ท่าเรือที่ส่งของออก เพื่อพิจารณาอนุญาต โดยไม่ต้องพิจารณาความผิด

กรณีการแก้ไขข้อมูลการรายงานเรือออกจริงเกินกว่าสองวันทำการนับแต่เรือออกจริง ให้ผู้รายงานยานพาหนะออกหรือตัวแทนผู้รับมอบอำนาจจากนายเรือ ยื่นคำร้องขอแก้ไขต่อหน่วยงานบริการศุลกากร ณ ท่าเรือที่ส่งของออก เพื่อพิจารณาอนุญาต และพิจารณาความผิดเป็นราย ๆ ไป โดยพนักงานศุลกากรจะขยายเวลาการส่งข้อมูลอิเล็กทรอนิกส์ ให้ผู้รายงานยานพาหนะออกหรือตัวแทน ผู้รับมอบอำนาจจากนายเรือทำการส่งข้อมูลแก้ไขรายงานเรือทางอิเล็กทรอนิกส์

(2.5.2) การยกเลิกรายงานพาหนะออก ให้ผู้รายงานยานพาหนะออกหรือตัวแทนผู้รับมอบอำนาจจากนายเรือทำการส่งข้อมูล Cancel Manifest Message เท่านั้น

(3) การส่งข้อมูลรายงานสินค้าโดยตัวแทนเรือทางอิเล็กทรอนิกส์ (Ship Agent Operator Message) การส่งข้อมูลรายงานสินค้าโดยตัวแทนเรือทางอิเล็กทรอนิกส์ (Ship Agent Operator Message) สามารถกระทำได้โดยวิธีการทางอิเล็กทรอนิกส์ โดยให้ผู้รายงานยานพาหนะออกหรือผู้ขนส่งตู้สินค้าหรือเจ้าของสินค้า (กรณี Bulk Cargo) จัดทำข้อมูลรายงานสินค้าโดยตัวแทนเรือ (Ship Agent Operator Message) ตามมาตรฐานที่กรมศุลกากรกำหนด และเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เมื่อระบบคอมพิวเตอร์ของศุลกากรผู้รับข้อมูลได้ทำการตอบรับข้อมูลอิเล็กทรอนิกส์นั้นในการปฏิบัติพิธีการ ถือเป็นการยื่นเอกสารนั้น ๆ ตามกฎหมายว่าด้วยศุลกากรและกฎหมายอื่นที่เกี่ยวข้องกับพิธีการศุลกากรแล้ว ดังนี้

(3.1) ให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ภายใต้ Ship Agent Operator จัดทำข้อมูล โดยแยกเป็นรายผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) โดยต้องส่งล่วงหน้าไม่น้อยกว่ายี่สิบสี่ชั่วโมงก่อนวันที่และเวลาที่แจ้งไว้ในข้อมูลการรายงานเรือออกจริง

(3.2) ระบบคอมพิวเตอร์ของศุลกากรจะตอบรหัสข้อผิดพลาดทุกข้อกลับไปให้ผู้ส่งข้อมูล (ตาม XML User) ตามรายการที่พบข้อผิดพลาด และ Accept ตามรายการในคราวเดียว หากรายการใดไม่พบข้อผิดพลาดจะตอบ Accept ตามรายการ ด้วยข้อความ 'SHIP AGENT OPERATOR ACCEPT' กลับไปที่รายการนั้น และหากรายการใดพบข้อผิดพลาดระบบจะตอบ Error Message ตามรายการกลับไป ในคราวเดียวกัน ให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ทำการแก้ไขข้อมูลและส่งข้อมูลเฉพาะที่แก้ไขใหม่เข้าสู่ระบบคอมพิวเตอร์ของของศุลกากร

(4) การส่งข้อมูลบัญชีตู้สินค้า (Container List Message) ทางอิเล็กทรอนิกส์ การส่งข้อมูลบัญชีตู้สินค้า (Container List Message) ทางอิเล็กทรอนิกส์ สามารถกระทำได้โดยวิธีการทางอิเล็กทรอนิกส์ โดยให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของตู้สินค้า ส่งบัญชีตู้สินค้าโดยจัดทำข้อมูลบัญชีตู้สินค้า (Container List Message) ตามมาตรฐานที่กรมศุลกากรกำหนด และเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เมื่อระบบคอมพิวเตอร์ของศุลกากรผู้รับข้อมูลได้ทำการตอบรับข้อมูลอิเล็กทรอนิกส์นั้นในการปฏิบัติพิธีการ ถือเป็นการยื่นเอกสารนั้น ๆ ตามกฎหมายว่าด้วยศุลกากร และกฎหมายอื่นที่เกี่ยวข้องกับพิธีการศุลกากรแล้ว ดังนี้

(4.1) ให้ผู้ขนส่งตู้สินค้า หรือเจ้าของตู้สินค้า หรือผู้รายงานยานพาหนะออกหรือตัวแทน

ผู้รับมอบอำนาจจากนายเรือ ส่งข้อมูลล่วงหน้าไม่น้อยกว่ายี่สิบสี่ชั่วโมงก่อนวันที่และเวลาที่แจ้งไว้ในข้อมูล

การรายงานเรือออกจริง

(4.2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง และกับข้อมูลการอนุมัติ / อนุญาตตามกฎหมายที่เกี่ยวข้อง ในการตรวจสอบความถูกต้องและความผิดพลาด ระบบคอมพิวเตอร์ของศุลกากรจะตอบรหัสข้อผิดพลาดทุกข้อกลับไปให้ผู้ส่งข้อมูล (ตาม XML User) ตามรายการที่พบข้อผิดพลาด และ Accept ตามรายการในคราวเดียว หากรายการใดไม่พบข้อผิดพลาดจะตอบ Accept ตามรายการ ด้วยข้อความ 'CONTAINER LIST ACCEPT' กลับไปที่รายการนั้น หากรายการใดพบข้อผิดพลาดระบบจะตอบ Error Message ตามรายการกลับไปในคราวเดียวกัน โดยให้ผู้ขนส่งตู้สินค้า หรือเจ้าของตู้สินค้า หรือผู้รายงานยานพาหนะออก หรือตัวแทนผู้รับมอบอำนาจจากนายเรือ ทำการแก้ไขข้อมูลและส่งข้อมูลเฉพาะที่แก้ไขใหม่เข้าสู่ระบบคอมพิวเตอร์ของศุลกากร

(5) การส่งข้อมูลบัญชีสินค้าทางเรือ (Master Sea Cargo Manifest Message) ทางอิเล็กทรอนิกส์ การส่งข้อมูลบัญชีสินค้าทางเรือ (Master Sea Cargo Manifest Message) ทางอิเล็กทรอนิกส์ สามารถกระทำได้โดยวิธีการทางอิเล็กทรอนิกส์ โดยให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือ เจ้าของสินค้า (กรณี Bulk Cargo) ภายใต้ Ship Agent Operator จัดทำข้อมูลบัญชีสินค้าทางเรือ (Master Sea Cargo Manifest Message) ภายใต้เลขที่รับรายงานเรือออก โดยแยกเป็นรายผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ตามมาตรฐานที่กรมศุลกากรกำหนด และเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เมื่อระบบคอมพิวเตอร์ของศุลกากรผู้รับข้อมูลได้ทำการตอบรับข้อมูลอิเล็กทรอนิกส์นั้นในการปฏิบัติพิธีการ ถือเป็นการยื่นเอกสารนั้น ๆ ตามกฎหมายว่าด้วยศุลกากรและกฎหมายอื่นที่เกี่ยวข้องกับพิธีการศุลกากรแล้ว ดังนี้

(5.1) ให้ผู้รายงานยานพาหนะเข้า-ออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ภายใต้ Ship Agent Operator จัดทำข้อมูลบัญชีสินค้าทางเรือ (Master Sea Cargo Manifest Message) โดยแยกเป็นรายผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ส่งบัญชีสินค้าทางเรือล่วงหน้าไม่น้อยกว่ายี่สิบสี่ชั่วโมงก่อนวันที่และเวลาที่แจ้งไว้ในข้อมูลการรายงานเรือออกจริง ผ่านระบบ NSW ต่อหน่วยงานท่าส่งออก โดยจัดทำข้อมูลแยกเป็นรายผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo)

(5.2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง และกับข้อมูลการอนุมัติ/อนุญาตตามกฎหมายที่เกี่ยวข้อง ในการตรวจสอบความถูกต้องและความผิดพลาด ระบบคอมพิวเตอร์ของศุลกากรจะตอบรหัสข้อผิดพลาดทุกข้อกลับไปให้ผู้ส่งข้อมูล (ตาม XML User) ตามรายการที่พบข้อผิดพลาด และ Accept ตามรายการในคราวเดียว หากรายการใดไม่พบข้อผิดพลาดจะตอบ Accept ตามรายการ ด้วยข้อความ “MASTER SEA CARGO ACCEPT” กลับไปที่รายการนั้น หากรายการใดพบข้อผิดพลาดระบบจะตอบ Error Message ตามรายการกลับไปในคราวเดียวกัน โดยให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของสินค้า (กรณี Bulk Cargo) ทำการแก้ไขข้อมูลและส่งข้อมูลเฉพาะที่แก้ไขใหม่เข้าสู่ระบบคอมพิวเตอร์ของศุลกากร

(6) การการแก้ไข / ยกเลิกข้อมูล

(6.1) การแก้ไขข้อมูลบัญชีสินค้าทางเรือไม่เกินสองวันทำการนับแต่เรือออกจริง ให้หน่วยงานบริการศุลกากร ณ ท่าเรือที่ส่งออก พิจารณาอนุญาตโดยไม่พิจารณาความผิด

(6.2) การแก้ไขข้อมูลบัญชีสินค้าทางเรือเกินสองวันทำการนับแต่เรือออกจริงให้หน่วยงานบริการศุลกากร ณ ท่าเรือที่ส่งออก พิจารณาอนุญาตเป็นการเฉพาะราย และพิจารณาความผิดโดยปรับตามเกณฑ์การเปรียบเทียบงดการฟ้องร้อง

(6.3) การแก้ไขข้อมูลบัญชีตู้สินค้า ถือปฏิบัติเช่นเดียวกับการแก้ไขข้อมูลรายงานสินค้า โดยตัวแทนเรือ

(6.4) การยกเลิกข้อมูลบัญชีตู้สินค้า ให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของตู้สินค้า ทำการส่งข้อมูล Cancel Manifest Message เท่านั้น

(6.5) การแก้ไขข้อมูลบัญชีสินค้าทางเรือ ถือปฏิบัติเช่นเดียวกับการแก้ไขข้อมูลรายงานสินค้าโดยตัวแทนเรือ

(6.6) การยกเลิกข้อมูลบัญชีสินค้าทางเรือ ให้ผู้รายงานยานพาหนะออก หรือตัวแทนผู้รับมอบอำนาจจากนายเรือ หรือผู้ขนส่งตู้สินค้า หรือเจ้าของตู้สินค้า ทำการส่งข้อมูล Cancel Manifest Message เท่านั้น

**ส่วนที่ 2 การรายงานอากาศยานออกและการยื่นบัญชีสินค้าสำหรับอากาศยาน**

ข้อ 61 ให้ตัวแทนอากาศยานดำเนินการเกี่ยวกับการรายงานอากาศยานออก และการยื่นบัญชีสินค้าสำหรับอากาศยานทางอิเล็กทรอนิกส์ ดังต่อไปนี้

(1) การรายงานอากาศยานออกไปนอกราชอาณาจักร

(1.1) ก่อนอากาศยานออก ให้ตัวแทนอากาศยานจัดทำข้อมูลการรายงานอากาศยานออก (Vessel Schedule : VSED) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์ เข้าสู่ระบบคอมพิวเตอร์ของศุลกากร

(1.2) เมื่อระบบคอมพิวเตอร์ของกรมศุลกากรรับข้อมูลรายงานอากาศยานออกแล้ว จะแจ้งกลับเลขที่รับรายงานอากาศยานออก (Receive Control Number) ให้ตัวแทนอากาศยานทราบ ถือเป็นการออกใบปล่อยอากาศยานออกเดินทางไปต่างประเทศได้

(1.3) ให้ตัวแทนอากาศยานชำระค่าธรรมเนียมใบปล่อยอากาศยาน

(1.4) เมื่ออากาศยานออกไปนอกราชอาณาจักรให้ตัวแทนอากาศยานจัดทำข้อมูล วันอากาศยานออกไปนอกราชอาณาจักรจริงและเวลาที่อากาศยานออกจากสนามบินที่เป็นด่านศุลกากร (Actual Date Actual Time) ตามมาตรฐานที่กรมศุลกากรกำหนด และส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

(1.5) ภายในกำหนดยี่สิบสี่ชั่วโมง นับแต่อากาศยานออกจากสนามบินที่เป็นด่านศุลกากร ตัวแทนอากาศยานสามารถส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อแก้ไขข้อมูลวันอากาศยานออกได้โดยไม่ต้องพิจารณาความผิด

(2) ให้ตัวแทนอากาศยาน

(2.1) จัดทำข้อมูลบัญชีสินค้าสำหรับอากาศยาน (Air Cargo Manifest : AMAN) ตามมาตรฐานที่กรมศุลกากรกำหนด

(2.2) จัดทำข้อมูลใบตราส่งสินค้าสำหรับอากาศยาน (Air Waybill Manifest : ABIL) ตามมาตรฐานที่กรมศุลกากรกำหนด

(2.3) แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรภายใต้เลขที่รับรายงานอากาศยานออก ภายในยี่สิบสี่ชั่วโมงนับแต่อากาศยานออกจากสนามบินที่เป็นด่านศุลกากรในราชอาณาจักร

(3) การสำแดงเครื่องหมายและเลขหมายหีบห่อ (Shipping Marks) ในข้อมูลบัญชีสินค้า สำหรับอากาศยาน ถ้าข้อมูลเป็นรูปภาพให้บันทึกเป็น Picture แต่ถ้าเป็นข้อความให้บันทึกเป็นข้อความตามจริง ตามมาตรฐานที่กรมศุลกากรกำหนด

(4) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(4.1) ถ้าพบข้อผิดพลาดในการตรวจสอบความถูกต้องเบื้องต้น ระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล

(4.2) ถ้าไม่พบข้อผิดพลาดระบบคอมพิวเตอร์ของศุลกากรจะนำข้อมูลเที่ยวบินของอากาศยาน วันอากาศยานออก ข้อมูลเลขที่ใบตราส่งตามบัญชีสินค้าสำหรับอากาศยานที่ได้ทำการยืนยันความถูกต้องแล้ว เพื่อใช้ในการประมวลผลการปิดบัญชีอากาศยานและ/หรือรับบรรทุกของขาออกต่อไป

ข้อ 62 การยื่นบัญชีรายชื่อผู้โดยสารขาออกระหว่างประเทศ สำหรับอากาศยานที่มีผู้โดยสาร และ/หรือลูกเรือ นอกจากการรายงานอากาศยานออก ให้ผู้ควบคุมอากาศยาน หรือผู้รับมอบอำนาจจากผู้ควบคุมอากาศยาน หรือตัวแทนอากาศยานดำเนินการ ดังนี้

(1) จัดทำบัญชีรายชื่อผู้โดยสารขาออกระหว่างประเทศ (Passenger Manifest) เป็นคู่ฉบับตามแบบที่กำหนดใน APPENDIX 2. PASSENGER MANIFEST, Annex 9 : Facilitation, International Standards and Recommended Practices ขององค์การการบินพลเรืองระหว่างประเทศ (The International Civil Aviation Organization : ICAO) ยื่นต่อสนามบินที่เป็นด่านศุลกากรที่รับผิดชอบ ในเวลาเดียวกับที่รายงานอากาศยานออก พร้อมลงรายละเอียดและลายมือชื่อในสมุดรายงานผู้โดยสารขาออก (แบบที่ 491)

(2) การส่งข้อมูลผู้โดยสารล่วงหน้าซึ่งได้กระทำในรูปของอิเล็กทรอนิกส์ ผ่านระบบข้อมูลตรวจสอบและคัดกรองผู้โดยสารล่วงหน้า (Advance Passenger Processing System : APPS) หลังจากผู้โดยสารขึ้นเครื่องบินเรียบร้อยแล้ว (Flight Closed) ให้ถือว่ามีผลโดยชอบด้วยกฎหมายเช่นเดียวกับการดำเนินการยื่นบัญชีรายชื่อผู้โดยสารโดยทางเอกสาร

**ส่วนที่ 3 การรายงานยานพาหนะออกและการยื่นบัญชีสินค้าทางบก**

ข้อ 63 ให้ผู้ควบคุมยานพาหนะที่ทำการขนย้ายสินค้าออกนอกราชอาณาจักรผ่านเขตแดนทางบก

ยื่นใบกำกับการขนย้ายสินค้าต่อพนักงานศุลกากรเมื่อจะนำยานพาหนะผ่านด่านพรมแดนที่ส่งออกโดยไม่ต้องยื่นบัญชีสินค้า (แบบ ศ.บ. 3) อีก เพื่อใช้ในการประมวลผลการรับบรรทุกของขาออกไปนอกราชอาณาจักรต่อไป

**ส่วนที่ 4 การรายงานยานพาหนะออกและการยื่นบัญชีสินค้าทางรถไฟ**

ข้อ 64 ให้ผู้รับผิดชอบการขนส่งสินค้าทางรถไฟ หรือของเจ้าของผู้มีสิทธิครอบครองสินค้าที่ขนส่งทางรถไฟที่ประสงค์จะยื่นรายงานยานพาหนะที่ขนส่งสินค้าผ่านพรมแดนทางบกออกไปนอกราชอาณาจักร และยื่นบัญชีสินค้าทางอิเล็กทรอนิกส์ ดำเนินการเช่นเดียวกับการรายงานของออก และการยื่นบัญชีสินค้าทางเรือโดยอนุโลม เพื่อใช้ในการประมวลผลการรับบรรทุกของขาออกไปนอกราชอาณาจักรต่อไป

**ส่วนที่ 5 การรายงานของออกและการยื่นบัญชีสินค้าทางไปรษณีย์**

ข้อ 65 เมื่อที่ทำการไปรษณีย์ได้รับฝากส่งเรียบร้อยแล้ว และพนักงานศุลกากรจะทำการบันทึกการตรวจในระบบคอมพิวเตอร์ของศุลกากร ระบบคอมพิวเตอร์ของศุลกากรจะทำการประมวลผลการรับบรรทุกของขาออกไปนอกราชอาณาจักร ต่อไป

**ส่วนที่ 6 การรายงานของออกและการยื่นบัญชีสินค้าสำหรับของที่ขนส่งทางท่อหรือสายส่งไฟฟ้า**

ข้อ 66 สำหรับของที่ทำการขนส่งทางท่อส่งหรือสายส่งไฟฟ้า

(1) ให้ผู้ส่งของออกจัดทำข้อมูลบัญชีสินค้าตามมาตรฐานที่กรมศุลกากรกำหนด แล้วส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากร ภายในวันที่สิบห้าของเดือนถัดจากเดือนที่ส่งของออกไปนอกราชอาณาจักร

(2) การยื่นใบขนสินค้าขาออกอย่างน้อยต้องมีเอกสารประกอบ ดังต่อไปนี้

(ก) บัญชีราคาสินค้า (invoice)

(ข) เอกสารจำเป็นอื่น ๆ เช่น ข้อมูลยืนยันปริมาณและมูลค่าพลังงานไฟฟ้า เป็นต้น

(3) ให้ผู้รับผิดชอบการขนส่งสินค้าทางท่อหรือสายส่งไฟฟ้า หรือเจ้าของผู้มีสิทธิครอบครองสินค้า ที่ขนส่งทางทางท่อหรือสายส่งไฟฟ้า จัดทำข้อมูลยื่นรายงานการส่งออกและบัญชีสินค้าสำหรับของที่ขนส่งทางท่อหรือสายส่งไฟฟ้า แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ภายในวันที่สิบห้าของเดือนถัดจากเดือนที่ส่งของออกไปนอกราชอาณาจักร

**หมวดที่ 7 กระบวนการทางศุลกากรเกี่ยวกับคลังสินค้าทัณฑ์บน**

ข้อ 67 ในหมวดนี้

(1) คำว่า “ผู้นำของเข้าในคลังสินค้าทัณฑ์บน” หมายความถึง ผู้นำของเข้าที่นำของเข้ามาในราชอาณาจักรเพื่อขนเข้าเก็บในคลังสินค้าทัณฑ์บน และเป็นผู้ได้รับใบอนุญาตให้จัดตั้งคลังสินค้าทัณฑ์บนแล้ว หรือผู้ได้รับใบอนุญาตให้จัดตั้งคลังสินค้าทัณฑ์บนยินยอมให้นำของเข้าเก็บในคลังสินค้าทัณฑ์บนนั้น ๆ ได้

(2) คำว่า “ผู้นำของเข้าตามมาตรา 126 วรรคสาม” หมายความถึง ผู้รับโอนของที่เก็บในคลังสินค้าทัณฑ์บน เข้าไปในคลังสินค้าทัณฑ์บน หรือจำหน่ายให้แก่ผู้นำของเข้าตามมาตรา 29 แห่ง พระราชบัญญัติศุลกากร พ.ศ. 2560 หรือผู้มีสิทธิได้รับยกเว้นอากรตามกฎหมายว่าด้วยพิกัดอัตราศุลกากร หรือผู้มีสิทธิได้รับยกเว้นอากรตามกฎหมายอื่น โดยให้ถือว่าของนั้นนำเข้ามาในราชอาณาจักรหรือนำเข้าสำเร็จในเวลาที่ปล่อยของนั้นออกจากคลังสินค้าทัณฑ์บน

(3) คำว่า “ผู้ส่งของออกจากคลังสินค้าทัณฑ์บน” หมายความถึง

(3.1) ผู้ส่งของจากคลังสินค้าทัณฑ์บนออกไปนอกราชอาณาจักร ที่ได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรก่อนการขนย้ายของออกจากคลังสินค้าทัณฑ์บนที่เก็บของนั้น เพื่อเป็นข้อมูลกำกับการขนย้ายของออกจากคลังสินค้าทัณฑ์บน

(3.2) ผู้ส่งของจากคลังสินค้าทัณฑ์บนโอนเข้าไปในคลังสินค้าทัณฑ์บนอื่น หรือจำหน่ายให้แก่ผู้นำของเข้าตามมาตรา 29 แห่งพระราชบัญญัติศุลกากร พ.ศ. 2560 หรือจำหน่ายให้แก่ ผู้มีสิทธิได้รับยกเว้นอากรตามกฎหมายว่าด้วยพิกัดอัตราศุลกากร หรือจำหน่ายให้แก่ผู้มีสิทธิได้รับยกเว้นอากรตามกฎหมายอื่น โดยให้ถือว่าของนั้นได้ส่งออกไปนอกราชอาณาจักรในเวลาที่ปล่อยของนั้นออกจากคลังสินค้าทัณฑ์บน

(4) คำว่า “โอนของเข้าไปในคลังสินค้าทัณฑ์บนอื่น” หมายความถึง การโอนของระหว่างคลังสินค้าทัณฑ์บนที่มีเจ้าของหรือเป็นผู้ได้รับใบอนุญาตให้จัดตั้งคลังสินค้าทัณฑ์บน เป็นบุคคลหรือนิติบุคคลที่มีเลขประจำตัวผู้เสียภาษีต่างกัน

ส่วนที่ 1 บททั่วไป

ข้อ 68 กรณีการนำของเข้าไปในหรือออกจากคลังสินค้าทัณฑ์บนในนามของบุคคลอื่นที่มิใช่

ผู้ได้รับใบอนุญาตให้จัดตั้งคลังสินค้าทัณฑ์บน

(1) ผู้นำของเข้าไปในคลังสินค้าทัณฑ์บนหรือผู้นำของออกจากคลังสินค้าทัณฑ์บนต้องได้รับ

อนุญาตเป็นหนังสือจากผู้ประกอบกิจการคลังสินค้าทัณฑ์บน

(2) ผู้ได้รับใบอนุญาตให้จัดตั้งคลังสินค้าทัณฑ์บนต้องแจ้งการอนุญาตให้พนักงานศุลกากร

ที่กำกับคลังสินค้าทัณฑ์บนนั้นทราบ เพื่อใช้เป็นข้อมูลในการตรวจสอบการปฏิบัติพิธีการศุลกากร ดังนี้

(2.1) ชื่อของผู้นำของเข้าที่ได้รับอนุญาตให้นำของเข้าไปเก็บรักษาหรือดำเนินการใด ๆ

ในคลังสินค้าทัณฑ์บนของตนหรือในการนำของออกจากคลังสินค้าทัณฑ์บนของตน

(2.2) ของที่ผู้ได้รับใบอนุญาต อนุญาตให้ผู้อื่นนำเข้าไปเก็บรักษาหรือดำเนินการใด ๆ

ในคลังสินค้าทัณฑ์บนของตน หรือในการนำของออกจากคลังสินค้าทัณฑ์บนของตน

(2.3) ช่วงระยะเวลาหรือวันที่ที่อนุญาตให้นำของเข้าไปเก็บรักษาหรือดำเนินการใด ๆ

ในคลังสินค้าทัณฑ์บนของตน หรือในการนำของออกจากคลังสินค้าทัณฑ์บนของตน

(3) การอนุญาตบุคคลอื่นนำของเข้าไปในหรือนำของออกจากคลังสินค้าทัณฑ์บนของตน

ให้ถือว่าผู้ได้รับใบอนุญาตจัดตั้งคลังสินค้าทัณฑ์บนนั้นยินยอมผูกพันตนเข้ารับผิดชอบในค่าภาษีอากร

หรือค่าเสียหายอันอาจจะเกิดขึ้นจากบุคคลที่ตนอนุญาตเสมือนดำเนินการด้วยตนเอง

ส่วนที่ 2

การปฏิบัติพิธีการใบขนสินค้าคลังสินค้าทัณฑ์บนทางอิเล็กทรอนิกส์

ข้อ 69 ในการปฏิบัติพิธีการศุลกากรหรือดำเนินการในกระบวนการทางศุลกากร

(1) กับของที่นำเข้ามาในราชอาณาจักรและขนเข้าเก็บในคลังสินค้าทัณฑ์บนภายใต้การควบคุม

ทางศุลกากรในสถานที่ที่กำหนดให้เป็นคลังสินค้าทัณฑ์บนนั้นไม่ต้องชำระค่าภาษีอากรขาเข้า

(1.1) ให้ผู้นำของเข้าในคลังสินค้าทัณฑ์บนดำเนินการโดยวิธีการทางอิเล็กทรอนิกส์

ณ ด่านศุลกากร หรือสนามบินที่เป็นด่านศุลกากรที่ระบุไว้ในบัญชีสินค้าว่ามีชื่อส่งของถึง

(1.2) ของที่นำเข้ามาในราชอาณาจักรเพื่อขนเข้าเก็บในคลังสินค้าทัณฑ์บนและได้ตรวจปล่อย

ออกจากด่านศุลกากร หรือสนามบินที่เป็นด่านศุลกากรที่นำเข้าแล้ว ให้ถือว่าได้จดแจ้งรายละเอียด

แห่งของที่ขนขึ้นเก็บในคลังสินค้าทัณฑ์บน ทั้งชนิด คุณภาพ ปริมาณ น้ำหนัก ราคา หรือเกี่ยวกับอัตราอากร

ถูกต้องตรงตามที่ผู้นำของเข้าในคลังสินค้าทัณฑ์บนได้ส่งข้อมูลเข้าสู่ระบบคอมพิวเตอร์ของศุลกากร

หน้า 63

(เล่มที่ 2)

เล่ม 137 ตอนพิเศษ 86 ง

ราชกิจจานุเบกษา

15 เมษายน 2563

(2) กับของที่จะทำการปล่อยออกจากคลังสินค้าทัณฑ์บน เพื่อทำการขนย้ายไปยังด่านศุลกากร

หรือสนามบินที่เป็นด่านศุลกากรเพื่อส่งออกไปนอกราชอาณาจักร โดยยกเว้นการเก็บอากรขาเข้า

และอากรขาออกแก่ของที่ปล่อยออกไปจากคลังสินค้าทัณฑ์บนเพื่อส่งออกไปนอกราชอาณาจักรไม่ว่าจะ

ปล่อยออกในสภาพเดิมที่นำเข้าหรือสภาพอื่น

(2.1) ให้ผู้ส่งของออกจากคลังสินค้าทัณฑ์บน ดำเนินการโดยวิธีการทางอิเล็กทรอนิกส์

ณ ด่านศุลกากร หรือสนามบินที่เป็นด่านศุลกากรสุดท้ายที่ระบุไว้ว่าจะทำการขนหรือย้ายขนของ

เพื่อส่งออกไปนอกราชอาณาจักร

(2.2) ให้ผู้ส่งของออกจากคลังสินค้าทัณฑ์บน ส่งข้อมูลใบขนสินค้าขาออกเข้าสู่ระบบ

คอมพิวเตอร์ของศุลกากรก่อนการขนย้ายสินค้าออกจากคลังสินค้าทัณฑ์บนที่เก็บของนั้น เพื่อเป็นข้อมูล

กำกับการขนย้ายของออกจากคลังสินค้าทัณฑ์บนไปยังด่านศุลกากร หรือสนามบินที่เป็นด่านศุลกากร

ที่จะทำการส่งของออก

ส่วนที่ 3

การปฏิบัติพิธีการใบขนสินค้าโอนย้ายภายในประเทศของคลังสินค้าทัณฑ์บนทางอิเล็กทรอนิกส์

ข้อ 70 การปฏิบัติพิธีการใบขนสินค้าโอนย้ายภายในประเทศทางอิเล็กทรอนิกส์สำหรับของ

ที่ขนย้ายหรือจำหน่ายจากคลังสินค้าทัณฑ์บน

(1) การส่งข้อมูลใบขนสินค้าขาออกโอนย้ายภายในประเทศ

(1.1) ให้ผู้ส่งของออกจากคลังสินค้าทัณฑ์บน จัดทำใบขนสินค้าขาออกโอนย้าย

ภายในประเทศตามมาตรฐานที่กรมศุลกากรกำหนด โดยให้ถือสภาพของ ราคาของ พิกัดอัตราศุลกากร

ที่เป็นอยู่ในวันที่จัดทำใบขนสินค้าขาออกนั้น

(1.2) กรณีผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรก่อนการ

ขนย้ายสินค้าออกจากคลังสินค้าทัณฑ์บนที่เก็บของนั้น โดยให้ถือเป็นการส่งออกไปนอกราชอาณาจักร

ในขณะที่ปล่อยของนั้นออกจากคลังสินค้าทัณฑ์บน ได้แก่

(1.1.1) การปล่อยของออกจากคลังสินค้าทัณฑ์บน เพื่อโอนไปยังคลังสินค้าทัณฑ์บนอื่น

(1.1.2) การปล่อยออกจากคลังสินค้าทัณฑ์บน เพื่อจำหน่ายให้แก่ผู้นำของเข้ามา

ตามมาตรา 29 แห่งพระราชบัญญัติศุลกากร พ.ศ. 2560

(1.1.3) การปล่อยออกจากคลังสินค้าทัณฑ์บน เพื่อจำหน่ายให้แก่ผู้มีสิทธิ

ได้รับยกเว้นอากรตามกฎหมายว่าด้วยพิกัดอัตราศุลกากร

(1.1.4) การปล่อยออกจากคลังสินค้าทัณฑ์บน เพื่อจำหน่ายให้แก่ผู้มีสิทธิ

ได้รับยกเว้นอากรตามกฎหมายอื่น เช่น พระราชบัญญัติการนิคมอุตสาหกรรมแห่งประเทศไทย

พ.ศ. 2522 หรือพระราชบัญญัติส่งเสริมการลงทุน พ.ศ. 2520 เป็นต้น

หน้า 64

(เล่มที่ 2)

เล่ม 137 ตอนพิเศษ 86 ง

ราชกิจจานุเบกษา

15 เมษายน 2563

(1.3) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(1.3.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาด

กลับไปให้ผู้ส่งข้อมูล ให้ผู้ส่งของออกจากคลังสินค้าทัณฑ์บนทำการแก้ไขข้อมูลและส่งข้อมูลการแก้ไขข้อมูล

ใบขนสินค้าขาออกโอนย้ายภายในประเทศเข้าสู่ระบบคอมพิวเตอร์ของศุลกากร

(1.3.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่

ใบขนสินค้าขาออกโอนย้ายภายในประเทศทางอิเล็กทรอนิกส์จำนวนสิบสี่หลัก

(1.4) ระบบคอมพิวเตอร์ของศุลกากรจะตอบกลับเลขที่ใบขนสินค้าขาออกโอนย้าย

ภายในประเทศทางอิเล็กทรอนิกส์ไปยังผู้ส่งข้อมูลในสถานะพร้อมตรวจปล่อย โดยมีประเภทของเอกสารหลัก

มีค่าเป็น B = ใบขนสินค้าขาออกโอนย้ายภายในประเทศ โดยถือเป็นการยื่นใบขนสินค้าขาออก

ต่อศุลกากรแล้ว

(1.5) การโอนของเข้าไปในคลังสินค้าทัณฑ์บนอื่นที่เป็นบุคคลหรือนิติบุคคลที่มี

เลขประจำตัวผู้เสียภาษีเดียวกันให้ยื่นใบขนสินค้าขาออกโดยถือเป็นการส่งออกและนำเข้า

(2) การส่งข้อมูลใบขนสินค้าขาเข้าโอนย้ายภายในประเทศ

(2.1) ให้ผู้นำของเข้าตามมาตรา 126 วรรคสาม แห่งพระราชบัญญัติศุลกากร

พ.ศ. 2560 จัดทำใบขนสินค้าขาเข้าโอนย้ายภายในประเทศตามมาตรฐานที่กรมศุลกากรกำหนด

โดยให้ถือสภาพแห่งของ ราคาศุลกากร พิกัดศุลกากร อัตราศุลกากร ที่เป็นอยู่ในวันที่จัดทำใบขนสินค้า

ขาออกและให้ระบุเลขที่ใบขนสินค้าขาออกโอนย้ายภายในประเทศนั้นไว้ในข้อมูลใบขนสินค้าขาเข้า

โอนย้ายภายในประเทศด้วย

(2.2) แล้วเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรก่อนการ

ขนย้ายสินค้าออกจากคลังสินค้าทัณฑ์บนที่เก็บของนั้น โดยให้ถือเป็นการนำเข้ามาในราชอาณาจักร

ในขณะที่ตรวจปล่อยของนั้น

(2.3) โดยข้อมูลของของที่รับโอนในใบขนสินค้าขาเข้าโอนย้ายภายในประเทศต้องถูกต้อง

ตรงกับข้อมูลของของที่โอนหรือจำหน่ายตามใบขนสินค้าขาออกโอนย้ายภายในประเทศที่ได้ส่งเข้าสู่ระบบ

คอมพิวเตอร์ของศุลกากรแล้ว

(2.4) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(2.4.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาด

กลับไปให้ผู้ส่งข้อมูล ให้ผู้นำของเข้าตามมาตรา 126 วรรคสาม แห่งพระราชบัญญัติศุลกากร

พ.ศ. 2560 ทำการแก้ไขข้อมูลและส่งข้อมูลการแก้ไขข้อมูลใบขนสินค้าขาเข้าโอนย้ายภายในประเทศ

เข้าสู่ระบบคอมพิวเตอร์ของศุลกากร

(2.4.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่

ใบขนสินค้าขาเข้าโอนย้ายภายในประเทศทางอิเล็กทรอนิกส์จำนวนสิบสี่หลัก ในสถานะพร้อมตรวจปล่อย

หน้า 65

(เล่มที่ 2)

เล่ม 137 ตอนพิเศษ 86 ง

ราชกิจจานุเบกษา

15 เมษายน 2563

(2.5) ระบบคอมพิวเตอร์ของศุลกากรจะตอบกลับเลขที่ใบขนสินค้าขาเข้าโอนย้าย

ภายในประเทศทางอิเล็กทรอนิกส์ไปยังผู้ส่งข้อมูล โดยมีประเภทของเอกสารหลักมีค่าเป็น A = ใบขนสินค้า

ขาเข้าโอนย้ายภายในประเทศ โดยถือเป็นการยื่นใบขนสินค้าขาเข้าโดยถูกต้องต่อศุลกากรแล้ว

(3) การตรวจของตามใบขนสินค้าขาเข้าโอนย้ายภายในประเทศตามมาตรา 126 วรรคสาม

แห่งพระราชบัญญัติศุลกากร พ.ศ. 2560 ให้ดำเนินการพร้อมกันกับการตรวจของตามใบขนสินค้า

ขาออกโอนย้ายภายในประเทศ ณ คลังสินค้าทัณฑ์บนที่เก็บของนั้น

(3.1) ระบบคอมพิวเตอร์ของศุลกากรจะทำการแจ้งกลับให้ผู้นำของเข้าตามมาตรา 126 วรรคสาม

แห่งพระราชบัญญัติศุลกากร พ.ศ. 2560 ทราบเพื่อมาติดต่อรับพนักงานศุลกากรหน่วยงานบริการ

ศุลกากรที่มีเขตอำนาจในการกำกับดูแลคลังสินค้าทัณฑ์บน ที่เก็บของนั้นเป็นผู้ทำการตรวจสอบพิกัด ราคา

และของ

(3.2) การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนด

พิกัดอัตราศุลกากร และให้ใช้หลักเกณฑ์การกำหนดราคาศุลกากรโดยอนุโลม

(3.3) เมื่อตรวจสอบพิกัด ราคา และของแล้วเสร็จพนักงานศุลกากรจะทำการบันทึก

การตรวจพร้อมวันที่ที่ทำการตรวจปล่อยสินค้าดังกล่าวในระบบคอมพิวเตอร์ของศุลกากร

(4) การรับบรรทุกของที่ส่งออกจากคลังสินค้าทัณฑ์บนภายในประเทศ

(4.1) ในวันทำการเดียวกันที่พนักงานศุลกากรทำการบันทึกผลการตรวจใบขนสินค้าขาเข้า

โอนย้ายของจากคลังสินค้าทัณฑ์บนภายในประเทศ ระบบคอมพิวเตอร์ของศุลกากรจะประมวลผล

รับบรรทุกใบขนสินค้าขาออกโอนย้ายของออกจากคลังสินค้าทัณฑ์บนภายในประเทศที่ปรากฏเลขที่

ใบขนสินค้าในข้อมูลใบขนสินค้าขาเข้าโอนย้ายภายในประเทศที่ได้บันทึกผลการตรวจนั้น โดยอัตโนมัติ

(4.2) ในวันทำการเดียวกันระบบคอมพิวเตอร์ของศุลกากรจะตอบกลับข้อมูลที่ทำการ

ประมวลผลการรับบรรทุกไปให้ผู้ส่งข้อมูลใบขนสินค้าขาออกโอนย้ายภายในประเทศนั้น ทราบถึงการรับ

บรรทุกสินค้าโอนย้ายภายในประเทศดังกล่าว

ส่วนที่ 4

การนำของออกจากคลังสินค้าทัณฑ์บนเพื่อใช้หรือจำหน่ายในราชอาณาจักร

ข้อ 71 กรณีการนำของออกจากคลังสินค้าทัณฑ์บนเพื่อใช้หรือจำหน่ายในราชอาณาจักร

(1) ให้ผู้ที่นำของออกมาจากคลังสินค้าทัณฑ์บนเพื่อใช้หรือจำหน่ายในประเทศมีความรับผิด

ในอันต้องชำระภาษีอากรสำหรับของนั้นตั้งแต่เวลาที่ของนั้นนำเข้าสำเร็จ

(2) ให้ผู้นำของออกจากคลังสินค้าทัณฑ์บนส่งข้อมูลใบขนสินค้าขาเข้าโอนย้ายภายในประเทศ

เข้าสู่ระบบคอมพิวเตอร์ของศุลกากรก่อนการขนย้ายสินค้าออกจากคลังสินค้าทัณฑ์บนที่เก็บของนั้น ดังนี้

(2.1) ให้ใช้อัตราแลกเปลี่ยนเงินตราที่ใช้อยู่ในวันที่นำของนั้นเข้ามาในราชอาณาจักร

หน้า 66

(เล่มที่ 2)

เล่ม 137 ตอนพิเศษ 86 ง

ราชกิจจานุเบกษา

15 เมษายน 2563

(2.2) ให้ใช้สภาพแห่งของ ราคาศุลกากร และพิกัดศุลกากร ที่เป็นอยู่ในเวลาที่นำเข้าสำเร็จ

แต่อัตราศุลกากรให้ถือตามอัตราศุลกากรที่ใช้อยู่ในเวลาซึ่งได้ปล่อยของเช่นว่านั้นออกไปจากคลังสินค้าทัณฑ์บน

ไม่ว่าจะปล่อยไปในสภาพเดิมที่นำเข้าหรือในสภาพอื่น

(2.3) กรณีคลังทัณฑ์บนทั่วไปให้ระบุเลขที่ใบขนสินค้าขาเข้าที่นำของนั้นเข้าเก็บ

ในคลังสินค้าทัณฑ์บนด้วย

(3) การตรวจปล่อยของที่นำออกไปจากคลังสินค้าทัณฑ์บน เพื่อใช้หรือจำหน่ายในประเทศ

ให้ทำการตรวจปล่อยของที่นำเข้าในประเทศนั้น ณ คลังสินค้าทัณฑ์บนที่เก็บของนั้น

(4) ของที่ได้นำออกจากคลังสินค้าทัณฑ์บนเพื่อใช้หรือจำหน่ายในประเทศ เมื่อได้ทำการปล่อย

จากคลังสินค้าทัณฑ์บนที่เก็บของนั้นแล้ว ให้ถือว่าของที่นำออกมาเพื่อใช้หรือจำหน่ายในประเทศนั้น

ทั้งชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าได้ส่ง

ข้อมูลเข้าสู่ระบบคอมพิวเตอร์ของศุลกากร

**หมวดที่ 8 กระบวนการทางศุลกากรเกี่ยวกับเขตปลอดอากร**

ข้อ 72 ในประกาศนี้

“เขตปลอดอากร” หมายความว่า เขตพื้นที่ที่กำหนดไว้ เพื่อประโยชน์ทางอากรศุลกากร ในการประกอบอุตสาหกรรม พาณิชยกรรม หรือกิจการอื่นที่เป็นประโยชน์แก่การเศรษฐกิจของประเทศ

“ผู้ได้รับใบอนุญาตจัดตั้งเขตปลอดอากร” หมายความว่า ผู้ซึ่งได้รับอนุญาตจากอธิบดีให้จัดตั้งเขตปลอดอากร โดยต้องเสียค่าธรรมเนียมรายปีตามที่กำหนดในกฎกระทรวง

“ผู้ได้รับใบอนุญาตให้ประกอบกิจการในเขตปลอดอากร” หมายความว่า ผู้ซึ่งได้รับอนุญาตจากอธิบดีให้ประกอบกิจการในเขตปลอดอากร โดยต้องเสียค่าธรรมเนียมรายปีตามที่กำหนดในกฎกระทรวง

**ส่วนที่ 1 บททั่วไป**

ข้อ 73 การนำของเข้าไปในเขตปลอดอากรหรือนำของออกจากเขตปลอดอากรโดยบุคคลอื่น ที่มิใช่ผู้ได้รับใบอนุญาตให้ประกอบกิจการในเขตปลอดอากร

(1) ผู้นำของเข้าไปในเขตปลอดอากรหรือผู้นำของออกจากเขตปลอดอากรต้องได้รับอนุญาตจากผู้ได้รับใบอนุญาตให้ประกอบกิจการในเขตปลอดอากร

(2) ผู้ได้รับใบอนุญาตให้ประกอบกิจการในเขตปลอดอากรต้องแจ้งการอนุญาตให้พนักงานศุลกากรที่กำกับดูแลเขตปลอดอากรทราบตามรูปแบบที่กรมศุลกากรกำหนด เพื่อใช้เป็นข้อมูลในการตรวจสอบ ดังนี้

(2.1) ชื่อของผู้ประกอบการที่ตนอนุญาตให้นำของเข้าไปเก็บรักษา หรือนำของออก หรือดำเนินการใด ๆ ในสถานประกอบกิจการของตน

(2.2) สินค้าที่ผู้ได้รับใบอนุญาตให้ประกอบกิจการในเขตปลอดอากรอนุญาตให้บุคคลอื่นนำของเข้าไปเก็บรักษา หรือนำออก หรือดำเนินการใด ๆ ในสถานประกอบกิจการของตน

(2.3) ช่วงระยะเวลาหรือวันที่ที่อนุญาตให้นำของเข้าไปเก็บรักษา หรือนำของออก หรือดำเนินการใด ๆ ในสถานประกอบกิจการของตน

(3) การอนุญาตให้บุคคลอื่นนำของเข้าไปเขตปลอดอากรหรือนำของออกจากเขตปลอดอากรของตน ให้ถือว่าผู้ได้รับใบอนุญาตให้ประกอบกิจการในเขตปลอดอากรยินยอมผูกพันตนเข้ารับผิดชอบในค่าอากร และภาษีตามกฎหมายอื่น (ถ้ามี) หรือค่าเสียหายอันอาจจะเกิดขึ้นจากบุคคลที่ตนอนุญาตเสมือนดำเนินการด้วยตนเอง

**ส่วนที่ 2 การปฏิบัติพิธีการใบขนสินค้าเขตปลอดอากรทางอิเล็กทรอนิกส์**

ข้อ 74 ในการปฏิบัติพิธีการศุลกากรหรือดำเนินการในกระบวนการทางศุลกากร

(1) ของที่นำเข้ามาในราชอาณาจักรเพื่อนำเข้าไปในเขตปลอดอากรที่เป็นของยกเว้นอากรขาเข้า

(1.1) ให้ผู้นำของเข้าในเขตปลอดอากรดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรที่ระบุไว้ในบัญชีสินค้าว่ามีชื่อส่งของถึง

(1.2) ของที่นำเข้ามาในราชอาณาจักรเพื่อนำเข้าไปในเขตปลอดอากรและได้ตรวจปล่อยออกจากด่านศุลกากร หรือสนามบินที่เป็นด่านศุลกากรที่นำเข้าแล้ว ให้ถือว่า ทั้งชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าในเขตปลอดอากร ได้ส่งข้อมูลเข้าสู่ระบบคอมพิวเตอร์ของศุลกากร

(2) ของที่จะทำการปล่อยออกจากเขตปลอดอากรเพื่อทำการขนย้ายไปยังด่านศุลกากร หรือสนามบินที่เป็นด่านศุลกากรเพื่อส่งออกไปนอกราชอาณาจักร ให้ยกเว้นภาษีอากรขาออกแก่ของที่ปล่อยออกไปจากเขตปลอดอากรเพื่อส่งออกไปนอกราชอาณาจักร แต่ไม่รวมถึงการนำของในราชอาณาจักรที่ต้องเสียอากรขาออกเข้าไปในเขตปลอดอากรและได้ส่งออกไปนอกราชอาณาจักร ในสภาพเดิมที่นำเข้า

(2.1) ให้ผู้ส่งของออกจากเขตปลอดอากรดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรสุดท้ายที่ระบุไว้ว่าจะทำการขนหรือย้ายขนของเพื่อส่งออกไปนอกราชอาณาจักร

(2.2) ให้ผู้ส่งของออกจากเขตปลอดอากรส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรก่อนการขนย้ายสินค้าออกจากเขตปลอดอากรที่เก็บของนั้น เพื่อเป็นข้อมูลกำกับการขนย้ายของออกจากเขตปลอดอากรไปยังด่านศุลกากร หรือสนามบินที่เป็นด่านศุลกากรที่จะทำการส่งของออก

**ส่วนที่ 3 การปฏิบัติพิธีการใบขนสินค้าขาออกโอนย้ายเข้าเขตปลอดอากรทางอิเล็กทรอนิกส์**

ข้อ 75 การปฏิบัติพิธีการใบขนสินค้าขาออกโอนย้ายเข้าเขตปลอดอากรทางอิเล็กทรอนิกส์ สำหรับการนำของที่อยู่ภายในราชอาณาจักรซึ่งจะได้รับยกเว้นอากรหรือคืนเงินอากรเมื่อส่งออกไปนอกราชอาณาจักรนำเข้าไปในเขตปลอดอากร

(1) การส่งข้อมูลใบขนสินค้าขาออกโอนย้ายเข้าเขตปลอดอากร

(1.1) ให้ผู้นำของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักร และจะนำของดังกล่าวเข้าไปในเขตปลอดอากร

(1.1.1) จัดทำข้อมูลการส่งข้อมูลใบขนสินค้าขาออกโอนย้ายเข้าเขตปลอดอากร ตามมาตรฐานที่กรมศุลกากรกำหนด โดยถือสภาพแห่งของ ราคาศุลกากร พิกัดอัตราศุลกากรที่เป็นอยู่ในวันที่จัดทำใบขนสินค้าขาออกโอนย้ายเข้าเขตปลอดอากร

(1.1.2) ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรก่อนการขนย้ายของดังกล่าวเข้าไปในเขตปลอดอากร โดยให้ถือเป็นการส่งออกไปนอกราชอาณาจักรในขณะที่นำของนั้นเข้าไปในเขตปลอดอากร

(1.2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(1.2.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักร และจะนำของดังกล่าวเข้าไปในเขตปลอดอากรทำการแก้ไขข้อมูล และส่งข้อมูลการแก้ไขข้อมูลการส่งข้อมูลใบขนสินค้าขาออกโอนย้ายเข้าเขตปลอดอากรเข้าสู่ระบบคอมพิวเตอร์ของศุลกากร

(1.2.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาออกโอนย้ายเข้าเขตปลอดอากรทางอิเล็กทรอนิกส์จำนวนสิบสี่หลัก

(1.3) ระบบคอมพิวเตอร์ของศุลกากรจะตอบกลับเลขที่ใบขนสินค้าขาออกโอนย้ายเข้าเขตปลอดอากรทางอิเล็กทรอนิกส์ไปยังผู้ส่งข้อมูลในสถานะพร้อมตรวจปล่อย โดยถือเป็นการยื่นใบขนสินค้าต่อกรมศุลกากรแล้ว

(2) การตรวจสอบของพนักงานศุลกากรที่กำกับดูแลเขตปลอดอากร

(2.1) ให้ผู้ประสงค์จะนำของเข้าไปในเขตปลอดอากรขนย้ายของไปยังเขตปลอดอากรดังกล่าว

(2.2) ในการขนของผ่านเข้าไปในเขตปลอดอากร ให้ผู้ควบคุมยานพาหนะแสดงเลขที่ใบขนสินค้าขาออกโอนย้ายเข้าเขตปลอดอากรที่กำกับของนั้น พร้อมเอกสารใบส่งสินค้าให้กับผู้ได้รับใบอนุญาตให้ประกอบกิจการในเขตปลอดอากร ในขณะนำของผ่านเข้าไปในเขตปลอดอากรนั้น

(3) การตรวจสอบของที่จะนำผ่านเข้าไปในเขตปลอดอากร พนักงานศุลกากรอาจตรวจสอบของขาออกที่นำผ่านเข้าในเขตปลอดอากรเป็นครั้งคราว

(4) กรณีของที่นำเข้าไปในเขตปลอดอากรไม่ครบตามจำนวนในใบขนสินค้าขาออกโอนย้าย เข้าเขตปลอดอากร ให้ผู้ส่งของออกดำเนินการ ดังนี้

(4.1) กรณีของที่นำเข้าไปในเขตปลอดอากรจำนวนไม่ตรงตามที่ระบุในใบขนสินค้าขาออกโอนย้ายเข้าเขตปลอดอากร ให้ผู้ยื่นใบขนสินค้าส่งข้อมูลผ่านระบบศุลกากรอิเล็กทรอนิกส์ (TCES) แก้ไขข้อมูลรายการสินค้าให้ถูกต้องตามความเป็นจริง และยืนยันปริมาณหรือจำนวนหีบห่อสินค้าที่นำเข้าไปในเขตปลอดอากรภายในวันที่สิบของเดือนถัดไป โดยไม่ต้องพิจารณาความผิด

(4.2) การแก้ไขข้อมูลรายการสินค้าภายหลังวันที่สิบของเดือนถัดไป ให้ผู้ยื่นใบขนสินค้าขาออกโอนย้ายเข้าเขตปลอดอากร จัดทำคำร้องพร้อมแนบเอกสารที่เกี่ยวข้องยื่นต่อหน่วยงานศุลกากรที่กำกับดูแลเขตปลอดอากรนั้นพิจารณาเป็นการเฉพาะราย

(5) กรณีขอตรวจรับสินค้ากลับคืน หรือการยกเลิกการส่งออก

(5.1) กรณีตรวจรับสินค้ากลับคืนบางส่วน เนื่องจากไม่ได้ใช้ในการผลิตสินค้า

(5.1.1) ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักรและได้นำของนั้นเข้าไปในเขตปลอดอากรแล้ว จัดทำคำร้องเพื่อแจ้งรายการของสินค้าที่ต้องการตรวจรับกลับคืนจากเขตปลอดอากร และยืนยันปริมาณหรือจำนวนหีบห่อสินค้าที่ส่งออกไปในเขตปลอดอากรให้ถูกต้องตรงตามความเป็นจริงพร้อมแนบเอกสารที่เกี่ยวข้อง ยื่นต่อหน่วยงานศุลกากรที่กำกับดูแลเขตปลอดอากรนั้นเพื่อพิจารณาอนุญาต

(5.1.2) เมื่อพนักงานศุลกากรตรวจสอบว่ามีการแก้ไขข้อมูลรายการของสินค้าที่ไม่ได้ส่งออกแล้ว ให้พิจารณาอนุญาตให้รับสินค้ากลับคืนได้ โดยไม่ต้องมีการพิจารณาความผิด

(5.2) กรณียกเลิกการส่งออกและขอตรวจรับสินค้ากลับคืนทั้งหมด

(5.2.1) ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักร และได้นำของนั้นเข้าไปในเขตปลอดอากรแล้ว จัดทำคำร้องเพื่อยกเลิกการส่งออกและขอตรวจรับสินค้ากลับคืน ยื่นต่อหน่วยงานศุลกากรที่กำกับดูแลเขตปลอดอากรเพื่อพิจารณาอนุญาต

(5.2.2) ให้พนักงานศุลกากรบันทึกข้อมูลการยกเลิกเลขที่ใบขนสินค้าฉบับนั้นออกจากระบบก่อนอนุญาตให้ตรวจรับกลับคืนทั้งหมด โดยไม่ต้องมีการพิจารณาความผิด

(6) การจัดทำรายงานการนำของเข้าในเขตปลอดอากร ให้ผู้ได้รับใบอนุญาตจัดตั้งเขตปลอดอากรที่มีผู้ได้รับใบอนุญาตให้ประกอบกิจการในเขตปลอดอากรที่ประกอบการพาณิชยกรรม จัดทำข้อมูลรายงานยืนยันการโอนย้ายของเข้าออกเขตปลอดอากร (Confirmation of goods report) ส่งกรมศุลกากร ดังนี้

(6.1) ให้ผู้ได้รับใบอนุญาตให้ประกอบกิจการในเขตปลอดอากรประเภทพาณิชยกรรม จัดส่งข้อมูลที่เกี่ยวกับการนำของเข้า การนำของออก การโอนย้ายของของเขตปลอดอากรตามที่กรมศุลกากรกำหนด เช่น เลขที่ใบขนสินค้า รหัสสถิติ พิกัดอัตราศุลกากร ลำดับรายการ ปริมาณของ น้ำหนักและหน่วยนับ ให้ผู้ได้รับใบอนุญาตจัดตั้งเขตปลอดอากร ภายในวันที่สิบห้าของเดือนถัดไป

(6.2) ให้ผู้ได้รับใบอนุญาตจัดตั้งเขตปลอดอากร ดำเนินการรวบรวมและจัดทำข้อมูล ตามข้อ (6.1) ของผู้ได้รับใบอนุญาตให้ประกอบกิจการในเขตปลอดอากรประเภทพาณิชยกรรมในเขตปลอดอากรของตนเองและจัดส่งให้กรมศุลกากรภายในวันที่ยี่สิบของเดือนถัดไป

(7) ระบบคอมพิวเตอร์ของศุลกากรจะทำการประมวลผลการตัดบัญชีเพื่อรับบรรทุกของที่ส่งออก ตามใบขนสินค้าขาออกโอนย้ายเข้าไปในเขตปลอดอากรโดยอัตโนมัติ

**ส่วนที่ 4 การปฏิบัติพิธีการใบขนสินค้าขาเข้าโอนย้ายจากเขตปลอดอากรทางอิเล็กทรอนิกส์**

ข้อ 76 การปฏิบัติพิธีการใบขนสินค้าขาเข้าโอนย้ายจากเขตปลอดอากรทางอิเล็กทรอนิกส์

สำหรับการนำของออกจากเขตปลอดอากร เพื่อใช้หรือจำหน่ายภายในราชอาณาจักร หรือเพื่อโอนไปยังเขตปลอดอากรอื่น หรือโอนไปยังคลังสินค้าทัณฑ์บน หรือเพื่อจำหน่ายให้แก่ผู้นำของเข้ามาตามมาตรา 29

แห่งพระราชบัญญัติศุลกากร พ.ศ. 2560 หรือเพื่อจำหน่ายให้แก่ผู้มีสิทธิได้รับยกเว้นอากร ตามกฎหมายว่าด้วยพิกัดอัตราศุลกากร หรือเพื่อจำหน่ายให้แก่ผู้มีสิทธิได้รับยกเว้นอากรตามกฎหมายอื่น เช่น พระราชบัญญัติการนิคมอุตสาหกรรมแห่งประเทศไทย พ.ศ. 2522 พระราชบัญญัติส่งเสริมการลงทุน พ.ศ. 2520 เป็นต้น

(1) ให้ผู้นำของออกจากเขตปลอดอากรเป็นผู้จัดทำข้อมูลใบขนสินค้าขาเข้าโอนย้ายจากเขตปลอดอากรตามมาตรฐานที่กรมศุลกากรกำหนด แล้วเป็นผู้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรก่อนการขนย้ายของออกจากเขตปลอดอากร

(1.1) การสำแดงราคา และฐานราคาในการคำนวณค่าภาษีอากร สำหรับใบขนสินค้าขาเข้าโอนย้ายจากเขตปลอดอากร

(1.2) การคำนวณค่าภาษีอากรตามใบขนสินค้าขาเข้าโอนย้ายจากเขตปลอดอากร ให้ถือตามสภาพแห่งของ ราคาศุลกากร และพิกัดอัตราศุลกากรที่เป็นอยู่ในเวลาที่นำของนั้นออกจากเขตปลอดอากร

(1.3) ให้นำวิธีการกำหนดราคาศุลกากรสำหรับการนำของเข้ามาในราชอาณาจักรมาใช้ในการกำหนดราคาศุลการสำหรับของที่นำออกจากเขตปลอดอากร

(1.4) กรณีที่ของที่นำออกจากเขตปลอดอากร เพื่อชำระภาษีอากรมีส่วนผสมของ ของในประเทศที่ได้นำเข้าไปในเขตปลอดอากรโดยไม่มีสิทธิหรือไม่ได้ใช้สิทธิยกเว้นหรือคืนอากร

(1.4.1) ให้นำราคาของของในประเทศที่ผสมอยู่นั้นตามที่สำแดงไว้ในคำร้องขอนำเข้าในเขตปลอดอากรมาหักออกจากราคาของทั้งหมด และใช้ราคาที่ได้หักราคาของในประเทศ แล้วมาคำนวณเฉพาะอากรศุลกากร

(1.4.2) ในการคำนวณค่าภาษีตามกฎหมายอื่น (ถ้ามี) ให้เป็นไปตามที่กฎหมายอื่นนั้น ๆ กำหนดไว้ และให้ใช้ราคาศุลกากรสำหรับการนำเข้าที่ไม่ได้หักทอนเป็นฐานในการคำนวณ

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(2.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาดกลับไป ให้ผู้ส่งข้อมูล เพื่อทำการแก้ไขข้อมูลและส่งข้อมูลใบขนสินค้าขาเข้าโอนย้ายจากเขตปลอดอากรที่แก้ไขแล้ว เข้าสู่ระบบคอมพิวเตอร์ของศุลกากร

(2.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาเข้าโอนย้ายจากเขตปลอดอากรทางอิเล็กทรอนิกส์จำนวนสิบสี่หลัก ในสถานะพร้อมตรวจปล่อย

(2.3) ระบบคอมพิวเตอร์ของศุลกากรจะตอบกลับเลขที่ใบขนสินค้าขาเข้าโอนย้ายจากเขตปลอดอากรทางอิเล็กทรอนิกส์ไปยังผู้ส่งข้อมูล โดยถือเป็นการยื่นใบขนสินค้าถูกต้องต่อกรมศุลกากร

(3) การตรวจของตามใบขนสินค้าขาเข้าโอนย้ายจากเขตปลอดอากรให้ดำเนินการก่อนการนำของนั้นออกจากเขตปลอดอากร

(3.1) ระบบคอมพิวเตอร์ของศุลกากรจะทำการแจ้งกลับให้ผู้ส่งข้อมูลใบขนสินค้าขาเข้าโอนย้ายจากเขตปลอดอากรทราบ เพื่อมาติดต่อรับพนักงานศุลกากรที่กำกับดูแลเขตปลอดอากรนั้น เป็นผู้ทำการตรวจสอบพิกัด ราคา และของ

(3.2) การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากร และให้ใช้หลักเกณฑ์การกำหนดราคาศุลกากรโดยอนุโลม

(3.2.1) ให้ใช้พิกัดอัตราศุลกากรของของในเวลาซึ่งได้ปล่อยของเช่นว่านั้นออกไปจากเขตปลอดอากร ไม่ว่าจะปล่อยไปในสภาพเดิมที่นำเข้าไปในเขตปลอดอากรหรือในสภาพอื่น

(3.2.2) ให้ใช้ราคาศุลกากรตามสภาพแห่งของในเวลาซึ่งได้ปล่อยของเช่นว่านั้นออกไปจากเขตปลอดอากร

(3.2.3) กรณีของที่นำออกจากเขตปลอดอากรนั้นได้มีการนำไปผลิต ผสม ประกอบ บรรจุ หรือดำเนินการอื่นใด โดยมีของที่อยู่ในราชอาณาจักรและนำเข้าไปในเขตปลอดอากร โดยไม่มีสิทธิหรือไม่ได้ใช้สิทธิยกเว้นหรือคืนอากรรวมอยู่ด้วย ไม่ต้องนำราคาของของเช่นว่านั้นมารวมเป็นราคาในการคำนวณอากร

(3.2.4) ให้ใช้อัตราแลกเปลี่ยนเงินตรา (ถ้ามี) ที่ใช้อยู่ในวันที่นำของนั้นออกจากเขตปลอดอากร

(3.3) เมื่อตรวจสอบพิกัด ราคา และของแล้วเสร็จพนักงานศุลกากรจะทำการบันทึก การตรวจพร้อมวันที่ที่ทำการตรวจปล่อยสินค้าดังกล่าวในระบบคอมพิวเตอร์ของศุลกากร และถือเป็นการนำของเข้ามาในราชอาณาจักรในเวลาที่ตรวจปล่อยของตามใบขนสินค้าขาเข้าโอนย้ายจากเขตปลอดอากรออกจากเขตปลอดอากร

(4) ให้นำของที่ตรวจสอบแล้วออกจากเขตปลอดอากรนั้นได้

ข้อ 77 การนำของในเขตปลอดอากรไปใช้เพื่อการบริโภค หรือใช้เพื่อประโยชน์อย่างอื่น

นอกเหนือจากวัตถุประสงค์ของการจัดตั้งเขตปลอดอากรหรือการประกอบกิจการในเขตปลอดอากร ให้ถือว่าเป็นการนำของออกจากเขตปลอดอากร

(1) ให้ผู้ได้รับใบอนุญาตให้ประกอบกิจการในเขตปลอดอากรหรือผู้นำของออกจากเขตปลอดอากร เป็นผู้จัดทำข้อมูลใบขนสินค้าขาเข้าโอนย้ายชำระภาษีอากรจากเขตปลอดอากรตามมาตรฐานที่กรมศุลกากรกำหนด

(2) จัดส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เพื่อขอชำระภาษีอากรให้ถูกต้องครบถ้วน

(3) การตรวจสอบของให้ดำเนินการเช่นเดียวกับการนำของนั้นออกจากเขตปลอดอากร

(4) เมื่อตรวจสอบพิกัด ราคา และของแล้วเสร็จ พนักงานศุลกากรจะทำการบันทึกการตรวจ พร้อมวันที่ที่ทำการตรวจปล่อยสินค้าดังกล่าวในระบบคอมพิวเตอร์ของศุลกากร

(5) ให้นำของที่ตรวจสอบแล้วไปบริโภคหรือนำไปใช้ประโยชน์อย่างอื่น ๆ ได้

**หมวดที่ 9 กระบวนการทางศุลกากรเกี่ยวกับเขตประกอบการเสรี**

ข้อ 78 ในหมวดนี้

“เขตประกอบการเสรี” ให้มีความหมายตามที่บัญญัติไว้ในกฎหมายว่าด้วยการนิคมอุตสาหกรรม

แห่งประเทศไทย

“ผู้ประกอบอุตสาหกรรม” ให้มีความหมายตามที่บัญญัติไว้ในกฎหมายว่าด้วยการนิคม

อุตสาหกรรมแห่งประเทศไทย

“ผู้ประกอบพาณิชยกรรม” ให้มีความหมายตามที่บัญญัติไว้ในกฎหมายว่าด้วยการนิคม

อุตสาหกรรมแห่งประเทศไทย

“ผู้ประกอบกิจการในเขตประกอบการเสรี” หมายความถึง ผู้ประกอบอุตสาหกรรมหรือ

ผู้ประกอบพาณิชยกรรมที่ได้รับอนุญาตตามกฎหมายว่าด้วยการนิคมอุตสาหกรรมแห่งประเทศไทย

“ผู้นำของเข้าในเขตประกอบการเสรี” หมายความถึง ผู้ประกอบอุตสาหกรรมหรือผู้ประกอบ

พาณิชยกรรม หรือผู้นำของเข้าอื่นที่นำของเข้ามาในราชอาณาจักรและนำเข้าไปในเขตประกอบการเสรี

“ผู้ส่งของออกจากเขตประกอบการเสรี” หมายความถึง

(ก) ผู้ส่งของออกจากเขตประกอบการเสรีไปนอกราชอาณาจักร ที่ได้ส่งข้อมูลใบขนสินค้าขาออก เข้าสู่ระบบคอมพิวเตอร์ของศุลกากรก่อนการขนย้ายสินค้าออกจากเขตประกอบการเสรีที่เก็บของนั้น เพื่อเป็นข้อมูลกำกับการขนย้ายของออกจากเขตประกอบการเสรี

(ข) ผู้ส่งของออกจากเขตประกอบการเสรีแห่งหนึ่งไปยังเขตประกอบการเสรีอีกแห่งหนึ่ง หรือโอนของไปยังสิทธิประโยชน์ทางภาษีอื่นที่กฎหมายกำหนดให้ถือเป็นการส่งออกไปนอกราชอาณาจักร โดยให้ถือว่าของนั้นได้ส่งออกจากเขตประกอบการเสรีในเวลาที่นำของนั้นออกจากเขตประกอบการเสรี

ส่วนที่ 1 บททั่วไป

ข้อ 79 การนำของเข้าไปในเขตประกอบการเสรีหรือนำของออกจากเขตประกอบการเสรี โดยบุคคลอื่นที่มิใช่ผู้ประกอบกิจการในเขตประกอบการเสรี

(1) ผู้นำของเข้าไปในเขตประกอบการเสรี หรือผู้นำของออกจากเขตประกอบการเสรีต้องได้รับอนุญาตจากผู้ประกอบกิจการในเขตประกอบการเสรี

(2) ผู้ประกอบกิจการในเขตประกอบการเสรีต้องแจ้งการอนุญาตให้พนักงานศุลกากรที่กำกับดูแลเขตประกอบการเสรีทราบตามรูปแบบที่กรมศุลกากรกำหนด เพื่อใช้เป็นข้อมูลในการตรวจสอบ ดังนี้

(2.1) ชื่อของผู้ประกอบการที่ตนอนุญาตให้นำของเข้าไปเก็บรักษา หรือนำของออก หรือดำเนินการใด ๆ ในสถานประกอบกิจการของตน

(2.2) ของที่ผู้ประกอบกิจการในเขตประกอบการเสรีอนุญาตให้ผู้อื่นนำของเข้าไปเก็บรักษา หรือนำของออก หรือดำเนินการใด ๆ ในสถานประกอบกิจการของตน

(2.3) ช่วงระยะเวลาหรือวันที่ที่อนุญาตให้นำของเข้าไปเก็บรักษา หรือนำของออก หรือดำเนินการใด ๆ ในสถานประกอบกิจการของตน

(3) การอนุญาตให้บุคคลอื่นนำของเข้าไปหรือนำของออกจากสถานประกอบกิจการของตน ในเขตประกอบการเสรี ให้ถือว่าผู้ประกอบกิจการในเขตประกอบการเสรีนั้นยินยอมผูกพันตน เข้ารับผิดชอบในค่าอากรและภาษีตามกฎหมายอื่น (ถ้ามี) หรือค่าเสียหายอันอาจจะเกิดขึ้นจากบุคคลที่ตนอนุญาตเสมือนดำเนินการด้วยตนเอง

ส่วนที่ 2 การปฏิบัติพิธีการใบขนสินค้าเขตประกอบการเสรีทางอิเล็กทรอนิกส์

ข้อ 80 ในการปฏิบัติพิธีการศุลกากรหรือดำเนินการในกระบวนการทางศุลกากร

(1) ของที่นำเข้ามาในราชอาณาจักรเพื่อนำเข้าไปในเขตประกอบการเสรีที่เป็นของยกเว้นอากรขาเข้า

(1.1) ให้ผู้นำของเข้าในเขตประกอบการเสรีดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรที่ระบุไว้ในบัญชีสินค้าว่ามีชื่อส่งของถึง

(1.2) ของที่นำเข้ามาในราชอาณาจักรเพื่อนำเข้าไปในเขตประกอบการเสรี และได้ตรวจปล่อยออกจากด่านศุลกากร หรือสนามบินที่เป็นด่านศุลกากรที่นำเข้าแล้ว ให้ถือว่า ทั้งชนิด คุณภาพ ปริมาณ น้ำหนัก ราคา หรือเกี่ยวกับอัตราอากร ถูกต้องตรงตามที่ผู้นำของเข้าในเขตประกอบการเสรีได้ส่งข้อมูลเข้าสู่ระบบคอมพิวเตอร์ของศุลกากร

(2) ของที่จะทำการปล่อยออกจากเขตประกอบการเสรีเพื่อทำการขนย้ายไปยังด่านศุลกากร หรือสนามบินที่เป็นด่านศุลกากรเพื่อส่งออกไปนอกราชอาณาจักร ให้ยกเว้นภาษีอากรขาออกแก่ของที่ปล่อยออกไปจากเขตประกอบการเสรีเพื่อส่งออกไปนอกราชอาณาจักร แต่ไม่รวมถึงการนำของในราชอาณาจักรที่ต้องเสียอากรขาออกเข้าไปในเขตประกอบการเสรีและได้ส่งออกไปนอกราชอาณาจักรในสภาพเดิมที่นำเข้า

(2.1) ให้ผู้ส่งของออกจากเขตประกอบการเสรีดำเนินการโดยวิธีการทางอิเล็กทรอนิกส์ ณ ด่านศุลกากร หรือสนามบินที่เป็นด่านศุลกากรสุดท้ายที่ระบุไว้ว่าจะทำการขนหรือย้ายขนของเพื่อส่งออกไปนอกราชอาณาจักร

(2.2) ให้ผู้ส่งของออกจากเขตประกอบการเสรีส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรก่อนการขนย้ายสินค้าออกจากเขตประกอบการเสรีที่เก็บของนั้น เพื่อเป็นข้อมูลกำกับการขนย้ายของออกจากเขตประกอบการเสรีไปยังด่านศุลกากร หรือสนามบินที่เป็นด่านศุลกากรที่จะทำการส่งของออก

ส่วนที่ 3 การปฏิบัติพิธีการใบขนสินค้าขาออกโอนย้ายเข้าเขตประกอบการเสรีทางอิเล็กทรอนิกส์

ข้อ 81 การปฏิบัติพิธีการใบขนสินค้าขาออกโอนย้ายเข้าเขตประกอบการเสรีทางอิเล็กทรอนิกส์

สำหรับการนำของที่อยู่ภายในราชอาณาจักรซึ่งจะได้รับยกเว้นอากรหรือคืนเงินอากรเมื่อส่งออกไปนอกราชอาณาจักรนำเข้าไปในเขตประกอบการเสรี

(1) การส่งข้อมูลใบขนสินค้าขาออกโอนย้ายเข้าเขตประกอบการเสรี

(1.1) ให้ผู้นำของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักรและจะนำของดังกล่าวเข้าไปในเขตประกอบการเสรี

(1.1.1) จัดทำข้อมูลการส่งข้อมูลใบขนสินค้าขาออกโอนย้ายเข้าเขตประกอบการเสรี ตามมาตรฐานที่กรมศุลกากรกำหนด โดยถือสภาพแห่งของ ราคาศุลกากร พิกัดอัตราศุลกากร ที่เป็นอยู่ในวันที่จัดทำใบขนสินค้าขาออกโอนย้ายเข้าเขตประกอบการเสรี

(1.1.2) ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรก่อนการขนย้ายของดังกล่าวเข้าไปในเขตประกอบการเสรี โดยให้ถือเป็นการส่งออกไปนอกราชอาณาจักรในขณะที่นำของนั้นเข้าไปในเขตประกอบการเสรี

(1.2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(1.2.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาด กลับไปให้ผู้ส่งข้อมูล ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักร และจะนำของดังกล่าวเข้าไปในเขตประกอบการเสรีทำการแก้ไขข้อมูล และส่งข้อมูลการแก้ไขข้อมูล การส่งข้อมูลใบขนสินค้าขาออกโอนย้ายเข้าเขตประกอบการเสรีเข้าสู่ระบบคอมพิวเตอร์ของศุลกากร

(1.2.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาออกโอนย้ายเข้าเขตประกอบการเสรีทางอิเล็กทรอนิกส์จำนวนสิบสี่หลัก

(1.3) ระบบคอมพิวเตอร์ของศุลกากรจะตอบกลับเลขที่ใบขนสินค้าขาออกโอนย้ายเข้าเขตประกอบการเสรีทางอิเล็กทรอนิกส์ไปยังผู้ส่งข้อมูลในสถานะพร้อมตรวจปล่อย โดยถือเป็นการยื่นใบขนสินค้าขาออกต่อกรมศุลกากรแล้ว

(2) การตรวจสอบของพนักงานศุลกากรที่กำกับดูแลเขตประกอบการเสรี

(2.1) ให้ผู้ประสงค์จะนำของเข้าไปในเขตประกอบการเสรีขนย้ายของไปยังเขตประกอบการเสรีดังกล่าว

(2.2) ในการขนของผ่านเข้าไปในเขตประกอบการเสรี ให้ผู้ควบคุมยานพาหนะแสดงเลขที่ใบขนสินค้าขาออกโอนย้ายเข้าเขตประกอบการเสรีที่กำกับของนั้น พร้อมเอกสารใบส่งสินค้าให้แก่ผู้ได้รับใบอนุญาตให้ประกอบกิจการในเขตประกอบการเสรี ในขณะนำของผ่านเข้าไปในเขตประกอบการเสรีนั้น

(3) การตรวจสอบของที่จะนำผ่านเข้าไปในเขตประกอบการเสรี พนักงานศุลกากรอาจตรวจสอบของขาออกที่นำผ่านเข้าในเขตประกอบการเสรีเป็นครั้งคราว

(4) กรณีของที่นำเข้าไปในเขตประกอบการเสรีไม่ครบตามจำนวนในใบขนสินค้าขาออกโอนย้ายเข้าเขตประกอบการเสรี ให้ผู้ส่งของออกดำเนินการ ดังนี้

(4.1) กรณีของที่นำเข้าไปในเขตประกอบการเสรีจำนวนไม่ตรงตามที่ระบุในใบขนสินค้า ขาออกโอนย้ายเข้าเขตประกอบการเสรี ให้ผู้ยื่นใบขนสินค้าส่งข้อมูลผ่านระบบศุลกากรอิเล็กทรอนิกส์ (TCES) แก้ไขข้อมูลรายการสินค้าให้ถูกต้องตามความเป็นจริง และยืนยันปริมาณหรือจำนวนหีบห่อสินค้าที่นำเข้าไปในเขตประกอบการเสรีภายในวันที่สิบของเดือนถัดไป โดยไม่ต้องพิจารณาความผิด

(4.2) การแก้ไขข้อมูลรายการสินค้าภายหลังวันที่สิบของเดือนถัดไป ให้ผู้ยื่นใบขนสินค้าขาออกโอนย้ายเข้าเขตประกอบการเสรี จัดทำคำร้องพร้อมแนบเอกสารที่เกี่ยวข้องยื่นต่อหน่วยงานศุลกากรที่กำกับดูแลเขตประกอบการเสรีนั้นพิจารณาเป็นการเฉพาะราย

(5) กรณีขอตรวจรับสินค้ากลับคืน หรือการยกเลิกการส่งออก

(5.1) กรณีตรวจรับสินค้ากลับคืนบางส่วน เนื่องจากไม่ได้ใช้ในการผลิตสินค้า

(5.1.1) ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไป นอกราชอาณาจักรและได้นำของนั้นเข้าไปในเขตประกอบการเสรีแล้ว จัดทำคำร้องเพื่อแจ้งรายการของสินค้าที่ต้องการตรวจรับกลับคืนจากเขตประกอบการเสรี และยืนยันปริมาณหรือจำนวนหีบห่อสินค้า ที่ส่งออกไปในเขตประกอบการเสรีให้ถูกต้องตรงตามความเป็นจริงพร้อมแนบเอกสารที่เกี่ยวข้อง ยื่นต่อหน่วยงานศุลกากรที่กำกับดูแลเขตประกอบการเสรีนั้นเพื่อพิจารณาอนุญาต

(5.1.2) เมื่อพนักงานศุลกากรตรวจสอบว่ามีการแก้ไขข้อมูลรายการของสินค้าที่ไม่ได้ส่งออกแล้ว ให้พิจารณาอนุญาตให้รับสินค้ากลับคืนได้ โดยไม่ต้องมีการพิจารณาความผิด

(5.2) กรณียกเลิกการส่งออกและขอตรวจรับสินค้ากลับคืนทั้งหมด

(5.2.1) ให้ผู้ส่งของซึ่งได้รับยกเว้นอากรหรือคืนเงินอากรเมื่อส่งออกไปนอกราชอาณาจักรและได้นำของนั้นเข้าไปในเขตประกอบการเสรีแล้ว จัดทำคำร้องเพื่อยกเลิกการส่งออก และขอตรวจรับสินค้ากลับคืน ยื่นต่อหน่วยงานศุลกากรที่กำกับดูแลเขตประกอบการเสรีเพื่อพิจารณาอนุญาต

(5.2.2) ให้พนักงานศุลกากรบันทึกข้อมูลการยกเลิกเลขที่ใบขนสินค้าฉบับนั้นออกจากระบบก่อนอนุญาตให้ตรวจรับกลับคืนทั้งหมด โดยไม่ต้องมีการพิจารณาความผิด

(6) การจัดทำรายงานยืนยันการโอนย้ายของเข้าออกเขตประกอบการเสรี (Confirmation of goods report) ส่งกรมศุลกากร ดังนี้

(6.1) ให้ผู้ประกอบกิจการในเขตประกอบการเสรีที่ประกอบการพาณิชยกรรม จัดส่งข้อมูลที่เกี่ยวข้องกับการนำของเข้า การนำของออก การโอนย้ายของของเขตประกอบการเสรีตามที่กรมศุลกากรกำหนด เช่น เลขที่ใบขนสินค้า รหัสสถิติ พิกัดอัตราศุลกากร ลำดับรายการ ปริมาณ ของน้ำหนัก และหน่วยนับให้การนิคมอุตสาหกรรมแห่งประเทศไทยภายในวันที่สิบห้าของเดือนถัดไป

(6.2) การนิคมอุตสาหกรรมแห่งประเทศไทยจะดำเนินการรวบรวมและจัดทำข้อมูลตามข้อ (6.1) ของผู้ประกอบกิจการในเขตประกอบการเสรีที่ประกอบการพาณิชยกรรม และจัดส่งให้กรมศุลกากรภายในวันที่ยี่สิบของเดือนถัดไป

(7) ระบบคอมพิวเตอร์ของศุลกากรจะทำการประมวลผลการตัดบัญชีเพื่อรับบรรทุกของ ที่ส่งออกตามใบขนสินค้าขาออกโอนย้ายเข้าไปในเขตประกอบการเสรีโดยอัตโนมัติ

**ส่วนที่ 4 การปฏิบัติพิธีการใบขนสินค้าขาเข้าโอนย้ายจากเขตประกอบการเสรีทางอิเล็กทรอนิกส์**

ข้อ 82 การปฏิบัติพิธีการใบขนสินค้าขาเข้าโอนย้ายจากเขตประกอบการเสรีทางอิเล็กทรอนิกส์

สำหรับการนำของออกจากเขตประกอบการเสรี เพื่อใช้หรือจำหน่ายภายในราชอาณาจักร หรือเพื่อโอนไปยังเขตประกอบการเสรีอื่น หรือโอนไปยังเขตปลอดอากร หรือคลังสินค้าทัณฑ์บน หรือเพื่อจำหน่ายให้แก่ผู้นำของเข้ามาตามมาตรา 29 แห่งพระราชบัญญัติศุลกากร พ.ศ. 2560 หรือเพื่อจำหน่ายให้แก่ผู้มีสิทธิได้รับยกเว้นอากรตามกฎหมายว่าด้วยพิกัดอัตราศุลกากร หรือเพื่อจำหน่ายให้แก่ผู้มีสิทธิได้รับยกเว้นอากรตามกฎหมายอื่น เช่น พระราชบัญญัติส่งเสริมการลงทุน พ.ศ. 2520 เป็นต้น

(1) ให้ผู้นำของออกจากเขตประกอบการเสรีเป็นผู้จัดทำข้อมูลใบขนสินค้าขาเข้าโอนย้ายจากเขตประกอบการเสรีตามมาตรฐานที่กรมศุลกากรกำหนด แล้วเป็นผู้ส่งข้อมูลทางอิเล็กทรอนิกส์ เข้าสู่ระบบคอมพิวเตอร์ของศุลกากรก่อนการขนย้ายของออกจากเขตประกอบการเสรี

(1.1) การสำแดงราคา และฐานราคาในการคำนวณค่าภาษีอากร สำหรับใบขนสินค้าขาเข้าโอนย้ายจากเขตประกอบการเสรี

(1.2) การคำนวณค่าภาษีอากรตามใบขนสินค้าขาเข้าโอนย้ายจากเขตประกอบการเสรี ให้ถือตามสภาพแห่งของ ราคาศุลกากร และพิกัดอัตราศุลกากรที่เป็นอยู่ในเวลาที่นำของนั้นออกจากเขตประกอบการเสรี

(1.3) ให้นำวิธีการกำหนดราคาศุลกากรสำหรับการนำของเข้ามาในราชอาณาจักรมาใช้ ในการกำหนดราคาศุลกากรสำหรับของที่นำออกจากเขตประกอบการเสรี

(1.4) กรณีที่ของที่นำออกจากเขตประกอบการเสรี เพื่อชำระภาษีอากรมีส่วนผสมของของในประเทศที่ได้นำเข้าไปในเขตประกอบการเสรีโดยไม่มีสิทธิหรือไม่ได้ใช้สิทธิยกเว้นหรือคืนอากร

(1.4.1) ให้นำราคาของของในประเทศที่ผสมอยู่นั้นตามที่สำแดงไว้ในคำร้องขอนำเข้าในเขตประกอบการเสรีมาหักออกจากราคาของทั้งหมด และใช้ราคาที่ได้หักราคาของในประเทศ แล้วมาคำนวณเฉพาะอากรศุลกากร

(1.4.2) ในการคำนวณค่าภาษีตามกฎหมายอื่น (ถ้ามี) ให้เป็นไปตามที่กฎหมายอื่นนั้น ๆ กำหนดไว้ และให้ใช้ราคาศุลกากรสำหรับการนำเข้าที่ไม่ได้หักทอนเป็นฐานในการคำนวณ

(2) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิง

(2.1) ถ้าพบข้อผิดพลาดระบบคอมพิวเตอร์ของศุลกากรจะตอบรหัสข้อผิดพลาดกลับไปให้ผู้ส่งข้อมูล เพื่อทำการแก้ไขข้อมูลและส่งข้อมูลใบขนสินค้าขาเข้าโอนย้ายจากเขตประกอบการเสรีที่แก้ไขแล้วเข้าสู่ระบบคอมพิวเตอร์ของศุลกากร

(2.2) ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าขาเข้าโอนย้ายจากเขตประกอบการเสรีทางอิเล็กทรอนิกส์จำนวนสิบสี่หลัก ในสถานะพร้อมตรวจปล่อย

(2.3) ระบบคอมพิวเตอร์ของศุลกากรจะตอบกลับเลขที่ใบขนสินค้าขาเข้าโอนย้ายจากเขตประกอบการเสรีทางอิเล็กทรอนิกส์ไปยังผู้ส่งข้อมูล โดยถือเป็นการยื่นใบขนสินค้าถูกต้องต่อกรมศุลกากร

(3) การตรวจของตามใบขนสินค้าขาเข้าโอนย้ายจากเขตประกอบการเสรีให้ดำเนินการก่อนการนำของนั้นออกจากเขตประกอบการเสรี

(3.1) ระบบคอมพิวเตอร์ของศุลกากรจะทำการแจ้งกลับให้ผู้ส่งข้อมูลใบขนสินค้าขาเข้าโอนย้ายจากเขตประกอบการเสรีทราบ เพื่อมาติดต่อรับพนักงานศุลกากรที่กำกับดูแลเขตประกอบการเสรีนั้นเป็นผู้ทำการตรวจสอบพิกัด ราคา และของ

(3.2) การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากร และให้ใช้หลักเกณฑ์การกำหนดราคาศุลกากรโดยอนุโลม

(3.2.1) ให้ใช้พิกัดอัตราศุลกากรของของในเวลาซึ่งได้ปล่อยของเช่นว่านั้นออกไปจากเขตประกอบการเสรี ไม่ว่าจะปล่อยไปในสภาพเดิมที่นำเข้าไปในเขตประกอบการเสรีหรือในสภาพอื่น

(3.2.2) ให้ใช้ราคาศุลกากรตามสภาพแห่งของในเวลาซึ่งได้ปล่อยของเช่นว่านั้นออกไปจากเขตประกอบการเสรี

(3.2.3) กรณีของที่นำออกจากเขตประกอบการเสรีนั้นได้มีการนำไปผลิต ผสม ประกอบ บรรจุ หรือดำเนินการอื่นใด โดยมีของที่อยู่ในราชอาณาจักรและนำเข้าไปในเขตประกอบการเสรี โดยไม่มีสิทธิหรือไม่ได้ใช้สิทธิยกเว้นหรือคืนอากรรวมอยู่ด้วย ไม่ต้องนำราคาของของเช่นว่านั้นมารวมเป็นราคาในการคำนวณอากร

(3.2.4) ให้ใช้อัตราแลกเปลี่ยนเงินตรา (ถ้ามี) ที่ใช้อยู่ในวันที่นำของนั้นออกจากเขตประกอบการเสรี

(3.3) เมื่อตรวจสอบพิกัด ราคา และของแล้วเสร็จพนักงานศุลกากรจะทำการบันทึกการตรวจพร้อมวันที่ที่ทำการตรวจปล่อยสินค้าดังกล่าวในระบบคอมพิวเตอร์ของศุลกากร และถือเป็นการนำของเข้ามาในราชอาณาจักรในเวลาที่ตรวจปล่อยของตามใบขนสินค้าขาเข้าโอนย้ายจากเขตประกอบการเสรี ออกจากเขตประกอบการเสรี

(4) ให้นำของที่ตรวจสอบแล้วออกจากเขตประกอบการเสรีนั้นได้

ข้อ 83 การนำของในเขตประกอบการเสรีไปใช้เพื่อการบริโภค หรือใช้เพื่อประโยชน์อย่างอื่น

นอกเหนือจากวัตถุประสงค์ของการจัดตั้งเขตประกอบการเสรีหรือการประกอบกิจการในเขตประกอบการเสรี ให้ถือว่าเป็นการนำของออกจากเขตประกอบการเสรี

(1) ให้ผู้ประกอบกิจการในเขตประกอบการเสรีหรือผู้นำของออกจากเขตประกอบการเสรีเป็นผู้จัดทำข้อมูลใบขนสินค้าขาเข้าโอนย้ายชำระภาษีอากรจากเขตประกอบการเสรีตามมาตรฐานที่กรมศุลกากรกำหนด

(2) จัดส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร เพื่อขอชำระภาษีอากรให้ถูกต้องครบถ้วน

(3) การตรวจสอบของให้ดำเนินการเช่นเดียวกับการนำของนั้นออกจากเขตปลอดอากร

(4) เมื่อตรวจสอบพิกัด ราคา และของแล้วเสร็จ พนักงานศุลกากรจะทำการบันทึกการตรวจ พร้อมวันที่ที่ทำการตรวจปล่อยสินค้าดังกล่าวในระบบคอมพิวเตอร์ของศุลกากร

(5) ให้นำของที่ตรวจสอบแล้วไปบริโภคหรือนำไปใช้ประโยชน์อย่างอื่น ๆ ได้

**หมวดที่ 10 กระบวนการทางศุลกากรเกี่ยวกับการคืนอากรตามมาตรา 29 แห่งพระราชบัญญัติศุลกากร พ.ศ. 2560**

ข้อ 84 ผู้นำของเข้าที่ประสงค์จะยื่นแสดงความจำนงขออนุมัติหลักการเพื่อขอคืนอากรตามมาตรา 29 จะต้องเป็นนิติบุคคลประเภทบริษัทจำกัด บริษัทมหาชนจำกัด ห้างหุ้นส่วนจำกัด หรือห้างหุ้นส่วนสามัญนิติบุคคล และต้องยื่นแสดงความจำนงขออนุมัติหลักการ ต่อสำนักสิทธิประโยชน์ทางภาษีอากร เมื่อได้รับการอนุมัติหลักการแล้ว จะได้รับเลขรหัสผู้นำของเข้าและเลขทะเบียนสิทธิประโยชน์ ให้นำเฉพาะเลขทะเบียนสิทธิประโยชน์ไปสำแดงในการปฏิบัติพิธีการ

ข้อ 85 ก่อนผ่านพิธีการศุลกากรหรือส่งข้อมูลใบขนสินค้าขาออก ให้ผู้นำของเข้ายื่นบัญชีวัตถุดิบและสูตรการผลิต (ถ้ามี) เพื่อใช้เป็นเกณฑ์ในการคำนวณคืนอากรตามมาตรา 29 ตามแบบแสดงสูตรการผลิต และข้อมูลรายละเอียดของผลิตภัณฑ์ที่ส่งออกในรูปสื่ออิเล็กทรอนิกส์ตามแบบที่ศุลกากรกำหนด ยื่นต่อสำนักสิทธิประโยชน์ทางภาษีอากร เพื่อนำเข้าสู่ระบบคอมพิวเตอร์ของศุลกากร เมื่อได้รับเลขที่สูตรการผลิตแล้วให้นำไปสำแดงในการส่งออก

ข้อ 86 ก่อนผ่านพิธีการศุลกากรหรือส่งข้อมูลใบขนสินค้าขาออก ให้ผู้ส่งของออกที่ผ่านพิธีการศุลกากรทางอิเล็กทรอนิกส์และมีการโอนสิทธิ์การขอคืนอากรให้ผู้นำของเข้าใช้ข้อมูลการส่งออก สำหรับตัดบัญชีวัตถุดิบที่นำเข้าเพื่อขอคืนอากรตามมาตรา 29 จัดทำตารางโอนสิทธิ์ โดยสำแดงข้อมูลของผู้โอนสิทธิ์ (ผู้ส่งของออก) และข้อมูลของผู้รับโอนสิทธิ์ (ผู้นำของเข้า) ในแบบแสดงรายการโอนสิทธิ์ และบันทึกลงสื่ออิเล็กทรอนิกส์ตามแบบที่ศุลกากรกำหนด ยื่นต่อสำนักสิทธิประโยชน์ทางภาษีอากร เพื่อนำเข้าสู่ระบบคอมพิวเตอร์ของศุลกากร เมื่อได้รับเลขที่ตารางโอนสิทธิ์แล้วให้ไปสำแดงในการส่งออก (กรณีผู้ส่งของออกไม่ใช่ผู้นำของเข้า)

ข้อ 87 การนำของเข้าจากต่างประเทศ ให้ผู้นำของเข้าที่ใช้สิทธิขอคืนอากรตามมาตรา 29 จัดทำข้อมูลใบขนสินค้าขาเข้าตามมาตรฐานที่กรมศุลกากรกำหนด แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย

(1) ในส่วนรายละเอียดของใบขนสินค้าขาเข้าแต่ละรายการ (Import Declaration Detail) ในช่องการใช้สิทธิ์ขอคืนอากรตามมาตรา 29 ต้องมีค่าเท่ากับ Y เท่านั้น และให้ระบุเลขทะเบียนสิทธิประโยชน์ทางภาษีอากร ในช่อง Import Tax Incentives ID

(2) ในส่วนรายละเอียดของใบขนสินค้าขาเข้าแต่ละรายการ (Import Declaration Detail) ช่องการใช้สิทธิพิเศษ (Privilege Code) ช่องอัตราอากรลดหย่อน (เปอร์เซ็นต์) (Exemption Rate) ช่องค่าอากร (Duty Amount) ให้ปฏิบัติดังนี้

(2.1) กรณีชำระอากร ให้ระบุสิทธิ์ที่มีขณะนำเข้า เช่น มาตรา 12, WTO, TAU, AFTA เป็นต้น และต้องคำนวณค่าภาษีอากรตามปกติ

(2.2) กรณีวางประกันตามมาตรา 30 สำหรับผู้ได้รับอนุมัติหลักการให้ลดอัตราอากรลงเหลือกึ่งหนึ่งของอัตราที่เรียกเก็บเป็นการทั่วไป ให้ระบุ Privilege Code = 226 และสำหรับผู้ได้รับอนุมัติหลักการให้ลดอัตราอากรลงเหลือร้อยละห้า ให้ระบุ Privilege Code = 227 ตามอัตราปกติเท่านั้น และการชำระอากรตรวจสอบกับหลักการตามมาตรา 29 เช่น

(ก) ชำระอากรเต็มจำนวน

(ข) ลดเหลือกึ่งหนึ่งจากอากรที่เรียกเก็บเป็นการทั่วไป ตามมาตรา 12 แห่งพระราชกำหนดพิกัดอัตราศุลกากร ให้บันทึก Exemption Rate = 50

(ค) ลดลงเหลือร้อยละห้าจากอากรที่เรียกเก็บเป็นการทั่วไป ตามมาตรา 12 แห่ง พระราชกำหนดพิกัดอัตราศุลกากร ให้บันทึก Exemption Rate = 5

การวางประกันตามมาตรา 30 สำหรับของนำเข้าตามมาตรา 29 ให้บันทึกการวางประกัน โดยระบุเหตุผลการวางประกันในช่อง Deposit Reason Code (D09) ที่ส่วนรายการในใบขนสินค้า (Deposit) ระบุจำนวนเงินวางประกันในช่อง Deposit Amount ที่ส่วนรายการในใบขนสินค้า (Duty) และที่ส่วนรายการในใบขนสินค้า (Deposit) โดย อากรศุลกากรให้ยกยอดมาจากอากรศุลกากรที่ตรวจสอบกับหลักการ มาวางประกัน ภาษีสรรพสามิตและค่าภาษีอากรอื่น ๆ ต้องวางประกันเต็มจำนวน ภาษีมูลค่าเพิ่มต้องชำระเต็มไม่สามารถวางประกันได้ สำหรับการวางประกันให้ปัดเศษของสตางค์ (ทศนิยมหลักที่สาม) ตามหลักสากล

ข้อ 88 การส่งของออกไปต่างประเทศ ให้จัดทำข้อมูลใบขนสินค้าขาออกตามมาตรฐานที่กรมศุลกากรกำหนด แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย

(1) ระบุเลขทะเบียนสิทธิประโยชน์ทางภาษีอากร ที่ส่วนควบคุม (Control) ในช่อง Export Tax Incentives ID

(2) ในส่วนรายละเอียดของใบขนสินค้าขาออกแต่ละรายการ (Export Declaration Detail) ในช่อง การใช้สิทธิ์ขอคืนอากรตามมาตรา 29 ต้องมีค่าเท่ากับ Y เท่านั้น

(3) ในส่วนรายละเอียดของใบขนสินค้าขาออกแต่ละรายการ (Export Declaration etail) ช่องการใช้สิทธิพิเศษ (Privilege Tariff) ช่องอัตราอากรขาออก (Export Tariff) ช่องพิกัดศุลกากร (Tariff Code) ให้ปฏิบัติตามระเบียบว่าด้วยวิธีการสำแดงใบขนสินค้าขาออก

(4) ในส่วนรายละเอียดของใบขนสินค้าขาออกแต่ละรายการ (Export Declaration Detail) ให้ระบุสูตรการผลิตที่ขอคืนอากรตามมาตรา 29 ในช่อง เลขที่สูตรการผลิต (Model Number) เวอร์ชั่นของสูตรการผลิตในช่องเวอร์ชั่นของสูตรการผลิต (Model Version) กรณีเป็นสูตรการผลิตจากระบบ e-Formular ให้ใส่ “555” หรือ “999” และเลขประจำตัวผู้เสียภาษีอากรของบริษัทผู้ยื่นสูตรการผลิตในช่องเลขประจำตัวผู้เสียภาษีอากร (Model Company Tax Number)

(5) ในส่วนรายละเอียดของใบขนสินค้าขาออกแต่ละรายการ (Export Declaration Detail) ให้ระบุเลขที่ตารางโอนสิทธิ์ในช่องเลขที่ตารางโอนสิทธิ์ (29 Transfer Number)

ข้อ 89 การโอนย้ายของออกจากคลังสินค้าทัณฑ์บน เพื่อโอนย้ายของเข้าโดยใช้สิทธิ์ขอคืนอากรตามมาตรา 29 ให้จัดทำข้อมูลใบขนสินค้าตามมาตรฐานที่กรมศุลกากรกำหนด แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ดังนี้

(1) ผู้ส่งของออก ส่งใบขนสินค้าขาออกโอนย้ายภายในประเทศ (B) ให้ระบุค่า ดังนี้

- ระบุ Release Port = รหัสสถานที่ตรวจปล่อยของคลังสินค้าทัณฑ์บนที่นำออก ที่ส่วนควบคุมในใบขนสินค้า

- ระบุ Load Port = รหัสสถานที่รับบรรทุกของคลังสินค้าทัณฑ์บนที่นำออก ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์คลังสินค้าทัณฑ์บน ที่นำของออก ที่ส่วนควบคุมในใบขนสินค้า

- ระบุ Bond = Y ที่ส่วนรายการในใบขนสินค้า

- ระบุ Import Tax Incentives ID = เลขทะเบียนสิทธิประโยชน์การขอคืนอากร ตามมาตรา 29 ที่นำของเข้า ที่ส่วนรายการในใบขนสินค้า

- กรณีมีสูตรการผลิต ให้ระบุสูตรการผลิตที่ขอคืนอากรตามมาตรา 29 ในช่อง เลขที่สูตรการผลิต (Model Number) เวอร์ชั่นของสูตรการผลิตในช่องเวอร์ชั่นของสูตรการผลิต (Model Version)

- กรณีเป็นสูตรการผลิตจากระบบ e-Formular ให้ใส่ “555” หรือ “999” และเลขประจำตัวผู้เสียภาษีอากรของบริษัทผู้ยื่นสูตรการผลิตในช่องเลขประจำตัวผู้เสียภาษีอากร (Model Company Tax Number)

(2) ผู้นำของเข้า ส่งใบขนสินค้าขาเข้าโอนย้ายภายในประเทศ (A) ให้ระบุค่า ดังนี้

- ระบุ Release Port = รหัสสถานที่ตรวจปล่อยของคลังสินค้าทัณฑ์บนที่นำออก

- ระบุ Discharge Port = รหัสสถานที่รับบรรทุกของคลังสินค้าทัณฑ์บนที่นำออก

- ระบุ Export Tax Incentives ID = เลขทะเบียนสิทธิประโยชน์คลังสินค้าทัณฑ์บน

ที่นำของออก ที่ส่วนควบคุมในใบขนสินค้า

- ระบุ การใช้สิทธิ์ขอคืนอากรตามมาตรา 29 = Y ที่ส่วนรายการในใบขนสินค้า

- ระบุ Import Tax Incentives ID = เลขทะเบียนสิทธิประโยชน์การขอคืนอากรตามมาตรา 29 ที่นำของเข้า ที่ส่วนรายการในใบขนสินค้า

ข้อ 90 การโอนย้ายของออกจากสิทธิประโยชน์การคืนอากรตามมาตรา 29 เพื่อโอนย้ายของเข้าไปในคลังสินค้าทัณฑ์บน ให้จัดทำข้อมูลใบขนสินค้าตามมาตรฐานที่กรมศุลกากรกำหนด แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย

(1) ผู้ส่งของออก ส่งใบขนสินค้าขาออกโอนย้ายภายในประเทศ (B) ให้ระบุค่า ดังนี้

- ระบุ Release Port = รหัสสถานที่ตรวจปล่อยของคลังสินค้าทัณฑ์บนที่นำสินค้าเข้าเก็บ

ที่ส่วนควบคุมในใบขนสินค้า

- ระบุ Load Port = รหัสสถานที่รับบรรทุกของคลังสินค้าทัณฑ์บนที่นำสินค้าเข้าเก็บ

ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์การคืนอากร

ตามมาตรา 29 ที่ส่วนควบคุมในใบขนสินค้า

- ระบุ การใช้สิทธิ์ขอคืนอากรตามมาตรา 29 = Y ที่ส่วนรายการในใบขนสินค้า

- ให้ระบุสูตรการผลิตที่ขอคืนอากรตามมาตรา 29 ในช่อง เลขที่สูตรการผลิต (Model

Number) เวอร์ชั่นของสูตรการผลิตในช่องเวอร์ชั่นของสูตรการผลิต (Model Version) กรณีเป็นสูตร

การผลิตจากระบบ e-Formular ให้ใส่ “555” หรือ “999” และเลขประจำตัวผู้เสียภาษีอากร

ของบริษัทผู้ยื่นสูตรการผลิตในช่องเลขประจำตัวผู้เสียภาษีอากร (Model Company Tax Number)

- ระบุ Import Tax Incentives ID = เลขทะเบียนสิทธิประโยชน์คลังสินค้าทัณฑ์บน

ที่นำของเข้าที่ส่วนรายการในใบขนสินค้า

(2) ผู้นำของเข้า ส่งใบขนสินค้าขาเข้าโอนย้ายภายในประเทศ (A) ให้ระบุค่า ดังนี้

- ระบุ Release Port = รหัสสถานที่ตรวจปล่อยของคลังสินค้าทัณฑ์บนที่นำสินค้าเข้าเก็บ

ที่ส่วนควบคุมในใบขนสินค้า

- ระบุ Discharge Port = รหัสสถานที่รับบรรทุกของคลังสินค้าทัณฑ์บนที่นำ

สินค้าเข้าเก็บ ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์การขอคืนอากร

ตามมาตรา 29 ที่ส่วนควบคุมในใบขนสินค้า

- ระบุ Bond = Y ที่ส่วนรายการในใบขนสินค้า

- ระบุ Import Tax Incentives ID = เลขทะเบียนสิทธิประโยชน์คลังสินค้าทัณฑ์บน

ที่นำของเข้า ที่ส่วนรายการในใบขนสินค้า

ข้อ 91 การโอนย้ายของออกจากเขตปลอดอากร เพื่อโอนย้ายของเข้าโดยใช้สิทธิประโยชน์

การคืนอากรตามมาตรา 29 ให้จัดทำข้อมูลใบขนสินค้าตามมาตรฐานที่กรมศุลกากรกำหนด แล้วส่ง

ข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย ผู้นำของเข้า ส่งใบขนสินค้าขาเข้า

โอนย้ายออกจากเขตปลอดอากร (C) ให้ระบุค่า ดังนี้

- ระบุ Release Port = รหัสสถานที่ตรวจปล่อยของเขตปลอดอากรที่นำออก

ที่ส่วนควบคุมในใบขนสินค้า

- ระบุ Load Port = รหัสสถานที่รับบรรทุกของเขตปลอดอากรที่นำออก

ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์เขตปลอดอากร

ที่นำของออก ที่ส่วนควบคุมในใบขนสินค้า

- ระบุ การใช้สิทธิ์ขอคืนอากรตามมาตรา 29 = Y ที่ส่วนรายการในใบขนสินค้า

- ระบุ Import Tax Incentives ID = เลขทะเบียนสิทธิประโยชน์การคืนอากร

ตามมาตรา 29 ที่ส่วนรายการในใบขนสินค้า

ข้อ 92 การโอนย้ายของออกจากสิทธิประโยชน์การคืนอากรตามมาตรา 29 เพื่อโอนย้าย

ของเข้าโดยใช้สิทธิเขตปลอดอากร ให้จัดทำข้อมูลใบขนสินค้าตามมาตรฐานที่กรมศุลกากรกำหนด

แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย ผู้ส่งของออก ส่งใบขนสินค้า

ขาออกโอนย้ายเข้าเขตปลอดอากร (D) ให้ระบุค่า ดังนี้

- ระบุ Release Port = รหัสสถานที่ตรวจปล่อยของเขตปลอดอากรที่นำของเข้า

ที่ส่วนควบคุมในใบขนสินค้า

- ระบุ Load Port = รหัสสถานที่รับบรรทุกของเขตปลอดอากรที่นำของเข้า

ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์การคืนอากร

ตามมาตรา 29 ที่ส่วนควบคุมในใบขนสินค้า

- ระบุ การใช้สิทธิ์ขอคืนอากรตามมาตรา 29 = Y ที่ส่วนรายการในใบขนสินค้า

- ให้ระบุสูตรการผลิตที่ขอคืนอากรตามมาตรา 29 ในช่อง เลขที่สูตรการผลิต

(Model Number) เวอร์ชั่นของสูตรการผลิตในช่องเวอร์ชั่นของสูตรการผลิต (Model Version)

กรณีเป็นสูตรการผลิตจากระบบ e-Formular ให้ใส่ “555” หรือ “999” และเลขประจำตัว

ผู้เสียภาษีอากรของบริษัทผู้ยื่นสูตรการผลิตในช่องเลขประจำตัวผู้เสียภาษีอากร (Model Company

Tax Number)

- ระบุ Import Tax Incentives ID = เลขทะเบียนสิทธิประโยชน์ผู้ประกอบการ

ในเขตปลอดอากรที่นำของเข้า ที่ส่วนรายการในใบขนสินค้า

ข้อ 93 การโอนย้ายของออกจากสิทธิประโยชน์การคืนอากรตามมาตรา 29 เพื่อโอนย้าย

ของเข้าโดยใช้สิทธิเขตประกอบการเสรี ให้จัดทำข้อมูลใบขนสินค้าตามมาตรฐานที่กรมศุลกากรกำหนด

แล้วส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร โดย ผู้ส่งของออก ส่งใบขนสินค้า

ขาออกโอนย้ายเข้าเขตประกอบการเสรี (D) ให้ระบุค่า ดังนี้

- ระบุ Release Port = รหัสสถานที่ตรวจปล่อยของเขตประกอบการเสรีที่นำของเข้า

ที่ส่วนควบคุมในใบขนสินค้า

- ระบุ Load Port = รหัสสถานที่รับบรรทุกของเขตประกอบการเสรีที่นำของเข้า

ที่ส่วนควบคุมในใบขนสินค้า

- ระบุ Export Tax Incentives ID = เลขทะเบียนสิทธิประโยชน์การคืนอากร

ตามมาตรา 29 ที่ส่วนควบคุมในใบขนสินค้า

- ระบุ การใช้สิทธิ์ขอคืนอากรตามมาตรา 29 = Y ที่ส่วนรายการในใบขนสินค้า

- ให้ระบุสูตรการผลิตที่ขอคืนอากรตามมาตรา 29 ในช่อง เลขที่สูตรการผลิต

(Model Number) เวอร์ชั่นของสูตรการผลิตในช่องเวอร์ชั่นของสูตรการผลิต (Model Version) กรณี

เป็นสูตรการผลิตจากระบบ e-Formular ให้ใส่ “555” หรือ “999” และเลขประจำตัวผู้เสียภาษี

อากรของบริษัทผู้ยื่นสูตรการผลิตในช่องเลขประจำตัวผู้เสียภาษีอากร (Model Company Tax Number)

- ระบุ Import Tax Incentives ID = เลขทะเบียนสิทธิประโยชน์ผู้ประกอบการ

ในเขตประกอบการเสรีที่นำของเข้า ที่ส่วนรายการในใบขนสินค้า

หมวดที่ 11

การปฏิบัติพิธีการกรณีเครื่องคอมพิวเตอร์ขัดข้อง

ข้อ 94 ในกรณีที่เครื่องคอมพิวเตอร์ของกรมศุลกากร หรือของผู้ให้บริการรับ-ส่งข้อมูล

ทางอิเล็กทรอนิกส์เสีย ระบบสื่อสารของศุลกากรขัดข้อง ระบบไฟฟ้าขัดข้อง หรือมีปัญหาอื่น

อันเป็นเหตุให้ไม่สามารถปฏิบัติพิธีการศุลกากรด้วยระบบอิเล็กทรอนิกส์ได้ ให้ปฏิบัติพิธีการศุลกากร

ในรูปแบบกระดาษ (Manual) ได้ ดังต่อไปนี้

(1) ภายในหนึ่งชั่วโมง นับแต่เครื่องคอมพิวเตอร์ของกรมศุลกากร หรือของผู้ให้บริการรับ-ส่ง

ข้อมูลทางอิเล็กทรอนิกส์เสีย ระบบสื่อสารของศุลกากรขัดข้อง ระบบไฟฟ้าขัดข้อง ผู้อำนวยการสำนัก

เทคโนโลยีสารสนเทศและการสื่อสารหรือผู้ทำการแทน จะแจ้งข้อมูลข่าวสารไปยังสมาคมต่าง ๆ

เช่น สภาอุตสาหกรรมแห่งประเทศไทย สภาหอการค้าไทย สมาคมผู้นำเข้าและผู้ส่งออกระดับมาตรฐานเออีโอ

สมาคมชิปปิ้งแห่งประเทศไทย ตัวแทนผู้ประกอบการและสำนักงาน/ด่านศุลกากร เป็นต้น

ผ่านทางโทรศัพท์ ระบบไปรษณีย์อิเล็กทรอนิกส์ (e-mail) ระบบข้อความสั้น (SMS) เพื่อให้ทราบกรณี

ระบบขัดข้อง และจัดทำประกาศข้อมูลข่าวสารทางระบบอินเทอร์เน็ต ระบบอินทราเน็ต เมื่อได้รับแจ้ง

เหตุขัดข้อง หัวหน้าหน่วยงานบริการศุลกากร นายด่านศุลกากร หรือผู้ทำการแทน จะพิจารณาสั่งการ

ให้ปฏิบัติพิธีการศุลกากรในรูปแบบกระดาษได้ ณ จุดบริการที่ได้ประกาศกำหนดไว้

(2) กรณีด่านศุลกากร พบว่าในพื้นที่รับผิดชอบมีปัญหาที่เป็นเหตุให้ระบบขัดข้อง

เช่น กระแสไฟฟ้าขัดข้อง หรือสัญญาณของระบบการรับ-ส่งข้อมูลขัดข้อง ทำให้ไม่สามารถรับ-ส่งข้อมูล

ทางอิเล็กทรอนิกส์ได้ นายด่านศุลกากรหรือผู้ทำการแทน จะพิจารณาสั่งการให้ปฏิบัติพิธีการศุลกากร

ในรูปแบบกระดาษได้ ณ จุดบริการที่ได้ประกาศกำหนดไว้

(3) การยื่นใบขนสินค้าขาเข้าในรูปแบบกระดาษ และการตรวจปล่อยใบขนสินค้าขาเข้า

กรณีระบบคอมพิวเตอร์ของศุลกากรขัดข้อง ผู้นำของเข้าไม่ต้องชำระค่าธรรมเนียมในการบันทึกข้อมูล

เข้าสู่ระบบคอมพิวเตอร์ของศุลกากร

(3.1) การยื่นใบขนสินค้าขาเข้าในรูปแบบกระดาษ

(3.1.1) กรณีที่ผู้นำของเข้ายังมิได้ส่งข้อมูลใบขนสินค้าขาเข้าเข้าสู่ระบบ

คอมพิวเตอร์ของศุลกากร ให้ผู้นำของเข้าจัดทำใบขนสินค้าขาเข้าในรูปแบบกระดาษ ตามแบบที่

กรมศุลกากรกำหนด แนบท้ายประกาศนี้ พร้อมเอกสารประกอบในรูปแบบกระดาษ ได้แก่

- ต้นฉบับใบตราส่งสินค้า (Bill of lading or House Air Waybill or

Delivery Order)

- บัญชีราคาสินค้า (Invoice)

- บัญชีรายละเอียดบรรจุหีบห่อ (Packing List) (ถ้ามี)

- ใบแจ้งยอดเบี้ยประกัน (Insurance Premium Invoice) (ถ้ามี)

- ใบอนุญาตหรือหนังสืออนุญาตสำหรับของควบคุมการนำเข้า (ถ้ามี)

- ใบรับรองแหล่งกำเนิดสินค้า (Certificate of Origin) (ถ้ามี)

- เอกสารอื่นที่จำเป็น เช่น Catalogue แสดงคุณลักษณะการใช้งาน

โดยให้ผู้นำของเข้าทำการลงนามในใบขนสินค้าขาเข้าและเอกสารประกอบทุกฉบับจำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(3.1.2) กรณีผู้นำของเข้าได้ส่งข้อมูลใบขนสินค้าขาเข้าเข้าสู่ระบบคอมพิวเตอร์ ของศุลกากรแล้ว ก่อนระบบคอมพิวเตอร์ของศุลกากรขัดข้อง แต่ยังมิได้รับการตอบกลับเลขที่ใบขนสินค้าขาเข้าจากระบบคอมพิวเตอร์ของศุลกากร ให้ผู้นำของเข้าจัดทำใบขนสินค้าขาเข้า พร้อมใบรายละเอียดใบขนสินค้าขาเข้าที่พิมพ์ออกจากระบบคอมพิวเตอร์ของผู้นำของเข้า ซึ่งมีเลขที่ Reference No. และเอกสารในรูปแบบกระดาษเช่นเดียวกับข้อ (3.1.1) โดยลงนามในใบขนสินค้าขาเข้าและเอกสารทุกฉบับ จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(3.1.3) กรณีผู้นำของเข้าได้ส่งข้อมูลใบขนสินค้าขาเข้าเข้าสู่ระบบคอมพิวเตอร์ของศุลกากร และได้รับการตอบกลับเลขที่ใบขนสินค้าขาเข้าจากระบบคอมพิวเตอร์ของศุลกากร ก่อนระบบคอมพิวเตอร์ของศุลกากรขัดข้อง ให้ผู้นำของเข้าพิมพ์ใบขนสินค้าขาเข้า พร้อมใบรายละเอียดใบขนสินค้าขาเข้าที่พิมพ์ออกจากระบบคอมพิวเตอร์ของผู้นำของเข้า ซึ่งมีเลขที่ Reference No. และเลขที่ใบขนสินค้าขาเข้าแทนการยื่นเอกสารประกอบในรูปแบบกระดาษ และลงนามในใบขนสินค้าขาเข้าและเอกสารทุกฉบับ จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศ

(3.2)

การออกเลขที่ใบขนสินค้าในรูปแบบกระดาษ จำนวนสิบสี่หลัก ดังนี้

AAAA X YY MM NNNNN

Running 5 หลัก เริ่มต้นด้วย 00001

เดือน 2 หลัก

ปี พ.ศ. 2 หลัก

ประเภทของเอกสาร 1 หลัก มีค่าดังนี้

O = ใบขนสินค้าขาเข้า

A = ใบขนสินค้าขาเข้าโอนย้ายภายในประเทศ

C = ใบขนสินค้าขาเข้าโอนย้ายจากเขตปลอดอากร

P = ใบขนสินค้าขาเข้าโอนย้ายชำระภาษีอากร

รหัสสถานที่ปฏิบัติพิธีการศุลกากร 4 หลัก

(3.2.1) กรณีที่ผู้นำของเข้ายังมิได้ส่งข้อมูลใบขนสินค้าขาเข้าเข้าสู่ระบบคอมพิวเตอร์ของศุลกากร พนักงานศุลกากรผู้มีอำนาจหน้าที่หรือผู้ที่ได้รับมอบหมายจะตรวจสอบใบขนสินค้าขาเข้าในรูปแบบกระดาษ พร้อมเอกสารประกอบในรูปแบบกระดาษ และออกเลขที่ใบขนสินค้าขาเข้าในรูปแบบกระดาษโดยประทับหรือเขียนเลขที่ใบขนสินค้าไว้ที่มุมบนด้านขวาของต้นฉบับ ใบขนสินค้าและสำเนาคู่ฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(3.2.2) กรณีที่ผู้นำของเข้าได้ส่งข้อมูลใบขนสินค้าขาเข้าเข้าสู่ระบบคอมพิวเตอร์ของศุลกากรแล้ว ก่อนระบบคอมพิวเตอร์ของศุลกากรขัดข้อง แต่ยังมิได้รับการตอบกลับเลขที่ใบขนสินค้าขาเข้าจากระบบคอมพิวเตอร์ของศุลกากร พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะตรวจสอบใบขนสินค้าขาเข้าในรูปแบบกระดาษ พร้อมเอกสารประกอบในรูปแบบกระดาษให้ถูกต้องก่อนออกเลขที่ใบขนสินค้าในรูปแบบกระดาษโดยประทับหรือเขียนเลขที่ใบขนสินค้าไว้ที่มุมบนด้านขวาของต้นฉบับใบขนสินค้าและสำเนาคู่ฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(3.2.3) กรณีผู้นำของเข้าได้ส่งข้อมูลใบขนสินค้าขาเข้าเข้าสู่ระบบคอมพิวเตอร์ของศุลกากรและได้รับการตอบกลับเลขที่ใบขนสินค้าขาเข้าจากระบบคอมพิวเตอร์ของศุลกากร ก่อนระบบคอมพิวเตอร์ของศุลกากรขัดข้อง พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะลงนามกำกับเลขที่ใบขนสินค้าขาเข้าของต้นฉบับใบขนสินค้าและสำเนาคู่ฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(3.3) การสั่งการตรวจใบขนสินค้าขาเข้าในรูปแบบกระดาษ

(3.3.1) พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะรับรองยอดค่าภาษีอากรที่ต้องชำระตามใบขนสินค้าขาเข้า โดยจะเขียนยอดรวมค่าภาษีอากรด้วยหมึกสีแดง หากไม่มีค่าภาษีอากรที่ต้องชำระจะเขียนคำว่า “ไม่มีค่าภาษีอากรที่ต้องชำระ” แล้วลงลายมือชื่อพร้อมประทับตราชื่อกำกับไว้ที่ต้นฉบับใบขนสินค้าและสำเนาคู่ฉบับ

(3.3.2) พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะสั่งการตรวจเป็น “ตรวจสอบพิกัด ราคา และของ” (Red Line) เท่านั้น และเมื่อสั่งการตรวจในใบขนสินค้าขาเข้าในรูปแบบกระดาษแล้ว จะมอบต้นฉบับใบขนสินค้าและสำเนาคู่ฉบับ คืนแก่ผู้นำของเข้า เพื่อเป็นหลักฐานในการปฏิบัติพิธีการในขั้นตอนการชำระภาษีอากร และการตรวจปล่อยสินค้าต่อไป

(3.4) การชำระค่าภาษีอากร ให้ผู้นำของเข้าชำระค่าภาษีอากรต่อหน่วยรับชำระค่าภาษีอากรของด่านศุลกากร หรือสนามบินที่เป็นด่านศุลกากรที่นำของเข้า พร้อมใบขนสินค้าขาเข้าในรูปแบบกระดาษ

(3.4.1) พนักงานศุลกากรหน่วยรับชำระค่าภาษีอากร จะออกใบเสร็จรับเงิน กศก. 121 โดยเขียนหรือประทับตราว่า “ใบเสร็จรับเงินชั่วคราว” และเขียนเลขที่ใบขนสินค้าขาเข้ากำกับไว้แล้วลงลายมือชื่อพร้อมประทับตราชื่อผู้รับเงิน วัน เดือน ปีกำกับในต้นฉบับใบเสร็จรับเงินชั่วคราวและสำเนาคู่ฉบับ โดยวิธีสอดกระดาษคาร์บอน

(3.4.2) หัวหน้าหน่วยรับชำระค่าภาษีอากรหรือผู้ที่ได้รับมอบหมาย จะลงลายมือชื่อพร้อมประทับตราชื่อและวัน เดือน ปี กำกับในต้นฉบับใบเสร็จรับเงินชั่วคราวและสำเนาคู่ฉบับ เพื่อรับรองว่าเครื่องคอมพิวเตอร์ขัดข้องจริง

(3.4.3) พนักงานศุลกากรหน่วยรับชำระค่าภาษีอากรจะมอบต้นฉบับใบเสร็จรับเงินชั่วคราวและคืนใบขนสินค้าในรูปแบบกระดาษให้ผู้นำของเข้า เพื่อเป็นหลักฐานในการตรวจปล่อยสินค้าต่อไป

(3.5) การตรวจปล่อยสินค้า

(3.5.1) ให้ผู้นำของเข้านำต้นฉบับใบเสร็จรับเงินชั่วคราวและต้นฉบับใบขนสินค้าขาเข้าในรูปแบบกระดาษและสำเนาคู่ฉบับ ไปติดต่อพนักงานศุลกากรผู้มีอำนาจหน้าที่หรือผู้ที่ได้รับมอบหมาย ณ โรงพักสินค้า เพื่อสั่งการให้โรงพักสินค้าจัดเตรียมของให้พนักงานศุลกากรตรวจสอบ

(3.5.2) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะทำการตรวจสอบใบขนสินค้าขาเข้า ใบเสร็จรับเงินก่อนแล้วจึงตรวจสอบพิกัด ราคาและของ หากถูกต้องจะบันทึกผลการตรวจปล่อยและลงลายมือชื่อพร้อมประทับตราชื่อ ที่ด้านหลังต้นฉบับใบขนสินค้าขาเข้าในรูปแบบกระดาษและสำเนาคู่ฉบับ โดยวิธีสอดกระดาษคาร์บอน และจะบันทึกคำว่า “ตรวจปล่อยสินค้าแล้ว” ที่ต้นฉบับใบเสร็จรับเงินชั่วคราว พร้อมลงลายมือชื่อและประทับตราชื่อ วัน เดือน ปี กำกับ หากพบว่าไม่ถูกต้องตรงกันกับที่สำแดงในใบขนสินค้าขาเข้าในรูปแบบกระดาษพนักงานศุลกากรผู้มีอำนาจหน้าที่หรือผู้ที่ได้รับมอบหมายจะดำเนินการตามระเบียบต่อไป

(3.5.3) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะคืนสำเนาคู่ฉบับใบขนสินค้าขาเข้าในรูปแบบกระดาษ และต้นฉบับใบเสร็จรับเงินชั่วคราว ให้ผู้นำของเข้า เพื่อติดต่อโรงพักสินค้าในการนำของออกจากอารักขาศุลกากร ส่วนต้นฉบับใบขนสินค้าขาเข้าในรูปแบบกระดาษ พนักงานศุลกากรผู้มีอำนาจหน้าที่หรือผู้ที่ได้รับมอบหมายจะจัดเก็บไว้ เพื่อเป็นหลักฐานในการตรวจสอบต่อไป

(3.6) กรณีการยื่นใบขนสินค้าขาเข้าในรูปแบบกระดาษ การชำระค่าภาษีอากร (ถ้ามี) และการตรวจปล่อยใบขนสินค้าขาเข้าดังกล่าว ถือเป็นกรณีมีความจำเป็นที่ต้องนำของออกไปจากอารักขาศุลกากรโดยรีบด่วน โดยยังไม่ต้องทำใบขนสินค้าขาเข้าทางอิเล็กทรอนิกส์โดยครบถ้วน ดังนั้น เมื่อระบบคอมพิวเตอร์ของศุลกากรกลับมาใช้งานได้ตามปกติ ให้ผู้นำของเข้านำสำเนาคู่ฉบับใบขนสินค้าในรูปแบบกระดาษและต้นฉบับใบเสร็จรับเงินชั่วคราว (ถ้ามี) มาติดต่อหน่วยงานบริการศุลกากรที่ทำการตรวจปล่อยสินค้าเพื่อเป็นการปฏิบัติพิธีการศุลกากรให้ครบถ้วน

(3.6.1) กรณีใช้เลขที่ใบขนสินค้าขาเข้าที่ได้รับการตอบกลับมาก่อนระบบคอมพิวเตอร์ของศุลกากรขัดข้อง พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะลงลายมือชื่อพร้อมประทับตราชื่อและวัน เดือน ปี กำกับที่เลขที่ใบขนสินค้าในต้นฉบับใบเสร็จรับเงินชั่วคราว

(3.6.2) กรณีมีการส่งข้อมูลใบขนสินค้าขาเข้ามาในระบบคอมพิวเตอร์ของศุลกากร และมีข้อมูลใบขนสินค้าเลขที่ดังกล่าวเป็นใบขนสินค้าที่ได้ตัดบัญชีสินค้ารายใบตราส่ง พนักงานศุลกากรผู้มีอำนาจหน้าที่หรือผู้ที่ได้รับมอบหมายจะตรวจสอบข้อมูลใบขนสินค้าขาเข้าที่ได้ตัดบัญชีสินค้า รายใบตราส่งในระบบคอมพิวเตอร์ของศุลกากรกับต้นฉบับใบขนสินค้าขาเข้าในรูปแบบกระดาษ ที่เจ้าหน้าที่จัดเก็บไว้และสำเนาคู่ฉบับที่ผู้นำของเข้านำมายื่น หากพบว่าข้อมูลถูกต้องตรงกัน พนักงานศุลกากรผู้มีอำนาจหน้าที่หรือผู้ที่ได้รับมอบหมายจะยกเลิกเลขที่ใบขนสินค้าขาเข้าในรูปแบบกระดาษ และใช้เลขที่ใบขนสินค้าขาเข้าที่ตัดบัญชีสินค้ารายใบตราส่งในระบบคอมพิวเตอร์ของศุลกากรแทน โดยจะขีดฆ่าเลขที่ใบขนสินค้าขาเข้าในรูปแบบกระดาษและบันทึกเลขที่ใบขนสินค้าขาเข้าที่ได้ตัดบัญชีสินค้ารายใบตราส่งลงในต้นฉบับใบขนสินค้าขาเข้าในรูปแบบกระดาษและบนสำเนาคู่ฉบับ และต้นฉบับใบเสร็จเงินชั่วคราว แล้วลงลายมือชื่อพร้อมประทับตราชื่อและวัน เดือน ปี กำกับ

หากพบว่าข้อมูลใบขนสินค้าที่ได้ตัดบัญชีสินค้ารายใบตราส่งในระบบคอมพิวเตอร์ของศุลกากร ไม่ถูกต้องกันกับใบขนสินค้าขาเข้าในรูปแบบกระดาษ พนักงานศุลกากร ผู้มีอำนาจหน้าที่หรือผู้ที่ได้รับมอบหมายจะดำเนินการตามระเบียบต่อไป

(3.6.3) กรณีไม่มีการส่งข้อมูลใบขนสินค้าขาเข้าเข้ามาในระบบคอมพิวเตอร์ ของศุลกากร หรือไม่มีเลขที่ใบขนสินค้ามาตัดบัญชีสินค้ารายใบตราส่ง พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกข้อมูลใบขนสินค้าขาเข้าลงในระบบคอมพิวเตอร์ของศุลกากร โดยใช้เลขที่ใบขนสินค้าขาเข้าในรูปแบบกระดาษที่ออกให้เดิม และลงลายมือชื่อพร้อมประทับตราชื่อ และวัน เดือน ปี กำกับที่เลขที่ใบขนสินค้าขาเข้าบนต้นฉบับใบเสร็จรับเงินชั่วคราว

(3.7) การติดต่อขอรับใบเสร็จรับเงิน (กศก. 122)

(3.7.1) หลังจากผู้นำของเข้าดำเนินการตามข้อ (3.6) แล้ว ให้ผู้นำของเข้านำต้นฉบับใบเสร็จรับเงินชั่วคราว ไปติดต่อหน่วยรับชำระค่าภาษีอากรของด่านศุลกากร หรือสนามบินที่เป็นด่านศุลกากรที่นำของเข้า เพื่อคืนใบเสร็จรับเงินชั่วคราว

(3.7.2) พนักงานศุลกากรหน่วยรับชำระค่าภาษีอากร จะนำสำเนาใบเสร็จรับเงินชั่วคราวมาตรวจสอบกับต้นฉบับใบเสร็จรับเงินชั่วคราวที่มีเจ้าหน้าที่รับรองเลขที่ใบขนสินค้าขาเข้าแล้ว และบันทึกข้อมูลการรับชำระเงินลงในระบบคอมพิวเตอร์

(3.7.3) พนักงานศุลกากรหน่วยรับชำระค่าภาษีอากร จะมอบใบเสร็จรับเงิน (กศก. 122) ให้ผู้นำของเข้า

(3.8) การบันทึกผลการตรวจปล่อยสินค้าเมื่อระบบคอมพิวเตอร์ของศุลกากรกลับมาใช้งานได้ตามปกติ

(3.8.1) ให้ผู้นำของเข้านำใบเสร็จรับเงิน (กศก. 122) และสำเนาคู่ฉบับใบขนสินค้าขาเข้าในรูปแบบกระดาษ มาติดต่อหน่วยงานบริการศุลกากรที่ทำการตรวจปล่อยสินค้า

(3.8.2) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกผลการตรวจปล่อยสินค้าในระบบคอมพิวเตอร์ของศุลกากรเลขที่ใบขนสินค้าขาเข้าในใบเสร็จรับเงิน (กศก. 122) หากเป็นกรณีที่มีการยกเลิกใบขนสินค้าขาเข้าในรูปแบบกระดาษ จะบันทึกเลขที่ใบขนสินค้าขาเข้าในรูปแบบกระดาษไว้ในช่องหมายเหตุการตรวจปล่อย (Remark) ด้วย

(3.9) ให้ผู้นำของเข้าดำเนินการตามข้อ (3.6) – (3.8) ให้ครบถ้วนภายในสิบห้าวัน นับแต่วันที่รับมอบของไปจากอารักขาของศุลกากร

(4) การยื่นใบขนสินค้าขาออกในรูปแบบกระดาษ และ/หรือ ใบกำกับการขนย้ายสินค้าในรูปแบบกระดาษ และการตรวจปล่อยใบขนสินค้าขาออก กรณีระบบคอมพิวเตอร์ของศุลกากรขัดข้อง ผู้นำของออกไม่ต้องชำระค่าธรรมเนียมในการบันทึกข้อมูลเข้าสู่ระบบคอมพิวเตอร์ของศุลกากร

(4.1) การยื่นใบขนสินค้าขาออกในรูปแบบกระดาษ

(4.1.1) กรณีที่ผู้ส่งของออกยังมิได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากร ผู้ส่งของออกจัดทำใบขนสินค้าขาออกในรูปแบบกระดาษ ตามแบบที่กรมศุลกากรกำหนดแนบท้ายประกาศนี้ พร้อมเอกสารประกอบในรูปแบบกระดาษ ได้แก่

- บัญชีราคาสินค้า (Invoice)

- บัญชีรายละเอียดบรรจุหีบห่อ (Packing List) (ถ้ามี)

- ใบอนุญาตหรือหนังสืออนุญาตสำหรับของควบคุมการส่งออก (ถ้ามี)

- ใบรับรองแหล่งกำเนิดสินค้า (Certificate of Origin) (ถ้ามี)

- เอกสารอื่นที่จำเป็น

โดยผู้ส่งของออกทำการลงนามในใบขนสินค้าขาออกและเอกสารประกอบทุกฉบับ จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(4.1.2) กรณีผู้ส่งของออกได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรแล้ว ก่อนระบบคอมพิวเตอร์ของศุลกากรขัดข้อง แต่ยังมิได้รับการตอบกลับเลขที่ใบขนสินค้าขาออกจากระบบคอมพิวเตอร์ของกรมศุลกากร ให้ผู้ส่งของออกจัดทำใบขนสินค้าขาออก พร้อมใบรายละเอียดใบขนสินค้าขาออกที่พิมพ์ออกจากระบบคอมพิวเตอร์ของผู้ส่งของออก ซึ่งมีเลขที่ Reference No. และเอกสารในรูปแบบกระดาษเช่นเดียวกับข้อ (4.1.1) โดยทำการลงนามในใบขนสินค้าขาออกและเอกสารทุกฉบับ จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(4.1.3) กรณีผู้ส่งของออกได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากร และได้รับการตอบกลับเลขที่ใบขนสินค้าขาออกจากระบบคอมพิวเตอร์ของศุลกากร ก่อนระบบคอมพิวเตอร์ของศุลกากรขัดข้อง ให้ผู้ส่งของออกพิมพ์ใบขนสินค้าขาออก พร้อมใบรายละเอียดใบขนสินค้าขาออกที่พิมพ์ออกจากระบบคอมพิวเตอร์ของผู้ส่งของออก ซึ่งมีเลขที่ Reference No. และเลขที่ใบขนสินค้าขาออกแทนการยื่นเอกสารประกอบในรูปแบบกระดาษ และทำการลงนามในใบขนสินค้าขาออกและเอกสารทุกฉบับ จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(4.2) การออกเลขที่ใบขนสินค้าขาออกในรูปแบบกระดาษ จำนวนสิบสี่หลัก ดังนี้

AAAA X YY MM NNNNN

Running 5 หลัก เริ่มต้นด้วย 00001

เดือน 2 หลัก

ปี พ.ศ. 2 หลัก

ประเภทของเอกสาร 1 หลัก มีค่าดังนี้

O = ใบขนสินค้าขาเข้า

A = ใบขนสินค้าขาเข้าโอนย้ายภายในประเทศ

C = ใบขนสินค้าขาเข้าโอนย้ายจากเขตปลอดอากร

P = ใบขนสินค้าขาเข้าโอนย้ายชำระภาษีอากร

รหัสสถานที่ปฏิบัติพิธีการศุลกากร 4 หลัก

(4.2.1) กรณีที่ผู้ส่งของออกยังมิได้ส่งข้อมูลในขนสินค้าขาออกเข้าสู่ระบบคอมพิวเตอร์ของศุลกากร พนักงานศุลกากรผู้มีอำนาจหน้าที่หรือผู้ที่ได้รับมอบหมายจะตรวจสอบใบขนสินค้าขาออกในรูปแบบกระดาษ พร้อมเอกสารประกอบในรูปแบบกระดาษ และออกเลขที่ใบขนสินค้าขาออกในรูปแบบกระดาษโดยประทับหรือเขียนเลขที่ใบขนสินค้าไว้ที่มุมบนด้านขวาของต้นฉบับ ใบขนสินค้าและสำเนาคู่ฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(4.2.2) กรณีผู้ส่งของออกได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรแล้ว ก่อนระบบคอมพิวเตอร์ของศุลกากรขัดข้อง แต่ยังมิได้รับการตอบกลับเลขที่ใบขนสินค้าขาออกจากระบบคอมพิวเตอร์ของศุลกากร พนักงานศุลกากรผู้มีอำนาจหน้าที่หรือผู้ที่ได้รับมอบหมายจะออกเลขที่ใบขนสินค้าขาออกในรูปแบบกระดาษโดยประทับหรือเขียนเลขที่ใบขนสินค้าไว้ที่มุมบนด้านขวาของต้นฉบับใบขนสินค้าและสำเนาคู่ฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(4.2.3) กรณีผู้ส่งของออกได้ส่งข้อมูลใบขนสินค้าขาออกเข้าสู่ระบบคอมพิวเตอร์ของศุลกากรและได้รับการตอบกลับเลขที่ใบขนสินค้าขาออกจากระบบคอมพิวเตอร์ของศุลกากร ก่อนระบบคอมพิวเตอร์ของศุลกากรขัดข้อง พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะลงนามกำกับเลขที่ใบขนสินค้าขาออกของใบขนสินค้าทั้งสองฉบับ และลงลายมือชื่อพร้อมวัน เดือน ปี กำกับเอกสารประกอบใบขนสินค้าทุกฉบับ

(4.3) การสั่งการตรวจใบขนสินค้าขาออกในรูปแบบกระดาษ

(4.3.1) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะลงนามรับรองยอดค่าภาษีอากรที่ต้องชำระ (ถ้ามี) ตามใบขนสินค้าขาออกที่ต้นฉบับใบขนสินค้าและสำเนาคู่ฉบับ

(4.3.2) พนักงานศุลกากรผู้มีอำนาจหน้าที่หรือผู้ที่ได้รับมอบหมาย จะสั่งการตรวจเป็น “ตรวจสอบพิกัด ราคา และของ” (Red Line) หรือ “ยกเว้นการตรวจ” (Green Line) โดยใช้หลักการบริหารความเสี่ยง และเมื่อสั่งการตรวจในใบขนสินค้าขาออกในรูปแบบกระดาษแล้ว จะมอบต้นฉบับใบขนสินค้าขาออกและสำเนาคู่ฉบับคืนแก่ผู้ส่งของออก เพื่อเป็นหลักฐานในการปฏิบัติพิธีการในขั้นตอนการชำระภาษีอากรและการตรวจปล่อยสินค้าต่อไป

(4.4) การชำระค่าภาษีอากร (ถ้ามี) ให้ผู้ส่งของออกชำระค่าภาษีอากรต่อหน่วยรับชำระค่าภาษีอากรของด่านศุลกากร หรือสนามบินที่เป็นด่านศุลกากรที่ส่งของออก และดำเนินการเช่นเดียวกับการชำระค่าภาษีอากรสำหรับใบขนสินค้าขาเข้า

(4.5) การยื่นใบกำกับการขนย้ายสินค้าในรูปแบบกระดาษกรณีผู้ส่งของออกได้ดำเนินการตามข้อ (4.2) และข้อ (4.3) แล้ว

(4.5.1) กรณีมีเลขที่ใบกำกับการขนย้ายสินค้าที่ผู้รับผิดชอบการบรรจุได้ส่งข้อมูลใบกำกับการขนย้ายสินค้าเข้าสู่ระบบคอมพิวเตอร์ของศุลกากร และได้รับการตอบกลับเลขที่ใบขนสินค้าขาออกจากระบบคอมพิวเตอร์ของศุลกากร ก่อนระบบคอมพิวเตอร์ของศุลกากรขัดข้อง ให้ผู้รับผิดชอบการบรรจุพิมพ์ใบกำกับการขนย้ายสินค้า พร้อมใบขนสินค้าขาออก และ/หรือ ต้นฉบับใบขนสินค้าขาออกในรูปแบบกระดาษพร้อมสำเนาคู่ฉบับ และทำการลงนามในใบกำกับการขนย้ายสินค้า จำนวนสองชุด ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(4.5.2) กรณีไม่มีเลขที่ใบกำกับการขนย้ายสินค้า ให้ผู้รับผิดชอบการบรรจุที่ทำการส่งของออกทางท่าเรือ หรือด่านศุลกากรทางบกจัดทำใบกำกับการขนย้ายสินค้าในรูปแบบกระดาษตามแบบที่กรมศุลกากรกำหนดแนบท้ายประกาศนี้ จำนวนสองชุด พร้อมใบขนสินค้าขาออก และ/หรือ ต้นฉบับใบขนสินค้าขาออกในรูปแบบกระดาษพร้อมสำเนาคู่ฉบับ ยื่นต่อหน่วยงานบริการศุลกากร ณ จุดบริการที่ได้ประกาศกำหนดไว้

(4.6) การออกเลขที่ใบกำกับการขนย้ายสินค้าในรูปแบบกระดาษ จำนวนสิบสองหลัก

ดังนี้

AAAA YY MM NNNN

Running 4 หลัก เริ่มต้นด้วย 0001

เดือน 2 หลัก

ปี พ.ศ. 2 หลัก

รหัสสถานที่ปฏิบัติพิธีการศุลกากร 4 หลัก

(4.6.1) กรณีมีเลขที่ใบกำกับการขนย้ายสินค้าแล้ว พนักงานศุลกากรผู้มีอำนาจหน้าที่ หรือผู้ที่ได้รับมอบหมายจะลงนามกำกับเลขที่ใบกำกับการขนย้ายสินค้าของต้นฉบับใบกำกับการขนย้ายสินค้าพร้อมสำเนาคู่ฉบับ และลงลายมือชื่อพร้อมวัน เดือน ปี กำกับ

(4.6.2) กรณีไม่มีเลขที่ใบกำกับการขนย้ายสินค้า พนักงานศุลกากรผู้มีอำนาจหน้าที่ หรือผู้ที่ได้รับมอบหมาย จะออกเลขที่ใบกำกับการขนย้ายสินค้าในรูปแบบกระดาษ โดยประทับหรือเขียนเลขที่ใบกำกับการขนย้ายสินค้าไว้ที่มุมบนด้านขวาของต้นฉบับใบกำกับการขนย้ายสินค้า พร้อมสำเนาคู่ฉบับ และลงลายมือชื่อพร้อมวัน เดือน ปี กำกับ

(4.7) การตัดบัญชีใบกำกับการขนย้ายสินค้าและการตรวจปล่อยสินค้า

(4.7.1) ให้ผู้ส่งของออกนำต้นฉบับใบกำกับการขนย้ายสินค้าในรูปแบบกระดาษ พร้อมสำเนาคู่ฉบับ และต้นฉบับใบขนสินค้าขาออกในรูปแบบกระดาษพร้อมสำเนาคู่ฉบับ ไปติดต่อพนักงานศุลกากรผู้มีอำนาจหน้าที่หรือผู้ทีได้รับมอบหมาย ณ โรงพักสินค้า เพื่อบันทึกการตัดบัญชีใบกำกับการขนย้ายสินค้าในรูปแบบกระดาษ

(4.7.2) กรณีสั่งการตรวจเป็น “ยกเว้นการตรวจ” (Green Line) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกคำว่า “ยกเว้นการตรวจ” ในต้นฉบับใบกำกับการขนย้ายสินค้าพร้อมสำเนาคู่ฉบับ โดยวิธีสอดกระดาษคาร์บอน พร้อมลงลายมือชื่อและประทับตราชื่อ วัน เดือน ปี กำกับ และจะคืนสำเนาคู่ฉบับใบขนสินค้าขาออกในรูปแบบกระดาษ และสำเนาคู่ฉบับใบกำกับการขนย้ายสินค้าในรูปแบบกระดาษให้ผู้ส่งของออกเพื่อส่งมอบของให้โรงพักสินค้าเพื่อส่งออกต่อไป ส่วนต้นฉบับใบขนสินค้าขาออกและต้นฉบับใบกำกับการขนย้ายสินค้าในรูปแบบกระดาษ พนักงานศุลกากรผู้มีอำนาจหน้าที่หรือผู้ที่ได้รับมอบหมายจะจัดเก็บไว้ เพื่อเป็นหลักฐานในการตรวจสอบต่อไป

4.7.3) กรณีสั่งการตรวจเป็น “ตรวจสอบพิกัด ราคา และของ” (Red Line) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะทำการตรวจสอบพิกัด ราคา และของ หากถูกต้องจะบันทึกผลการตรวจปล่อยและลงลายมือชื่อพร้อมประทับตราชื่อ ที่ด้านหลังต้นฉบับใบขนสินค้าขาออกในรูปแบบกระดาษพร้อมสำเนาคู่ฉบับ โดยวิธีสอดกระดาษคาร์บอน และจะบันทึกคำว่า “ตรวจปล่อยสินค้าแล้ว” ในต้นฉบับใบกำกับการขนย้ายสินค้าพร้อมสำเนาคู่ฉบับ โดยวิธีสอดกระดาษคาร์บอน พร้อมลงลายมือชื่อและประทับตราชื่อ วัน เดือน ปี กำกับ หากพบว่าไม่ถูกต้องตรงกันกับที่สำแดงในใบขนสินค้าขาออกในรูปแบบกระดาษ พนักงานศุลกากรผู้มีอำนาจหน้าที่หรือผู้ที่ได้รับมอบหมายจะดำเนินการตามระเบียบต่อไป

(4.7.4) พนักงานศุลกากรผู้มีอำนาจหน้าที่หรือผู้ที่ได้รับมอบหมายจะคืนสำเนาคู่ฉบับใบขนสินค้าขาออกในรูปแบบกระดาษ และสำเนาคู่ฉบับใบกำกับการขนย้ายสินค้าในรูปแบบกระดาษ ที่ได้ลงลายมือชื่อกำกับแล้วให้ผู้ส่งของออก เพื่อเป็นหลักฐานในการส่งมอบของให้โรงพักสินค้าเพื่อส่งออกต่อไป ส่วนต้นฉบับใบขนสินค้าขาออกและต้นฉบับใบกำกับการขนย้ายสินค้าในรูปแบบกระดาษ พนักงานศุลกากรผู้มีอำนาจหน้าที่หรือผู้ที่ได้รับมอบหมายจะจัดเก็บไว้เพื่อเป็นหลักฐานในการตรวจสอบต่อไป

(4.8) กรณีการยื่นใบขนสินค้าขาออกในรูปแบบกระดาษ และ/หรือ ใบกำกับการขนย้ายสินค้าในรูปแบบกระดาษ การชำระค่าภาษีอากร (ถ้ามี) และการตรวจปล่อยใบขนสินค้าขาออกถือเป็นกรณีมีความจำเป็นที่ต้องส่งของออกไปนอกราชอาณาจักรโดยรีบด่วนโดยยังไม่ต้องทำใบขนสินค้าขาออกทางอิเล็กทรอนิกส์โดยครบถ้วน ดังนั้น เมื่อระบบคอมพิวเตอร์ของศุลกากรกลับมาใช้งานได้ตามปกติ ให้ผู้ส่งของออกนำสำเนาคู่ฉบับใบขนสินค้าขาออกในรูปแบบกระดาษ และสำเนาคู่ฉบับ ใบกำกับการขนย้ายสินค้าในรูปแบบกระดาษ มาติดต่อหน่วยงานบริการศุลกากรที่ทำการตรวจปล่อยสินค้า เพื่อเป็นการปฏิบัติพิธีการศุลกากรให้ครบถ้วน

(4.8.1) กรณีมีเลขที่ใบขนสินค้าขาออกและเลขที่ใบกำกับการขนย้ายสินค้า เป็นเลขที่ได้รับการตอบกลับมาก่อนระบบคอมพิวเตอร์ของศุลกากรขัดข้อง พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกการตัดบัญชีใบกำกับการขนย้ายสินค้า พร้อมบันทึกผลการตรวจปล่อยสินค้าในระบบคอมพิวเตอร์ของศุลกากร

(4.8.2) กรณีมีเลขที่ใบขนสินค้าขาออกเป็นเลขที่ได้รับการตอบกลับมาก่อนระบบคอมพิวเตอร์ของศุลกากรขัดข้อง แต่ไม่มีเลขที่ใบกำกับการขนย้ายสินค้า พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกข้อมูลใบกำกับการขนย้ายสินค้าลงในระบบคอมพิวเตอร์ของศุลกากร โดยใช้เลขที่ใบกำกับการขนย้ายสินค้าในรูปแบบกระดาษที่ออกให้เดิม พร้อมบันทึกการตัดบัญชีใบกำกับการขนย้ายสินค้า และบันทึกผลการตรวจปล่อยสินค้าในระบบคอมพิวเตอร์ของศุลกากร

(4.8.3) กรณีได้รับเลขที่ใบขนสินค้าขาออกที่ระบบคอมพิวเตอร์ของศุลกากร ตอบกลับภายในเวลา 24.00 น. ของวันที่ระบบคอมพิวเตอร์ขัดข้อง แต่ไม่มีเลขที่ใบกำกับการขนย้ายสินค้า พนักงานศุลกากรผู้มีอำนาจหน้าที่หรือผู้ที่ได้รับมอบหมายจะตรวจสอบข้อมูลใบขนสินค้าขาออกที่ระบบคอมพิวเตอร์ของศุลกากรตอบกลับภายในเวลา 24.00 น. ของวันที่ระบบคอมพิวเตอร์ขัดข้องกับข้อมูลใบขนสินค้าขาออกในรูปแบบกระดาษ

หากพบว่าข้อมูลถูกต้องตรงกัน พนักงานศุลกากรผู้มีอำนาจหน้าที่หรือผู้ที่ได้รับมอบหมายจะยกเลิกใบขนสินค้าขาออกในรูปแบบกระดาษ และใช้เลขที่ใบขนสินค้าขาออกที่ระบบคอมพิวเตอร์ของศุลกากรตอบกลับภายในเวลา 24.00 น. ของวันที่ระบบคอมพิวเตอร์ขัดข้อง โดยจะขีดฆ่าเลขที่ใบขนสินค้าขาออกในรูปแบบกระดาษ และบันทึกเลขที่ใบขนสินค้าขาออกที่ระบบคอมพิวเตอร์ของศุลกากรตอบกลับภายในเวลา 24.00 น. ของวันที่ระบบคอมพิวเตอร์ขัดข้องแทน พร้อมลงลายมือชื่อพร้อมประทับตราชื่อและวัน เดือน ปี กำกับและบันทึกข้อมูลใบกำกับการขนย้ายสินค้าลงในระบบคอมพิวเตอร์ของศุลกากรโดยใช้เลขที่ใบกำกับการขนย้ายสินค้าในรูปแบบกระดาษที่ออกให้เดิม พร้อมบันทึกการตัดบัญชีใบกำกับการขนย้ายสินค้า และบันทึกผลการตรวจปล่อยสินค้า

ในระบบคอมพิวเตอร์ของศุลกากร โดยจะบันทึกเลขที่ใบขนสินค้าขาออกในรูปแบบกระดาษไว้ในหมายเหตุ การตรวจปล่อย (Remark) หรือ (Memo) ด้วย หากพบว่าข้อมูลใบขนสินค้าขาออกที่ระบบคอมพิวเตอร์ของศุลกากรตอบกลับภายในเวลา 24.00 น. ของวันที่ระบบคอมพิวเตอร์ขัดข้อง ไม่ถูกต้องตรงกันกับใบขนสินค้าขาออกในรูปแบบกระดาษ พนักงานศุลกากรผู้มีอำนาจหน้าที่หรือผู้ที่ได้รับมอบหมายจะดำเนินการตามระเบียบต่อไป

(4.8.4) กรณีที่ไม่มีเลขที่ใบขนสินค้าขาออกที่ระบบคอมพิวเตอร์ของศุลกากร ตอบกลับภายในเวลา 24.00 น. ของวันที่ระบบคอมพิวเตอร์ขัดข้อง และไม่มีเลขที่ใบกำกับการขนย้ายสินค้า พนักงานศุลกากรผู้มีอำนาจหน้าที่หรือผู้ที่ได้รับมอบหมายจะบันทึกข้อมูลใบขนสินค้าขาออกในรูปแบบกระดาษที่ได้ตรวจปล่อยแล้ว พร้อมข้อมูลใบกำกับการขนย้ายสินค้าในรูปแบบกระดาษ ลงในระบบคอมพิวเตอร์ของศุลกากรโดยใช้เลขที่ใบขนสินค้าขาออกในรูปแบบกระดาษ และเลขที่ใบกำกับการขนย้ายสินค้าในรูปแบบกระดาษที่ออกให้เดิม พร้อมบันทึกการตัดบัญชีใบกำกับการขนย้ายสินค้า และบันทึกผลการตรวจปล่อยสินค้าในระบบคอมพิวเตอร์ของศุลกากร

(4.9) การติดต่อขอรับใบเสร็จรับเงิน (กศก. 122) (ถ้ามี) ให้ผู้ส่งของออกดำเนินการเช่นเดียวกับการขอรับใบเสร็จรับเงิน (กศก. 122) สำหรับใบขนสินค้าขาเข้า”

**หมวดที่ 12 บทเบ็ดเสร็จทั่วไป**

ข้อ 95 การยื่นใบขนสินค้าโดยใช้เคาน์เตอร์บริการบันทึกข้อมูลเข้าสู่ระบบคอมพิวเตอร์ของศุลกากร

(1) กรณีที่ผู้นำของเข้า/ผู้ส่งของออก ประสงค์จะยื่นปฏิบัติพิธีการศุลกากรใบขนสินค้า โดยใช้เคาน์เตอร์บริการบันทึกข้อมูลเข้าสู่ระบบคอมพิวเตอร์ของศุลกากร

(1.1) ให้ผู้นำของเข้า/ผู้ส่งของออกนำบัญชีราคาสินค้าและเอกสารประกอบใบขนสินค้าอื่น ๆ มายื่นต่อเคาน์เตอร์บริการ

(1.2) ให้เคาน์เตอร์บริการเป็นผู้บันทึกข้อมูลจากเอกสารดังกล่าว แล้วส่งข้อมูลอิเล็กทรอนิกส์ในการปฏิบัติพิธีการศุลกากรพร้อมแนบลายมือชื่ออิเล็กทรอนิกส์ของเคาน์เตอร์บริการ ผ่านผู้ให้บริการรับส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร

(1.3) ระบบคอมพิวเตอร์ของศุลกากรจะตรวจสอบความถูกต้องเบื้องต้นกับแฟ้มข้อมูลอ้างอิงตรวจสอบ กับข้อมูลการอนุมัติ/อนุญาตตามกฎหมายที่เกี่ยวข้อง ถ้าไม่พบข้อผิดพลาดระบบคอมพิวเตอร์ของศุลกากรจะกำหนดเลขที่ใบขนสินค้าทางอิเล็กทรอนิกส์จำนวนสิบสี่หลัก ในสถานะ พร้อมชำระค่าภาษีอากร (ถ้ามี)

(1.4) เมื่อได้รับตอบกลับเลขที่ใบขนสินค้าแล้ว ให้เคาน์เตอร์บริการจัดพิมพ์ใบขนสินค้า ในรูปแบบเอกสารจำนวนสองฉบับ แล้วให้ผู้นำของเข้า/ผู้ส่งของออกตรวจสอบและลงนามในใบขนสินค้าและในเอกสารประกอบทุกฉบับ

(1.5) เมื่อเคาน์เตอร์บริการดำเนินการแล้วเสร็จ ให้มอบใบขนสินค้าพร้อมเอกสารใบอนุญาต หรือเอกสารการขอใช้สิทธิพิเศษต่าง ๆ คืนให้ผู้ปฏิบัติพิธีการจัดเก็บไว้หนึ่งฉบับ เพื่อดำเนินการในขั้นตอนการชำระภาษีอากรและการตรวจปล่อยต่อไป

(1.6) ใบขนสินค้าอีกหนึ่งฉบับพร้อมสำเนาเอกสารใบอนุญาต หรือเอกสารการขอใช้สิทธิพิเศษต่าง ๆ ให้เคาน์เตอร์บริการเก็บรวบรวม และจัดส่งให้สำนักตรวจสอบอากร กรมศุลกากร เป็นรายเดือนภายในวันที่ห้าของเดือนถัดไป นับแต่วันที่จัดพิมพ์ใบขนสินค้านั้น

(2) กรณีการยื่นปฏิบัติพิธีการสำหรับเอกสารอื่น ๆ โดยใช้เคาน์เตอร์บริการบันทึกข้อมูลเข้าสู่ระบบคอมพิวเตอร์ของศุลกากรเช่นใบกำกับการขนย้ายสินค้า ให้เคาน์เตอร์บริการดำเนินการบันทึกข้อมูล และส่งข้อมูลเข้าสู่ระบบคอมพิวเตอร์ของศุลกากรเช่นเดียวกับใบขนสินค้าโดยอนุโลม

(3) การชำระเงิน หรือการรับของจากอารักขาศุลกากร หรือการนำของผ่านสถานีรับบรรทุก หรือจุดรับบรรทุกที่กำหนดให้ดำเนินการเช่นเดียวกับกรณีใบขนสินค้าที่ยื่นปฏิบัติพิธีการใบขนสินค้าในรูปแบบเอกสารต่อไป

ข้อ 96 การจัดทำและยื่นใบขนสินค้าในรูปแบบเอกสาร

(1) ในการจัดทำใบขนสินค้าต้องใช้แบบใบขนสินค้าขาเข้า/ใบขนสินค้าขาออก/ใบขนสินค้าผ่านแดน/ใบขนสินค้าถ่ายลำ หรือเอกสารอื่นที่กำหนดใช้แทนใบขนสินค้าตามที่ประกาศกำหนดในเรื่องดังกล่าว

(2) การจัดชุดเอกสารประกอบในขนสินค้าให้เป็นไปตามประกาศกำหนดในเรื่องดังกล่าว

(3) การสำแดงรายการในใบขนสินค้า ให้สำแดงตามคำอธิบายรายการที่ต้องสำแดงในใบขนสินค้าตามที่ประกาศกำหนดในเรื่องนั้น ๆ

ข้อ 97 ในการปฏิบัติพิธีการศุลกากรผู้นำของเข้าและ/หรือผู้ส่งของออกสามารถจัดทำใบขนสินค้าในรูปแบบเอกสาร เพื่อยื่นต่อพนักงานศุลกากร ณ ด่านศุลกากร หรือสนามบินที่เป็นด่านศุลกากรที่นำของเข้าหรือส่งของออกได้

(1) การยื่นใบขนสินค้าเพื่อปฏิบัติพิธีการศุลกากร

(1.1) ให้ยื่นใบขนสินค้าในรูปแบบเอกสารต่อพนักงานศุลกากร ณ ด่านศุลกากร หรือสนามบินที่เป็นด่านศุลกากรที่นำของเข้าหรือส่งของออก ดังนี้

(1.1.1) ใบขนสินค้าพร้อมเอกสารประกอบใบขนสินค้า เช่น บัญชีราคาสินค้า ใบอนุญาตการนำเข้า/ส่งออก เอกสารแสดงการใช้สิทธิพิเศษต่าง ๆ เป็นต้น และแบบรายละเอียด

ข้อมูลใบขนสินค้าจำนวนหนึ่งฉบับ ซึ่งได้ลงลายมือชื่อผู้นำของเข้า/ผู้ส่งของออกแล้ว เพื่อใช้เป็นชุดใบขนสินค้าสำหรับผู้นำของเข้าหรือส่งของออกในการปฏิบัติพิธีการศุลกากรในรูปแบบเอกสาร

(1.1.2) ใบขนสินค้าพร้อมสำเนาเอกสารประกอบจำนวนหนึ่งฉบับ ซึ่งได้ลงลายมือชื่อผู้นำของเข้า/ผู้ส่งของออกแล้ว เพื่อใช้เป็นชุดใบขนสินค้าสำหรับกรมศุลกากรจัดเก็บ

(1.2) พนักงานศุลกากรจะทำการตรวจสอบพิธีการพร้อมบันทึกข้อมูลเข้าสู่ระบบคอมพิวเตอร์ของศุลกากร แล้วจัดพิมพ์ข้อมูลที่บันทึกรายละเอียดข้อมูลใบขนสินค้าในระบบคอมพิวเตอร์ ของใบขนสินค้าฉบับดังกล่าว

(1.3) ให้ผู้ปฏิบัติพิธีการตรวจสอบข้อมูลที่บันทึกรายละเอียดข้อมูลใบขนสินค้า หากถูกต้องครบถ้วนแล้วให้ลงนามรับรองเพื่อยื่นยันความถูกต้อง และมอบให้พนักงานศุลกากรเก็บไว้ รวมกับชุดใบขนสินค้าขาเข้าที่กรมศุลกากรจัดเก็บ

(1.4) พนักงานศุลกากรจะบันทึกเลขที่ใบขนสินค้าที่ระบบคอมพิวเตอร์ของศุลกากร กำหนดให้ลงบนใบขนสินค้าในรูปแบบกระดาษที่ผู้นำของเข้า/ผู้ส่งของออกยื่นปฏิบัติพิธีการนั้นที่มุมบน ด้านขวาด้วยตัวอักษรสีแดงทั้งสองฉบับ และมอบใบขนสินค้าใบขนสินค้าชุดสำหรับผู้นำของเข้า หรือส่งของออกในการปฏิบัติพิธีการศุลกากรในรูปแบบเอกสารคืนให้ผู้ปฏิบัติพิธีการจัดเก็บไว้หนึ่งฉบับ เพื่อดำเนินการในขั้นตอนการชำระภาษีอากรและการตรวจปล่อยต่อไป

(1.5) ใบขนสินค้าอีกหนึ่งฉบับ พนักงานศุลกากรจะเก็บรวบรวมจัดส่งให้สำนักตรวจสอบอากรเป็นรายเดือนภายในวันที่ห้าของเดือนถัดไป นับแต่วันที่ออกเลขที่ใบขนสินค้าดังกล่าว

(2) การชำระค่าภาษีอากร

(2.1) ให้ผู้นำของเข้า และ/หรือ ผู้ส่งของออก นำใบขนสินค้าที่กำหนดเลขที่ ใบขนสินค้าแล้วยื่นต่อหน่วยการเงินของด่านศุลกากร หรือสนามบินที่เป็นด่านศุลกากรที่นำของเข้า และหรือส่งออกนั้น

(2.2) เมื่อพนักงานศุลกากรรับชำระเงินและออกใบเสร็จรับเงินแล้วให้ประทับตราชำระอากร/วางประกันแล้วและลงลายมือชื่อกำกับในใบขนสินค้าในรูปแบบเอกสารเพื่อมอบคืน ให้ผู้ปฏิบัติพิธีการ

(3) กรณีการนำของเข้า ในการรับของจากอารักขาศุลกากร

(3.1) ให้ผู้นำของเข้านำใบขนสินค้าที่กำหนดเลขที่ใบขนสินค้าแล้วพร้อมใบเสร็จรับเงิน ยื่นต่อหน่วยงานบริการศุลกากร ณ ด่านศุลกากร หรือสนามบินที่เป็นด่านศุลกากรที่นำของเข้านั้น

(3.2) กรณีใบขนสินค้าขาเข้าที่มีคำสั่งยกเว้นการตรวจ

(3.2.1) ให้พนักงานศุลกากรหน่วยงานบริการตรวจสอบคำสั่งการตรวจของ

ใบขนสินค้าขาเข้านั้น

(3.2.2) กรณีใบขนสินค้าขาเข้าที่มีคำสั่งไม่ต้องตรวจสอบพิกัด ราคา และของ พนักงานศุลกากรหน่วยงานบริการจะจัดเก็บเอกสารใบอนุญาตหรือเอกสารเกี่ยวกับการขอใช้สิทธิประโยชน์ไว้ แล้วบันทึกหลังใบขนสินค้าในรูปแบบเอกสารว่า “ไม่ต้องตรวจสอบพิกัดราคาและของ” และลงลายมือชื่อกำกับในใบขนสินค้าในรูปแบบเอกสารเพื่อมอบคืนให้ผู้ปฏิบัติพิธีการ

(3.2.3) ให้ผู้นำของเข้าแจ้งเลขที่ใบตราส่งให้เจ้าหน้าที่โรงพักสินค้าทราบเพื่อติดต่อรับสินค้ากับโรงพักสินค้า

(3.3) กรณีใบขนสินค้าขาเข้าที่มีคำสั่งให้ตรวจสอบพิกัด ราคา และของ

(3.3.1) ให้พนักงานศุลกากรหน่วยงานบริการตรวจสอบคำสั่งการตรวจของใบขนสินค้าขาเข้านั้น

(3.3.2) กรณีใบขนสินค้าขาเข้าที่มีคำสั่งให้ตรวจสอบพิกัด ราคา และของ ให้ผู้นำของเข้าติดต่อโรงพักสินค้าเพื่อเตรียมของให้ตรวจสอบ การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากรและการกำหนดราคาราคาศุลกากร

(3.3.3) พนักงานศุลกากรผู้ได้รับมอบหมายจะทำการตรวจสอบให้ตรวจสอบพิกัด ราคา และของ เมื่อพนักงานศุลกากรตรวจสอบพิกัดราคาและของแล้วไม่พบความผิดใด ๆ พนักงานศุลกากรหน่วยงานบริการจะจัดเก็บเอกสารใบอนุญาตหรือเอกสารเกี่ยวกับการขอใช้สิทธิประโยชน์ไว้ แล้วบันทึกผลการตรวจในระบบคอมพิวเตอร์ของศุลกากรพร้อมบันทึกการตรวจหลังใบขนสินค้าในรูปแบบเอกสารว่า “ผ่านการตรวจสอบพิกัดราคาและของแล้ว” และลงลายมือชื่อกำกับในใบขนสินค้าในรูปแบบกระดาษเพื่อมอบคืนให้ผู้ปฏิบัติพิธีการ

(3.3.4) ให้ผู้นำของเข้าแจ้งเลขที่ใบตราส่งให้เจ้าหน้าที่โรงพักสินค้าทราบเพื่อติดต่อบสินค้ากับโรงพักสินค้า

(4) กรณีการส่งของออก ในการนำของผ่านสถานีรับบรรทุกหรือจุดรับบรรทุกที่กำหนด

(4.1) ให้ผู้ส่งของออกยื่นใบกำกับการขนย้ายสินค้าของใบขนสินค้าขาออกดังกล่าว ต่อหน่วยงานบริการ ณ ด่านศุลกากร หรือสนามบินที่เป็นด่านศุลกากรที่ส่งของออกก่อนนำของในการนำของผ่านสถานีรับบรรทุกหรือจุดรับบรรทุกที่กำหนด

(4.2) พนักงานศุลกากรจะตรวจสอบใบกำกับการขนย้ายสินค้าพร้อมคำสั่งการตรวจ ของใบขนสินค้าตามใบกำกับการขนย้ายนั้นจากระบบคอมพิวเตอร์ของศุลกากร

(4.2.1) กรณีใบขนสินค้าขาออกที่มีคำสั่งยกเว้นการตรวจ ให้นำของผ่านสถานีรับบรรทุกหรือจุดรับบรรทุกที่กำหนด

(4.2.2) กรณีใบขนสินค้าขาออกที่มีคำสั่งให้ตรวจสอบพิกัด ราคา และของ พนักงานศุลกากรจะแจ้งให้นำของที่จะส่งออกไปดำเนินการตามคำสั่งการตรวจต่อไป

(4.2.3) เมื่อพนักงานศุลกากรตรวจสอบพิกัดราคาและของแล้ว ให้บันทึกผลการตรวจในระบบคอมพิวเตอร์ของศุลกากรพร้อมบันทึกการตรวจหลังใบขนสินค้าในรูปแบบเอกสารว่า “ผ่านการตรวจสอบพิกัดราคาและของแล้ว” และลงลายมือชื่อกำกับ

หมวดที่ 13 บทเฉพาะกาล

ข้อ 98 ประกาศนี้กำหนดขึ้นเพื่อให้บังคับในการปฏิบัติพิธีการศุลกากรทางอิเล็กทรอนิกส์ ในการปฏิบัติพิธีการศุลกากร บรรดาประกาศ หรือคำสั่งหรือระเบียบอื่นใด ในส่วนที่ได้กำหนดไว้แล้ว ในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้บังคับ เว้นแต่กรณีที่ประกาศ หรือคำสั่งหรือระเบียบใดกำหนดขึ้นเพื่อใช้บังคับหรือให้สิทธิประโยชน์แก่ผู้นำของเข้าหรือผู้ส่งของออก เป็นการเฉพาะก็ให้ถือปฏิบัติตามประกาศ หรือคำสั่ง หรือระเบียบที่กำหนดไว้สำหรับเรื่องนั้น ๆ

ข้อ 99 ประกาศนี้ให้ใช้บังคับตั้งแต่วันที่ 8 พฤษภาคม พ.ศ. 2561 เป็นต้นไป

ประกาศ ณ วันที่ 8 พฤษภาคม พ.ศ. 2561

กุลิศ สมบัติศิริ

อธิบดีกรมศุลกากร